
LE A BÜROKRÁCIÁVAL! 


Zenei ínyenc 


SZERENCSÉS UTAZÁS 


Mint az köztudomású, utazni jó dolog. Az utas 
ismeretlen, vagy alig ismert tájakat lát, az utas 
kikapcsolódik a mindennapok egyhangú szürkesé¬ 
géből s mind ezeken felül az utas még érdekes ka¬ 
landokat is átélhet , ha szerencséje van. Két ilyen 
szerencsés utas elbeszélését adjuk alább. 


□ 

— Hivatalos kikülde¬ 
tésben jártunk a szép 
Bulgáriában, és előzetes 
terveinknek megfelelően 
az úgynevezett Pannó¬ 
nia expresszel tértünk 
haza Budapestre. Ez a 
nemzetközi vonat korán 
reggel indul Szófiából, s 
ezért úgy határoztunk, 
hogy — az amúgy is 
hajnali felkelésre való 



tekintettel — a nemzet¬ 
közi expressz étkezőko¬ 
csijában fogunk regge¬ 
lizni. Amikor eljött az 
ideje, felkerekedtünk, 
hogy megkeressük az 
étkezőkocsit, mert nem 
tudtuk elképzelni, hogy 
ezen a vonaton ilyesmi 
nem található. Ennek el¬ 
lenére sem találtuk meg, 
és korgó gyomorral ül¬ 
tünk vissza a helyünkre 
abban a reményben, 
hogy talán majd Belg- 
rádban kiegészül a sze¬ 
relvény. Ebben a remé¬ 
nyünkben is megcsalat¬ 
koztunk. Több mint fél¬ 
napja ültünk már, s 
egyetlen kiflihez vagy 
pogácsához sem tudtunk 
hozzájutni Európa kel¬ 
lős közepén. Egy nem¬ 


zetközi expresszvonaton. 
Délutánra kopogó sze¬ 
münkkel már a csillago¬ 
kat láttuk, és abban re¬ 
ménykedtünk, hogy ta¬ 
lán majd a magyar—ju¬ 
goszláv határon csatol¬ 
nak a szerelvényhez ét¬ 
kezőkocsit. Nem kap¬ 
csoltak. Már estére járt 
az idő, s mi még egy ha¬ 
rapást sem ettünk. Már 
Budapest közelében jár¬ 
tunk — késő este —, 
amikor apátiánkat a ka¬ 
lauz zavarta meg. ízlé¬ 
ses zöld kartonokat osz¬ 
togatott minden utas¬ 
nak, s a kartonon ezt 
olvashattuk: „Vegye 

igénybe az Utasellátó ét¬ 
kezőkocsijai t!” Delegá¬ 
ciónk egyik tagja meg¬ 
ette a propagandanyom¬ 
tatványt. Azt állította, 
hogy nem is rossz. 


2 . 


— Szolnokról Debre¬ 
cenbe kellett utaznom, 
hogy a debreceni Csoko¬ 
nai Színház este 7 óra¬ 
kor kezdődő. előadását 
megtekintsem. A menet¬ 
rendből könnyűszerrel 
megállapíthattam, hogy 
a debreceni gyors Szol¬ 
nokról 15 óra 16 perckor 
indul, s ennek megfele¬ 
lően 15 óra 10 perckor 
megjelentem a pályaud¬ 
varon. Még láthattam a 
távozó gyorsvonat kör¬ 
vonalait Nagyon csodál¬ 
koztam, mert olyasmit 
már hallottam, hogy egy 
vonat késik, de azt, hogy 
egy vonat siet, most 


tapasztalhattam először. 
Amikor már jól kicso¬ 
dálkoztam magamat, be¬ 
mentem az állomásfő¬ 
nökhöz, és megkérdez¬ 
tem, hogyan juthatok el 
ezek után Debrecenbe, 
valamint azt is, hogy 
mióta lekintik a debre¬ 
ceni gyorsot pesti autó¬ 



busznak? Az állomasfő- 
nök arcán a lelkiisme- 
retfurdalás szemmel lát¬ 
ható jelei mutatkoztak, 
és közölte velem, hogy 
rövidesen indul Debre¬ 
cen felé egy Diesel-moz¬ 
dony két tehervagonnal, 
engedélyt ad arra, hogy 
a mozdonyvezető mellé 
felszállhassak. Kisvártat¬ 
va már repültem is Deb¬ 
recen felé — mozdony¬ 
stoppal még amúgy sem 
utaztam —, és tanulmá¬ 
nyoztam a Diesel-mozdo¬ 
nyok működését. Nagyon 
jól telt az idő, faltuk a 
kilométereket, egészen 
Hajdúszoboszlóig. Ott 
azonban a forgalmista 
kijelentette, hogy a sze¬ 
relvény egyelőre nem 
megy tovább. A hátra¬ 
levő 20 kilométert nem 
akartam gyalogosan 
megtenni, mert féltem, 
hogy lekésem a színházi 
előadást. Ezért az állo¬ 
másról telefonáltam 
Debrecenbe taxiért, a 
taxi eljött értem a szo- 
boszlói pályaudvarra, és 
befuvarozott Debrecenbe. 
Nem a MÁV költségén. 

<t) 



- Csodálatos ez a pianisszimól 

- Áramszünet van . . . 


önérzetes ember 


[üzemorvos | 





- Miért nem áll be már a röntgenkészü¬ 
lékbe? 

- Mert nem vagyok az az ember, akin 
csak úgy kercsztülnézhet. .. 












































































Még tart a vita 

De Gaulle: Nem 
felejtem el maguknak 
Szent Ilonát sem! 

Wilson: Bocsánat, 
azt még a konzervatí¬ 
vok csinálták! 


Toncz Tibor rajza 




fi eisimökí * 
je^MTés 

EGY TRAGÉDIA NYOMÁBAN 



Helsingör. 

Ebben a városban ölte 
meg Claudius a testvérét, 
Hamlet királyfi atyját, 
majd nőül vette Gertrudot, 
az özvegy királynét, és a 
trónra ült. 

Hamlet atyjának szelle¬ 
me, hatalmas, szálfa terme¬ 
tű szellem, harci mezben, 
jó hatvanas, így meséli el 
az esetet: 

— Hát az úgy volt, hogy 
amint kertemben alvám, ez 
volt szokásom minden dél¬ 
után, meglopta bátyám e 
titkos órát, üvegben átkos 
csalmatok tevével, s fülhé¬ 
zagomba önté a nedű bél- 
poklos csöppjeit... 

Az egyik szomszédasszony 
a következőket mondotta: 

— Az igaz, hogy én itten 
vagyok a szomszédban, de 
én semmit se nem tudok, 
semmit se nem tudok. Nem 
is nagyon érdekel, merthogy 
van Anekem dolgom elég, 
szegény özvegy várúrnő va¬ 
gyok én, kérem, olyan egye¬ 
dül élek, mint a hüvelykuj¬ 
jam, tizenhét gyerekkel. . . 

A másik szomszéd, egy 
kicsit ingerülten: 

— Hát, kérem, a szó súly¬ 
értelmében ugyan nem va¬ 


gyok köteles nyilatkozni 
ezen a vonalon. Én, mint 
ezen a téren kissé továbblá¬ 
tó ember, sokallom azt, 
aminek itt, ugye, szabad fo¬ 
lyást engedtek. A dolgok 
tisztázása tisztázásra szorul, 
de a problémát nem így 
kellene felvetni a szó súly¬ 
értelmében. Hogy honnan 
szerezte Claudius az átkos 
csalmatok levét, aztat ugye 
én nem tudom ... 

A tanító hetven éve dol¬ 
gozik, tanít Helsingörben. 
Jelenleg százhúsz éves. 
Reszkető hangon felel kér¬ 
déseinkre: 

— Kérem szépen, itt kö¬ 
zépkori, igen, középkori ál¬ 
lapotok vannak, igen, azok 
vannak. Nincs semmi mű¬ 
velődési lehetőség. Nincs rá¬ 
dió, nincs televízió, nincs 
könyvtár, nincs villany, 
nincs kultúrház ... Néha 
elvetődnek hozzánk holmi 
vándorszínészek, de nagyon 
ritkán, igen, nagyon rit¬ 
kán ... Tiszta középkor!... 

A tanácselnöknek más a 
véleménye: 

— Városunk rengeteget 
fejlődött az utóbbi években. 
Helsingör lakói vállvetve 
építik a feudalizmust. Aki 


húsz évvel ezelőtt járt itt 
utoljára, az most rá sem is¬ 
merne városunkra. A város¬ 
falat megerősítettük, új fel- 
vonóhidat építettünk, és a 
várárkot kétszeresére széle¬ 
sítettük. A régi líbalegelő 
helyén — büszkén jelentem 
— most kecskelegelő van ... 

Az udvari szakács, száz¬ 
kilós, tripla tokás, malac¬ 
képű férfi. Miközben beszél, 
a szeme ijedten ugrál ide- 
oda. 

— Én nem tudom, kérem, 
hogy mi történt, én csak azt 
tudom, hogy ételmérgezés 
nem történt, minket a KÖ¬ 
JÁL állandóan ellenőriz, a 
konyhánk ragyog a tiszta¬ 
ságtól ... 

Bekopogtattunk a tanács- 
titkárhoz is. íróasztala mö¬ 
gött találtuk. A falon okle¬ 
velek, fényképek. 

— Elnézést a zavarásért, 
tudjuk, hogy most van a 
munka dandárja ... 

— Hát bizony, az van 
most, meg a dolog vége ... 
De mi megfogjuk! 

— Mi úgy tudjuk, hogy 
Claudius már hosszabb ide¬ 
je udvarolt Gertrud király¬ 
nénak. Nem látták, hogy eb¬ 
ből előbb-utóbb baj lesz? 


Senki sem figyelmeztette 
önt? 

— Kaptunk egy bejelen¬ 
tést, az igaz, de én nem tu¬ 
lajdonítottam fontosságot 
nekije, illetve tulajdonítot¬ 
tam fontosságot, de fontos¬ 
sági sorrendben nem elsőd¬ 
leges fontosságot tulajdoní¬ 
tottam az ügynek ... Meg 
aztán Claudiust én rendes 
embernek ismertem, és nem 
akartam hinni a pletykák¬ 
nak, mert pletykálnak itt, 
kérem szépen, mindenfélét, 
de bejelentést kaptam, az 
igaz... 

Helsingörben tehát senki 
nem tudott semmit. Sőt! 
Még csak nem is sejtettek 
semmit a készülődő tragé¬ 
diáról. 

Tanulság: mi jól tudjuk, 
hogy népi demokráciánk 
sok gondot fordít az embe¬ 
rekre, és a fény még a leg¬ 
sötétebb zugba is behatol, 
de talán, ha egy kicsivel 
többet törődünk a dánok¬ 
kal, visszamenőleg, akkor 
talán nem történt volna 
meg ez a csúnya eset Hel¬ 
singörben, anno dacumal... 

Mikes György 

Diplomáciai viszony 


Újra divat a gombfoci 




Szokatlan kísérletre 
szántam magam. Mai 
lapszámunk címoldalá¬ 
nak eredeti rajzával fel¬ 
kerestem régi ismerősö¬ 
met, Babiák Edét és 
arra kértem, nyilatkoz¬ 
zék: egyetért-e a cím¬ 
lapunkkal, amelyen a 
persely-disznócska rán¬ 
gatja az igazgató nad¬ 
rágját? 

— Mi az, hogy egyet¬ 
értek? Takarékosságra 
serkent, nevel, agitál — 
felelte. 

— ön tehát helyesnek 
tartja... 

— El vagyok ragad¬ 
tatva. Már éppen ideje, 
hogy véget vessünk a 
pazarlásnak. Takaré¬ 
koskodni kell az egész 
vonalon. 

— Hogyan érvényesíti 
ön a takarékosság el¬ 
vét a saját vállalatánál? 

— Nálunk a probléma 
igen sokrétű, vigyázni 
kell arra, hogy a takaré¬ 
kosság ne váljék kicsi¬ 
nyes szűkmarkúsággá. 

— Nyilvánvaló. Ami 
kell, az kell! De példá¬ 
ul az anyagfelhaszná¬ 
lás? ... 

— Ez, látja, rendkívül 
fontos kérdés. Az én 
vállalatomnál már eddig 
is megtakarítottunk any- 
nyit, amennyit lehetett. 

— Most talán lehetne 


még egy kicsivel töb¬ 
bet ... 

— Esetleg lehetne, de 
számolnom kell a dolgo¬ 
zók érzékenységével. 

— Nem értem az ösz- 
szefüggést. 

— Pedig egyszerű: ki¬ 
sebb anyaghányadból 
nehezebb dolgozni. 

Több az idegeskedés. 

— ön inkább lemond 
a takarékosságról. 

— Szó sincs róla! 
Másképp is lehet ta¬ 
karékoskodni. A mi 



vállalatunk például túl 
van szervezve. 

— Tehát átszervez és 
egyszerűsít. 

— Sajnos, nem tehe¬ 
tem. Akkor a felesleges 
létszám jelentene óriási 
problémát. 

— Sok helyen mun¬ 
káshiánnyal küzdenek. 
Adja át a felesleges lét¬ 
számot egy másik üzem¬ 
nek. 

— Ezt sem tehetem. 
Az emberek szívesebben 


dolgoznak nálam. Új 
helyet nehéz megszokni. 

— ön valóban nagyon 
megértő. 

— Nem szeretném, 
ha a dolgozók azt hin¬ 
nék, hogy rossz ember 
vagyok. 

— Az imént úgy nyi¬ 
latkozott, hogy takaré¬ 
koskodni kell az egész 
vonalon. 

— Most is úgy nyilat¬ 
kozom. Az én vonalam 
azonban egészen más. 
Mondtam már, hogy én 
másképp takarékosko¬ 
dom ... 

—• Például? 

— Az idén nem kérek 
új hivatali berendezést. 

— Amint látom, va¬ 
donatújak a bútorai, a 
fotelek, a könyvespol¬ 
cok ... 

— A múlt évben kap¬ 
tam őket. Kérhetnék 
újakat, de lemondok 
róluk. 

— Ez igazán dicsére¬ 
tes önfegyelemre vall. 

— Magamat kímélem 
a legkevésbé. 

— A takarékosság te¬ 
rén is. 

— E tekintetben kü¬ 
lönösen: csökkentettem 
a háztartási kiadásai¬ 
mat, kevesebb koszt¬ 
pénzt adok haza a fele¬ 
ségemnek . . 

Földes György 


Játékos átigazolás 


ducika titkoi vlcdk/yiv 


Pusztai Pál rajza 











































































Tapintat 




—i Nagyravágyás 


JULIUS 


C A £ SÁR 


Xedwd. 

(£luÍci 5 mv'y 4 - • 


A Ludas Matyi a közelmúltban 
szatirikus hangú cikkben tájékoz¬ 
tatta olvasóit arról, hogyan sike¬ 
rült egy képzeletbeli agytröszt¬ 
nek megállapítania a 8-as autó¬ 
busz útvonalát. A lecke rendkí¬ 
vül nehéz volt, mert el kellett 
venni a 8-as autóbuszon utazók 
kedvét. A cikk szerzője azonban 
nem tudott arról, hogy ezen a 
képzeletbeli értekezleten, amelyet 
a képzeletbeli agy tröszt hívott 
össze, felszólalt valaki, és azt ja¬ 
vasolta. hogy a 8-as busz ne tér¬ 
jen le az Erzsébet-hídról, hanem 
menjen egyenesen végig a Rá¬ 
kóczi úton és a Baross téren for¬ 
duljon vissza. Ezzel lehetővé ten¬ 
nék, hogy a budai honpolgárok 
átszállás nélkül jussanak el pogy- 
gyászaikkal együtt a Keleti pá¬ 
lyaudvarig, és megoldódna a töb¬ 
bi vonalra való átszállás problé¬ 
mája is, továbbá — uram bocsa’ 
— elkerülhető lenne az Erzsébet- 
híd alatti kínos visszafordulás a 
Váci utcán át, és nem kellene 
annyit várakozni a főforgalmi út¬ 
vonalba való becsatlakozásra 
sem. 

Ezt a javaslatot a képzeletbeli 
agy tröszt viharos tiltakozással 
fogadta, és mint az utazóközönség 
kényelmét szolgáló javaslatot — 
elutasították. 

Megnyugtatásul közlöm, hogy a 
javaslattevőt fegyelmi elé állí¬ 
tották és példásan megbüntették, 
hogy máskor ilyesmi ne jusson 
az eszébe. 

Egry szemfüles olvasójuk 




Szerelem 1965 


Pusztai Pál rajza 


- Keressünk valami modern megoldást... 

A jégkorszakban 



- Sajnálom, csak fagyasztott húst tudok adni! 


Akik hétköznap is dolgoznak 


szürcsölik kávéjukat az 
eszpresszókban, vagy önfe¬ 
ledten szórakoznak a mozik 
matiné-előadásain, esetleg a 
műhely egyik sarkában tré- 
cselnek barátaikkal, talán 
nem is gondolnak arra, 
hogy akadnak dolgozók, 
akik verejtékben fürdő arc¬ 
cal hajolnak gépeik fölé, és 
valami izét forgácsolnák 
nagy gonddal, a munka fél¬ 
tő szeretetével. Egyikük — 
megérdemli, hogy kiírjuk a 
nevét — Y. Z., az N. gyár 
forgácsolója. Kérdésünkre, 
hogy milyen érzés dolgozni 
akkor, amikor mások csak 
téblábolnak, lebzselnek, 
vagy markírozzák a mun¬ 
kát, szerényen válaszol: 


Karácsony és Szilveszter 
táján gyakran olvashatunk 
színes riportokat azokról a 
dolgozókról, akik — távol 
szeretteiktől — az ünnepek 
alatt is helytállnak a munka 
frontján. Derék vasutasa¬ 
ink, rendőreink, orvosaink, 
pincéreink kétségtelenül 
megérdemlik a megemléke¬ 
zést, de most, az ünnepek 
után, önként vetődik fel 
bennem a kérdés: miért 
nem állítják a nyilvánosság 
reflektorfényébe azokat az 
embereket, akik hétköznap 
is dolgoznak?! Valahogy így 
gondolom: 

„Hétköznap délelőtt, ami¬ 
kor egyesek gondtalanul 


Vasárnap délelőtti klub 


Gerő Sándor rajza 



A mezőgazdaság segítsége az iparnak 


PAPUCSDÖMPING 

Az Esti Hírlapban olvastuk, 
hogy a francia közvélemény¬ 
kutató intézet soo férjet kérde¬ 
zett meg, hogy ki parancsol oda¬ 
haza. 350 azt válaszolta, hogy a 
felesége, 194 az anyósát nevezte 
meg. Csupán egy állította, hogy 
ő parancsol, de róla utólag ki¬ 
derült: négy éve özvegy. 

A francia férjek sanyarú hely¬ 
zetére jellemző, hogy 500 közül 
544-en papucsok, és 500 közül 
csak az 545-iknek van szava 
odahaza. Viszont ő is csak a fal¬ 
nak beszélhet. 

Dr. Árgus 



- íme, sikerült kitenyésztenünk azt az ökörfajtát, amelyik 
egyszerre három bedöglött traktort is képes hazavontatni! 


— Túl akarok esni ezen a 
feladaton. Megígértem a ko¬ 
mámnak, és én tartom az 
ígéretemet! 

Igen, Y. Z. megígért vala¬ 
mit, és ő tartja a szavát! 

Vagy itt van Terepszin 
Cs. Almos, előkalkulátor. A 
legnagyobb dologidő ellené¬ 
re ott ül íróasztala mögött, s 
lázas munkában tudomást 
sem vesz arról, hogy hét¬ 
köznap délelőtt van. Meg¬ 
kérdezzük, milyen érzés 



egyedül dolgozni egy ilyen 
nagy szobában, ahol nyolc 
íróasztal várja a gazdáját. 
Álmos öntudatosan vonja 
meg a vállát. 

— És, ha egyszer megszó¬ 
lal a telefon, és valaki két¬ 
ségbeesetten kimutatást 
kér? Valakinek vállalnia 
kellett a munkát, én nőtlen 
ember vagyok, tekintettel 
voltam kollégáim családi 
körülményeire. Tudom, 
hogy kényelmesebb lenne 
most a büfében szórakoz¬ 
nom, vagy lottóznom, de 
hát... 

Nem is folytatja. Számára 
a munka olyan természe¬ 
tes, magától értetődő vala¬ 
mi, hogy nem számít a fé¬ 
nyes délelőtt, a hétköznap, 
ő ott ül munkahelyén, és 
dolgozik. 

Délelőtti mozielőadások, 
eszpresszók közönsége, mun¬ 
kagépek közt csellengők, 
üzemi vándormadarak, tisz¬ 
telegjetek magatokban egy 
néma percet a Hétköznapok 
Hősei előtt!” 


Tardos Péter 

a óliútMuci 

így van. Kiment. Divatos nő nem 
hordja és kész. Hogy ki parancsolta 
le róluk és miért, nem tudom. Tű¬ 
nődve böngészem a divatlapokat. A 
manökenek keze-lába megvan, a nya¬ 
kuk is megvan, (hogy mitől olyan 
hosszú, azt is tisztázni kellene már 
egyszer) és csípőjük is akad, ha nyo¬ 
mokban is csupán. Ez mind van, de 
mondjuk ki végre nyíltan: a keblük, 
az eltűnt. Hogy hová, arról fogal¬ 
mam sincs. És hogy mihez kezd 
ilyenkor egy modern nő, ki a divatot 
követni óhajtja, azt sem tudom. 
Mardosó kétségeimmel a férjemhez 
fordultam, ki a hírt aránylag hig¬ 
gadtan fogadta. Sportújságját, me¬ 
lyet éppen olvasott, jóízűen elfo¬ 
gyasztotta, majd az alábbi szózatot 
intézte hozzám: 


„Asszony! Rám eddig panaszod 
nem lehetett. Imádtam gesztenyeszín 
fürtjeidet, mégsem szóltam, mikor 
kénsárgára váltottál át. Békén elvi¬ 
seltem paradicsomvörös és teve¬ 
szőke hajadat is. 
Nem szóltam leg¬ 
utóbb sem, mikor 
ismeretlen tragé¬ 
dia folytán egyik 
napról a másikra 
megőszültél, és 
immár szürke haj- 
'rovod velem 
iz .élet útját. Em- 
reírezz vissza, lé¬ 
legeztem helyet¬ 
ted, mikor a prin- 
< cessz-fűződben 
4iem kaptál leve¬ 
gőt. Vezettelek 
gyengéden, midőn 
póni-frizurád el¬ 
takarta előled isten napját és 
híven beszámoltam neked azok¬ 
ról az eseményekről, melyeket 
fazék-kalapod karimája elfedett el ¬ 
led. Bízón emeltem a magasba te¬ 
kintetem, amikor 12 centis tűsarkai¬ 
don imbolyogtáj felettem, és lestelek 
vágyakozva a túlsó járdáról, hiszen 
alsószoknyáid miatt nem fértünk el 
egymás mellett. Édes teherként rak¬ 
talak fel a buszra, mert szűk szok¬ 
nyádban képtelen voltál felhágni rá, 
és zokszó nélkül viseltem el még sok 
mindent, ami momentán nem jut 
eszembe. De asszony! Életem párja 
és szép gyermekeim anyja! Ha most 
nekem addig spekulálsz, míg egy 
szép napon kebel nélkül talállak, hát 
kisbaltával verem szét hangulatos 
otthonunk berendezését! Ragaszko¬ 
dom hozzá és kész! Az embernek 
megáll az esze! Legközelebb majd 
azzal jössz, hogy amin üldögélsz, az 
ment ki a divatból!” 

Borzasztó, hogy a férfiak milyen 
érzéketlenek! 



G. Szabó Judit 





Mert én ilyen vagyok. 
Nem tartozom azok közé, 
akik ma így, holnap úgy, 
ncin vagyok szclkakas, aki 
úgy fordul, ahogyan a szél 
fúj, én, ha valamit kimond- 
tam, az ki van mondva, és 
abból nem engedek egy jot¬ 
tányit sem. Kern tudom, 
hogy mennyi az egy jottányi, 
de én annyit sem engedek. 

Nem megy ez mindig si¬ 
mán, kérem. Gyakran pró¬ 
bálnak lebeszélni, rábeszélni, 
valamit bcbeszélni, különbö¬ 
ző ravasz trükkökkel próbál¬ 
nak megingatni, de nálam hi¬ 
ába. Én nem ragaszkodom. 
Tudniillik a meggyőződésem¬ 
hez. 

Itt volt például a Csőr 
Géza esete. Ez nálunk egy 
fiatal vegyészmérnök, akiről 
megtudtam, hogy a vállalat 
kocsiján sűrűn jár le Zamár- 
diba a menyasszonyához, aki 
ott nyaral. Több se kellett 
nekem! A legközelebbi érte¬ 
kezleten felpattantam a he¬ 
lyemről, és határozottan ki¬ 
jelentettem, hogy én ezt a 
gyakori kiszállást Zamárdiba 
az állam költségén nem he¬ 
lyeslem, sőt határozottan el¬ 
ítélem. Ez az én meggyőző¬ 


désem, és ettől ne is akarja¬ 
nak eltéríteni. 

Mikor leültem, a szomszé¬ 
dom odacsúsztatott egy cédu¬ 
lát, amire ez volt írva: 

Te marha, nem tudod, 
hogy a menyasszony apja az 
igazgató sógora? 

Én ezt csakugyan nem tud¬ 
tam, de ha tudtam volna, ak¬ 
kor is ezt mondom, mert ez 



volt a meggyőződésem. Ám¬ 
de Csőr Géza erre azt felel¬ 
te, hogy ő nem a menyasz- 
szonyához szokott kiszállni 
Zamárdiba, hanem mert ott, 
a Balaton mellett földgáz 
után kutatnak, és mivel a mi 
üzemünknek nagy szüksége 
volna földgázra mint nyers¬ 
anyagra, ő ott akar lenni, 
amikor megtalálják, hogy 
rögtön lestoppolják, mert sok 
az igénylő, és a későnjövők- 
nek nem jut földgáz. Arról 


nem tehet, hogy a menyasz- 
szonyn ott nyaral a családi 
villában. De, úgy látszik - 
tette hozzá Csőr Géza —> 
nemcsak a Balaton mellett 
fúrnak, hanem itthon is, a 
vállalatnál. Azzal nem törő¬ 
dik. hogy őt fúrják, de hogy 
a menyasszonyát is beleke¬ 
verik a dologba, azt kikéri 
magának. 

így Csőr Géza. Több se 
kellett nekem! Felpattantam 
a helyemről, és kijelentettem, 
hogy elértettem a célzást, és 
nem engedem a szavaimat el¬ 
ködösíteni. Én mindig a meg¬ 
győződésemre hallgatok, és 
azok után, amiket Csőr Géza 
mondott, az a meggyőződé¬ 
sem, hogy ő valóban a föld¬ 
gáz miatt szállt ki gyakran 
Zamárdiba, nem pedig a 
menyasszonyát ment látogat¬ 
ni. Hogy ez ellentétben áll az 
előbb mondott szavaimmal? 
Ugyan kérem. Micsoda kis¬ 
polgári felfogás. Akkor az 
volt a meggyőződésem, most 
pedig ez. Az a fontos, hogy 
az embernek mindig legyen 
meggyőződése, amihez az 
utolsó leheletéig ragaszko¬ 
dik. 

Balázs Sándor 



Füstködben 


Hegedűs István rajza 


Az emelkedőn tegye az egyesbe . . . 


LE A BÜROKRÁCIÁVALI 

KÜRTŐSKALACS 


A népszerű Elnkében 
kürtőskalácsot árulnak. 
Az utcáról is látható, 
amint villamos tűzhelyen 
a sülősig forgatják a hen¬ 
geralakú csemegét. Nem 
is drága: három forint egy 
adag. 

Jutányosán kapható, fo¬ 
rintonként mindössze tíz¬ 
tizenöt percet kell álldo¬ 
gálni érte. Először blok¬ 
kot vesz a kürtőskalácsra 
.áhítozó (mérsékelt sorba¬ 
állás), aztán beáll egy 


hosszú sor végére. Lassan 
múlnak a percek, lassan 
fogynak az előtte állók. A 
termelési kapacitás ugyan¬ 
is nincsen arányban a ke¬ 
reslettel. Amint megbar- 
nul egy kürtő és elosztás¬ 
ra kerül, jelentős szünet 
következik a kiszolgálás¬ 
ban. A sorban állók mo¬ 
rognak. Aki kalácsra vá¬ 
gyik, annak legalább fél¬ 
órát kell rá szentelnie. 
Gyakran hallottunk ilyen 
kifakadásokat a sorban: 


Ha tudtam volna, hogy 
ennyit kell várni, dehogy¬ 
is kívántam volna kürtös- 
kalácsot enni! 

Szerény indítványom: a 
pénztár ne adjon ki blok- 



öt percen belüli kiszolgá 
lásra, vagy figyelmeztesse 
a vevőt, hogy félórai 
ácsorgással kell fizetnie a 
kürtőskalácsért. 

A. S. 

















A színház jövője 


Hegedűs István rajza 

Megint visszahelyezték « • • Mészáros András rajza 



- Igazgató elvtárs, ne legyünk embertelenek, tegyünk vele még egy próbát! 



Fésülhető kalap a divat. 
Még ha kopasz férfiak visel¬ 
nék, megérteném, de pont 
ellenkezőleg, a hölgyek favo¬ 
rizálják 

Egy barátom szerint az a 
titok nyitja, hogy mostaná¬ 
ban a legtöbb nő rövid, fiús 
frizurát hord, és így szüksége 
van valamire, amit órákig 
lehet fésülni 


Párbeszéd: 

— öregem, a 15-ös Földi 
busznak már megint tnegvál 
tozott az útvonala! 

— Ne beszélj?! Ue miért 
nevezed Toldibusznak? 

— „Ki tudja hol áll 

meg . 

+ 


Mindenki azt gondolta, 
hogy ünnepek, után már nem 
lesz olyan nagy tumultus az 
áruházakban Ám a csúcsfor¬ 
galom úgyszólván változat¬ 
lan maradt, viszont a bevétel 
csökkent. 

A rejtélyes jelenség ma 
gyarázata igen egyszerű. Ren 
getegen visszavittek becserél 
ni a kapott ajándékokat. Jövő 
ilyenkor talán már efféle 
transzparensek fogják várni a 
kunt í aftokat 

UDVARIAS 
KISZOLGÁLÁSSAL 
A KULTURÁLT 
CSEREKERESKEDE¬ 
LEM ÉRT! 


Minap a Cimbalom Kávé¬ 
házban arról beszélgettünk a 
kövér Meszetnckivel, hogy a 
moziélmények mennyire be¬ 
folyásolják az ember külse¬ 
jét: 

— Számos nő még ma is 
hasonló szemüveget és frizu¬ 
rát hord, mint Brúnó lánya 
az „Előzésiben — mondom. 

- Az semmi! - licitál rá 
Meszetneki. — En tegnap lát¬ 
tam egy férfit, aki hajszálra 
olyan kefebajuszt viselt, 
mint a Führer a „Hitler éle¬ 
te" című filmben! 

* 


Barátom nagy színházra¬ 
jongó. Legutóbb például a 
Shakespeare* év keretében 
megnézte az Egérfogót. 

Elvégre Agatha Chnstie is 
angol. . . 

(dal m át h) 

- Nagyszerű! Nem jöttek rá, hogy revizor vagyok! . . . 



N a^on tanulságos 
értekezleten vettem részt 
a minap. Több vállalat, 
közös munkával elkészí¬ 
tett egy mesterséges 
fennsíkot, két kis bérc¬ 
cel az oldalán, de a fenn¬ 
sík még a megnyitás 
előtt behorpadt, és az 
egyik bércből a tervezett 
határidőre csak egy öt¬ 
venhat centiméter magas 
bucka készült el. Az ér¬ 
tekezleten részt vett va- 


referátum minden sza¬ 
vát. Néhány felszólalás 
az őszinte, nyílt hangi'! 
megbeszélésről : 

B. K., a talajegyengető 
csoport főtervezője: „ ... 
Megengedhetetlen, aho¬ 
gyan a talajegyengetés 
előkészítése történt. 
Egyetlen talajvizsgálatot 
sem tartottunk, amikor 
pedig már a körmünkre 
égett a terminus, talaj¬ 
gépek helyett bergmann- 



lamennyi illetékes ter¬ 
vező és kivitelező válla¬ 
lat, vezető beosztású 
képviselőjével. Az egyet¬ 
len napirendi pont a lé¬ 
tesítmény körüli visszás¬ 
ságok felderítése és bí¬ 
rálata volt. 

A központi referátu¬ 
mot a legtekintélyesebb 
és a legjobban felhábo¬ 
rodott elnökigazgató, az 
ellenőrzési és vizsgálati 
feladatokkal megbízott 
különbizottság főmunka¬ 
társa tartotta, részlete¬ 
sen, és mindenre kiter¬ 
jedően ízekre szedve az 
építkezés körül és alatt 
történt súlyos hibákat. 

Az előadót követő hoz¬ 
zászólások teljesen egy¬ 
értelműen igazolták a 


csöveket és egy szár¬ 
nyashajót szállítottunk 
az építkezés színhelyére. 
Egyszóval felháborító je¬ 
lenségeket tapasztalhat¬ 
tunk a munkánk körül.” 

P. P. bérctervezési cso¬ 
port vezető: „...Nem 
találok megfelelő szava¬ 
kat a munkánk lefesté- 
sére. Csak egy példát 
hozok fel: a bérc terv¬ 
rajzait takarítónőink 
megfordították a rajz¬ 
asztalon, s az ebből ere¬ 
dő félreértés következté¬ 
ben a kivitelezők völgyet 
építettek a bérc helyén. 
Mire a hibás építkezés 
nyilvánvaló lett, már 
sok időt és energiát ve¬ 
szítettünk el, ráadásul a 
betonozókat magam en¬ 


gedtem el októbertől 
februárig szüreti mulat¬ 
ságra, s nem számoltam 
azzal, hogy a frissen ke¬ 
vert beton fél év alatt 
erősen megköt, és nehéz 
vele dolgozni.” 

Zs. A. építk. vállalk. 
vez. h.: „...Nem is ér¬ 
tem, hogy olyan képzett 
szakembereknek, mint 
nekem és munkatársa¬ 
imnak nem tűnt fel, 
hogy a fennsík alá nem 
került sem föld, sem ho¬ 
mok, sem másféle ismert 
építőanyag, amely meg¬ 
akadályozta volna, hogy 
a fennsík behorpadjon. 
Egyenesen nevetséges 
dolog, ha nem volna 
olj r an szomorú!” 

A fentiekből is ízelítőt 
kaphatott a kedves olva¬ 
só arról, milyen kendő¬ 
zetlenül, nyílt hangú tár¬ 
gyaláson beszélték meg 
a legilletékesebbek, mi 
történt e sokat emlege¬ 
tett vállalkozás alkalmá¬ 
val. 

A továbbiakban — és 
erre a lezajlott értekez¬ 
let minden reményt meg¬ 
ad — sor kerülhet most 
már arra a kendőzetlen, 
nyílt hangú megbeszélés¬ 
re is, melyen azonos ösz- 
szetételben azt tanács¬ 
kozzék meg, hogy mi 
történt az ugyancsak ál¬ 
taluk kivitelezett, tejjel- 
mézzel folyó völgyelzáró 
építkezése során, hogy 
az két héttel a munká¬ 
latok beindítása előtt ki¬ 
lyukadt. 

Somogyi Pál 


Hivatal születik 



Pusztai Pál rajza 


















































































íyjchány napot persze mai 
jj Y megint késtem, de 
ennek megvan az oka. 
és különben sem múlt el 
még az 1965-ös év. Arról 
van szó ugyanis, hogy új¬ 
év napján egy kissé elszon¬ 
tyolodva von tani mérleget 
az elmúlt évről. Tiszta lelki¬ 
ismerettel állíthatom , hogy 
becsülettel teljesítettem vala¬ 
mennyi. az elmúlt évre szóló 
újévi elhatározásomat, nem 
részegeskedtenj, nem szidal 
ma ztam egyetlen mérkőzésen 
sem a játékvezetőt, és nem 
ugrottam le mozgó villamos 
ró!, hogy csak néhány példát 
említsek. Ennek ellenére, a 
világ sorsán vajmi keveset 
tudtam javítani. Elég egy pil¬ 
lantást vetni a nemzetközi 
helyzetre, hogy az cmbei 
rosszkedvűvé váljék. Ügy lát 
szik, többet kell tennem az 
emberiségért, mint eddig, s 
újévi elhatározásaimnak át- 
fogóbbakna k, világm cretűb 
beknek kell lenniök, mint 
eddig, különben az emberiség 
még képes lesz vesztébe ro¬ 
hanni. Hát abból ugyan nem 
eszik, s aki végigolvassa az 
alábbi újévi elhatározásaimat 
egyetért velem. 

Elhatároztam, hogy nem 


gyártok atomfegyvereket. Ez 
egyben azt is jelenti, hogy 
nem próbálom ki őket sem 
a légkörben, sem a víz alatt 
sőt még a föld alatt sem, töb¬ 
bek között azért sem. mert a 
pincénk erre nem alkalmas, 
tele van régi göncökkel,, s mi 
szükség van arra, hogy egy 
törött ródli radioaktív le¬ 
gyen 1 

Elhatároztam, hogy egyet¬ 
len államcsínyt sem hajtok 
végre, sem Dél-Vietnamban 
sem Dél -Amerikában. Nekem 
jöhetnek fiatal tábornokok , 
vagy öreg peronisták, nem és 
nem! 

Elhatároztam, hogy nem 
hozok létre semmiféle talál 
kozót a Kőedény síkságon, s 
ugyanakkor udvariasan, de 
határozottan visszautasítok 
mindenféle hercegi címet 
amelyet esetleg felajánlaná 
nak nekem a laoszi hatósá¬ 
gok. 

Elhatároztam, hogy nem 
robbantok ki semmiféle ha- 
tárvillongást izraeli—Szí¬ 
riái határon. mWább minden 


erőmet további holt-tengeri 
tekercsek felkutatására for¬ 
dítom. 

Elhatároztam, hogy semmi¬ 
féle kémrepülést nem végzek 
egyetlen ország fölött sem. 
Nincs az az alkalmi vétel, 
amely arra csábíthatna, hogy 
U—2 kémrepülőgépet vásárol¬ 
jak magamnak. Továbbra is 
autóbuszon, villamoson és 
trolin járok, főként pedig 
gyalog, ami még ma is a leg¬ 
biztosabb, s helyenként a 
leggyorsabb módja a közle¬ 
kedésnek. 

Elhatároztam , hogy nem 
avatkozom bele Kongó bél¬ 
ügyeibe. Nem vagyok haj¬ 
landó sem mint rendfenn¬ 
tartó erő, sem mint fehér 
zsoldos Kongóba menni. Vé¬ 
leményem szerint Kongónál 
sokkal szebb vidék például 
Zebegény. 

Elhatároztam, hogy nem 
szervezek sokoldalú atom- 
haderőt, s mi több. eszem 
ágában sincs atomfegyvere¬ 
ket felajánlani Nyugflt-Né- 
metországnak. Elégedjenek 


meg hosszú késekkel, ezekkel 
a jól bevált hagyományos 
germán fegyverekkel. 

Elhatároztam, hogy nem 
vállalok vezető tisztséget sem 
a NATO vezérkarában, sem 
a Verwoerd-kormányban, sem 
a Cosa Nostrában. 

Elhatároztam, hogy nem 
sértem meg Svédország, Svájc 
és Monaco semlegességét. 

Elhatároztam, hogy egyet¬ 
len országot sem gyarmatosí¬ 
tok. Ami pedig a neokolonia- 
lizmust illeti, attól egyenesen 
felforr az epém. 

Elhatároztam , hogy nem 
veszem iá De Gaulle-1 a hid¬ 
rogénbomba kifejlesztésére. 
Inkább a francia sport ha¬ 
nyatlását ajánlom figyelmé¬ 
be, továbbá az esetleges új 
lesszabály következtében 
szükségessé váló játékrend- 
szerbeli megoldásokat. 

Elhatároztam, hogy rábe¬ 
szélem Ringót: ne váljon ki 
a Beatles-egyiittesbőL 

Elhatároztam, hogy nem 
indítok háborút. 

Persze, jó lenne, ha más is 
elhatározná, mert közös erő¬ 
vel mégiscsak többet tudnánk 
elérni. 

Feleki László 



10 


- Miért nem telefonáltál, hogy jöttök? 

- Nem akartunk zavarni 





































































TELELŐ VÍKENDHAZAK 



CSENDÉLET A MÓLÓN 




LE A BÜROKRÁCIÁVAL! 


FÉLELEM 


az Érdekeltek 

HOZZÁSZÓLNÁK 

A XIV. kér. Fogarasi út 17. számú 
ház lakóinak panasza alapján az 
ügyet kivizsgáltam, és a kémény 
meghosszabbítása ügyében intéz¬ 
kedtem. 

1. sz. Autóközlekedési V. 

Ivócs Béla 
igazgatóhelyettes 

„És ahhoz mit szól?" című bírá¬ 
latuk alapján közöljük: a cikkben 
érintett dolgozónkat a vállalat ve¬ 
zetősége figyelmeztetésben részesí¬ 
tette. 

Luxus Aruház Vállalat 
Czeglédi Józsefné 
igazgató 


— Jaj, csak ne jöjjön 
valami ellenőrzés. Rögtön 
megállapítanák, hogy rosz- 
szul végzem a munkámat 
- mondta idegesen az 
ellenőr. 

FOGADALOM 

Ismerősöm Szilveszter 
éjjelén megfogadta, s az¬ 
óta becsületesen be is 
tartja: 1965-től kezdve 

folytatja a régi életét. 

BORZASZTÓ 

Mindig olyan játékos 
volt... Szét akarta szedni 



:::;iiiiiiiiniiiiiiiin 


a babáját, hogy megnézze, 
mi van belül. Húsz évet 
kapott. Mert a babája, egy 
32 éves elvált asszony 
volt. 

APRÓHIRDETÉSEK 

KORÁBAN 

Barátom izgatottan ül a 
kávéházban. Percenként 
az óráját nézi: 

— Várom a menyasszo¬ 


nyomat - újságolja bol¬ 
dogan. 

— Csinos? - kérdem 
irigyen. 

— Nem tudom. Csak 
most fogunk megismer¬ 
kedni! 


KÜLFÖLDI 


Cvihorek svéd nőt vett 
el feleségül. Büszkén di¬ 
csekszik: 

— Kicsit időske az asz- 
szony, főzni sem tud, de 
príma külföldi anyag. 

(galambos) 1 















































































































Perpetuum mobile 



- De mi legyen a jövő évi szilveszteri műsorban?! 




— Halló! Aiszkhülosz urat 
I kérem a telefonhoz! 

— Az beszél! 

— Jó napot kívánok! 

— Jó napot! Mit óhajt? 

— Csak gratulálni szeret- 
t nék. 

— Mihez? 

— Ahhoz, hogy ünnepelt, 
jj szerző lett a magyar színpa- 
j dokon. A Nemzeti Színház ép¬ 
pen most készül előadni az 
Oreszteiát. 

— Ugyan, ne bosszantson! 
Most hallom, hogy nem Deve- 
I cseri Gábornak új, szövegkri- 
I tikai és költői szempontból 
I egyaránt méltó fordítását 
jj akarják eljátszani, hanem egy 
r régi szerény fordítást kapar- 
I tak elő. Miért csinálják ezt 
I velem? 




Hiánycikk 



- Csak egy autoszifont kérnék szépen 
szegény vevőnek . . . 


Az óvatos kezdő 



— Megkísérlem megmagya- 
| rázni, Aiszkhülosz úr! Nálunk 
I az irodalmi műfordításoknak 
s nagy múltjuk és tekintélyük 
| van. Amikor például Faludy 
I György lefordította Villon köl- 
I teményeit, a műfordítások 
í olyan pompásan sikerültek, 
hogy maga Villon sem ismert 
rájuk, s még a bitófa alatt is 
azt állította, hogy Faludy 
jobb Villon, mint ő maga. 
Nem beszélek a világhíres ma¬ 
gyar Salinger-fordításról, hi¬ 
szen köztudomású, hogy Sa- 
linger azóta is magyarul ta- 
I nul, mert szeretné megközelí- 
I teni önmagát. Éppen az a baj, 
I hogy a magyar közönség túl- 
I ságosan el van kényeztetve. 
I Ha már most a színház a De- 
I vecseri-fordítással tovább ké- 
g nyeztetné a közönséget, né- 
5 pünk elpuhulna, és elvesztené 
I harcos keménységét. Ezért 
I fordítási viszontagságokkal is 

■ edzeni kell. Ennek a színház- 
I politikai iránynak különben 
I nincs semmi személyes éle, 

J higgye el. Hogy csak egy 
| példát említsek, a színház 
I máris félretette Arany János 
I Hamlet-fordítását és tárgya- 
I lásba kezdett Ilosvai Selymes 

■ Péterrel egy ú^j Hamlet-fordí- 
| tásról. Szóval így áll a dolog 
; manapság. De azért ne aggód¬ 
jék, Mester, mert a színház 
külön porolót állított be a 
költségvetésbe, hogy elvégez¬ 
tesse a leporolás költői mun¬ 
káját még tíz óra előtt, amíg 

l a porolást a köztisztasági ren- 
* delkezések lehetővé teszik. 

— Értem. És mondja, ez el- 
I len semmit sem lehet tenni? 

— Semmit. Olyan ez, mint 
I egy görög sorstragédia. 


F. L. 

Elsőnek az Egyesült Művek 
igazgatójához kopogtattam 
be: legyen szíves, nyilatkoz¬ 
zék, hogy a televíziónak 
mély műsorszámait nézi a 
legszívesebben? 

— Hogyan is kérdezhet 
ilyet?! — méltatlankodott. — 
Természetesen az ipari adá¬ 
sokat. Számomra ezek — egy¬ 
szerűen nélkülözhetetlenek. 
Nagy segítséget nyújtanak 
kiváltképpen a műszaki új¬ 
donságokról, az üzemszerve¬ 
zés fejlett módszereiről, a 
kooperációról, a szállítás és 
a raktározás élenjáró tapasz¬ 
talatairól, valamint.. . 



— Álljon meg a menet! - 
szakítottam félbe. - A sajtó 
nevében ezennel felszólítom, 
hogy csak a színtiszta igazat 
vallja! Nos? 

— Értse meg — váltott át 
melegebb tónusra —, én 
rendkívül elfoglalt ember va¬ 
gyok. Különösen most, az 
évvégi hajrá idegölő szaka¬ 
szában. Az az igazság, hogy 
televíziónézésre csak vasár¬ 
nap _ délelőttönként jut egy 
inci-íinci kis időm. 

— Aha! Szóval: Foxi Maxi 
kalandjai? 

Megtörtén bólintott. 

* 

— A probléma meglehető¬ 
sen bonyolult — dőlt hátra 
karosszékében a professzor. — 
Nemrégiben kollégáim és 
közvetlen munkatársaim kö¬ 
rében magam is végeztem 



egy kis vizsgálódást ezzel 
kapcsolatban. Igencsak tarka 
kép alakult ki. Tapasztalatai¬ 
mat először a pavlovi konsti- 
tucionális beosztás szerint 
összegeztem. Kiderült, hogy 
a melankolikus alkatúaknak 
főleg Mazsola, a flegmatiku¬ 
soknak Maci Laci, míg a 
szangvinikusoknak és koleri- 
kusoknak Kandúr Bandi his¬ 
tóriái tetszenek a legjobban. 
Ha viszont a Kretschmer-féle 
csoportosítást vesszük alapul, 
akkor az aszténiás típusok ... 


Bábjáték 


— Bocsásson meg, profesz- 
szor úr, ön személy sze¬ 
rint . . . 


— Nekem itt külön véle¬ 
ményem van — mosolygott 
szelíden —, de országosan bi¬ 
zonyára sokan osztják néze¬ 
temet, miszerint a legjobb, a 
legszínvonalasabb televíziós 
műsor: Joe a hangyák orszá¬ 
gában. 


* 

- Nálam rossz helyen ér¬ 
deklődik - jelentette ki a 
szomszédunkban lakó Ko- 
vácsné, gyakorló háziasszony, 
amikor neki is feltettem a 
kérdést. 

— Miért? Nem tetszik néz¬ 
ni a televíziót? 

— Dehogynem. Mindent 
megnézek. Az egész műsort, 
elejétől végig. És nekem min¬ 
den egyformán tetszik. A 
híradó, a telesport, a szín¬ 
házi közvetítés, a hétről-hét- 
re, a hirdető műsora, a zenélő 
órák, a szünetjelek, a mező- 
gazdasági szaktanácsadás, 
egyszóval: mindegyik. Egy¬ 
formán. Sajnálom, de egyet 
sem tudnék kiemelni közü¬ 
lük. Ugye, nem veszi rossz 
néven? 

— Ugyan! Ha nincs külön 
kedvenc műsora, hát nincs. 
Egyébként, mi újság? 

— Semmi különös — felelte 
szórakozottan. — Ha csak az 
nem, hogy a Futrinka utcá¬ 
ban Liba Leontin összeveszett 
Cica Micával. 

K. A. 
































14 


Kürti András: 



(SZATIRIKUS KISREGÉNY) 


II 


Tódorka Péter próbaidős ipari kém 
megbízatást kap a mittalon nevű ké¬ 
szülék megszerzésére. Pokoli szeren¬ 
cséje van, hivatalosan is abba a gyár¬ 
ba helyezik át, ahol ezt az ismeretlen 
rendeltetésű masinát gyártják. Itt 
találkozik kémtársával, Kovái Beátá¬ 
val. Hősünk elbújik egy könyvszek¬ 
rénybe, hogy meglesse: mit művel 
Bokros miniszterhelyettes a mittalon- 
nal. 


- Csodálatos - állapította meg lep¬ 
lezetlen elragadtatással Tódorka. — És 
tessek mondani, ők nem sejtenek 
semmit? 

- Nem. Ugyanazt folytatják, amit 
az előző munkahelyükön, csakhogy 
romboló következmények nélkül. 
Képzelje csak el, ebben a kis létszámú 
üzemben havi átlagban 127 bejelen¬ 
tést tesznek egymás ellen! Mindenki 
rágalmaz mindenkit. 

- No, ez azért talán mégiscsak túl¬ 
zás. Engem például még biztosan nem 
feketítettek be. Igaz, csak második 
napja tevékenykedem az üzemben. 

A miniszterhelyettes elnézően mo¬ 
solygott, és egy papírlapot húzott elő 
a zsebéből. 

— Ezt akkor kaptam, amikor Kovái 
Beáta megrándította a bokáját az ud¬ 
varon. Valaki a kabátzsebembe dugta, 
éppen csak hogy átfutottam rajta. Fel¬ 
olvassam? Magával kapcsolatos. 

A kérdezett hitetlenkedve bólintott. 

— Nos, a levél így szól: „Tisztelt 
Bokros elvtárs! Kötelességemnek tar¬ 
tom, hogy felhívjam figyelmét arra, 
hogy az új személyi titkár, Tódorka 
Péter, eddig még fel nem derített cél¬ 
zattal, feltűnő érdeklődést mutat az 
üzemben vezető állást betöltő kartár¬ 
sak előélete iránt. Ezen felül klikke- 
zésre hajlamos, és már az első napon 
szerelmi kapcsolatba lépett a raktár¬ 
főnökkel. Meggyőződésem, hogy ez az 
ember nem alkalmas bizalmas munka¬ 
kör betöltésére ilyen fontos gyárban, 
mint a miénk. Kérem bejelentésem 
sürgős kivizsgálását!" Dátum, aláírás. 

Péter levegő után-kapkodott. 

— Ez... ez csak az a nyomorult 
Neboda Ferdinánd lehetett! 

— Nyert — felelte Bokros. 

- De hiszen éppen fordítva történt! 
ö beszelt nekem a főmérnökről és a 
kutató-laboratórium vezetőjéről, ő 
ajánlotta fel... 

- Ne mentegetőzzék! — legyintett 
a másik. — £n figyelemre sem mélta¬ 
tom az ilyen leveleket. 

Tódorka magába roskadtan ült egy 
darabig, de kíváncsisága végül is felül¬ 
kerekedett megbántottságán. 

— Kérdezhetnék valamit? Nagy kör¬ 
vonalakban már értem az egészet, csak 
néhány apróbb dologban nem látok 
még tisztán. Az nem foglalkoztatja az 
itteni igen tisztelt kartársakat, hogy 
mi is tulajdonképpen a mittalon, mire 
használják, hová kerül? 

— De igen. Felsőbb utasításra hivat¬ 
kozva hárítom el ilyen irányú kérdé¬ 


seiket. Ez természetesen nem zavarja 
egyiküket-másikukat abban, hogy 
kötet-vastag újítási javaslatokkal ost¬ 
romoljon: miként lehetne javítani 
ennek az ismeretlen rendeltetésű ma¬ 
sinának a minőségét. Férfiasán beval¬ 
lom, néhányan már kaptak is újítási 
díjat, és most megnövekedett ambí¬ 
cióval készítik újabb ésszerűsítési 
ajánlataikat. 

— Nagyon jó! — fogta a hasát Tó¬ 
dorka. — Ez az egész csalafintaság a 
mittalonnal nagyon, de nagyon tet¬ 
szik nekem. Megtudhatnám, mint je¬ 
lent a „mittalon" szó? 

— Mittere — magyarázta Bokros —, 
ez latinul annyit tesz, mint: küldeni. 
A talon kifejezést pedig nyilván hal¬ 
lotta már, kártyajátékoknál alkalmaz- 


emelte. - Mondja, miért tették ezt 
velem? Hiszen én örökös beosztott 
voltam, igaz, sűrűn változott a mun¬ 
kaköröm, de vezető állást, kulcspozí¬ 
ciót sohasem töltöttem be. Soha, sen¬ 
kit nem rágalmaztam meg, senki ke¬ 
nyerére nem törtem, kis pont voltam 
mindig. Klikket sem szerveztem, 
ugyan, ki jött volna az én klikkem- , 
be?! Hát akkor miért küldtek engeml; 
is ide, Bakonytündéribe, miért tettek 
talonba? Én lettem volna a Fonalme¬ 
revítőben a legfőbb hátramozdító? Az 
én kikapcsolásom hozna a népgazda¬ 
ságnak évi négymillió forintot? Ez nem 
igaz, engem maguk félreismernek! Na¬ 
gyon, nagyon fáj. 

— Kérem, nyugodjék meg — sietett 
oda Péterhez a miniszterhelyettes. — 
A maga esetében valóban helytelenül 
jártunk el, de biztosíthatom: még gon¬ 
dolatban sem vettük egy kalap alá a 
többiekkel. Magának más céllal aján¬ 
lottuk fel Bakonytündérit, mint nekik. 
Szavamra mondom! 

- Igazán? - nézett rá felcsillanó te¬ 
kintettel a kövérkés fiatalember. — 
Nem csak vigasztalni akar? De hát ak¬ 
kor milyen feladatra szemeltek ki? , 



zák. Azokat a lapokat hívják így, 

amelyek leborítva fekszenek, a játék¬ 
ban nem vesznek részt, de azáltal, 
hogy éppen őket vonták ki a forga¬ 
lomból, erősen befolyásolják a játszma 
kimenetelét. A szóösszetétel az én ta¬ 
lálmányom - tette hozzá kisfiús büsz¬ 
keséggel. — Nem hangzik rosszul, 

ugye? 

- Kitűnő csengése van - ismerte el 
partnere, és lassan felemelkedett szé¬ 
kéről. — És most, engedelmével, egy 

ünnepélyes nyilatkozatot tennék. Én, 
Tódorka Péter, képességeimet, szorgal¬ 
mamat, szivemet és lelkemet felaján¬ 
lom önnek, mert meggyőződésem, 
hogy igaz ügyért töri magát, és ilyes¬ 
mi a kapitalizmusban elképzelhetet¬ 
len. Nemcsak hogy híven megőrzőm a 
mittalon titkát, hanem esküszöm, hogy 
én ... én . .. 

Égnek emelt két ujjával szoborrá 
meredt, arcából kifutott minden vér. 
Aztán lassan leengedte magasba tar¬ 
tott jobbját, és mintha minden erő el¬ 
szállt volna tagjaiból, úgy rogyott 
vissza a bőrhuzatos fotelbe. • Miként 
dörgő villám a dacos törpefenyőt, úgy 
sújtotta le Tódorkát egy iszonyú fel¬ 
ismerés. 

— Én, én — motyogta maga elé alig 
hallhatóan. - De hát én is itt vagyok! 
Engem is úgy választottak ki ebbe a 
mittalon-társulatba! - Könnytől har¬ 
matos szemét a miniszterhelyettesre 


— Nehézségek adódtak. Kiderült, 
hogy még egy ilyen kis látszat-gyár 
sem boldogulhat, ha nincs benne fi¬ 
zikai dolgozó. A múlt hónap első fe¬ 
lében például egyetlen mittalon sem 
készült el, mert a vezető garnitúra 
tagjai közül ez idő alatt csodálatos¬ 
képpen senki sem sértődött meg, sen¬ 
ki sem kérte átirányítását a közvetlen 
termelésbe. Márpedig én ragaszkodom 
a tervteljesítéshez, hogy prémiumot 
adhassak nekik, nehogy visszakíván¬ 
kozzanak régi munkahelyükre. Ezért 
magát a folyamatos szereléssel akar¬ 
tam megbízni. Egy nappal korábban 
jöttem le, hogy ezt nyélbe üthessem. 
Még így is elkéstem. Papinkó már 
megint ügyeskedett. Persze, nem áru¬ 
lok zsákbamacskát, a Fonalmerevítő¬ 
ben .a lefolytatott adatgyűjtés során, 
hogy is mondjam csak, magát azért 
meglehetősen nélkülözhető egyénnek 
ítéltük. Bocsásson meg, de a személy¬ 
zeti osztályon nyert információk sze¬ 
rint Tódorka kartárs nem kevesebb, 
mint tizenhét különböző beosztásban 
mondott csődöt. Ügy vélekedtünk, 
hogy nálunk Bakonytündériben ennek 
ellenére is pompásan megfelel, legfel¬ 
jebb rosszul, hibásan állítja össze a 
mittalonokat, és akkor mi van? 

— De hát hogyan magyarázzam meg 
- tördelte a kezét Tódorka —, hogy 
engem ott madzagon rángattak, fél¬ 
évenként csoportosítottak át és köz- 








































ben hülyére magoltattak? Az utolsó 
egy-két évben már valóban használha¬ 
tatlanná váltam és rettenetes üldözési 
mániám támadt. Elhatároztam, hogy 
bármi áron kitörök ebből a pokoli 
helyzetből. Tucatnyi helyen érdeklőd¬ 
tem állás iránt, mindenütt felvettek 
volna, de amikor felcsillantották előt¬ 
tem a lehetőséget, hogy náluk majd 
kitűnő alkalmam nyílik a továbbta¬ 
nulásra, és el is várják, hogy folyama¬ 
tosan képezzem magam, futva mene¬ 
kültem. £s ekkor találkoztam Jenéi¬ 
vel... 

— Mindez már a múlté! - szakí¬ 
totta félbe barátságosan Bokros, és sza¬ 
vaiból őszinte rokonszenv csendült ki. 
— Most, hogy közelebbről megismer¬ 
kedtünk, nagyon szeretném, ha mégis 
itt maradna. Feltétlenül szükségem 
van egy megbízható, becsületes em¬ 
berre, akire nyugodtan támaszkodha- 
tom. Vállalja el az üzemgondnoki 
teendőket. Érti ugye, mi a különbség, 
hogy nem főgondnokot mondok, ha¬ 
nem egyszerűen gondnokot?! Tartaná 
itt a frontot, amíg én távol vagyok, és 
emellett még kényelmesen összebüty¬ 
kölhetne egy-egy mittalont is. Akkor 
nekem nem hetenként, hanem ha¬ 
vonta, vagy kéthavonta kellene csak 
lejönnöm. Nos? 

— Hazudnék — szögezte le a meg¬ 
tisztelő ajánlat nyomán most már tö¬ 
kéletesen megnyugodott Tódorka —, 
ha azt állítanám, hogy ez kedvem el¬ 
len való megbízatás lenne. Boldogan 
tartózkodnék itt huzamosabban, vég¬ 
leges választ azonban még nem adha¬ 
tok. Tudniillik egyet és mást még 
tisztáznom kell, mielőtt döntök. De 
annyit már most kijelenthetek, min¬ 
denképpen csak akkor vállalom, ha a 
készáru-raktár a gondnokság hatáskö¬ 
rébe tartozik majd. 

- Semmi akadálya. 

— És. . . és ha már itt tartunk, csak 
úgy mellékesen megérdeklődhetném, 
hogy a raktárfőnök, bizonyos Kovái 
Bea, az is mittalon-káder? 

— Nem — felelte határozottan a 
kérdezett. - Vele közvetlenül nem én 
foglalkoztam, de tudtommal maga 
mellett ő az egyetlen, aki nem ilyen 
minőségben került ide. A részleteket 
nem ismerem. Ami viszont a maga 
ügyét illeti, holnap délben utazom 
vissza Pestre, jó lenne, ha addigra 
határozna a gondnoki állás felől. 
Higgye el, nagyon örülök, hogy köze¬ 
lebbről is megismerkedhettünk egy¬ 
mással, mégha ez ilyen furcsa körül¬ 
mények között is történt. És remélem, 
hogy barátságunknak folytatása is lesz. 
De most búcsúzzunk, magának még 
egyet és mást tisztáznia kell, és én 
nekem is meg kell még tisztogatnom, 
be kell még csomagolnom a regenerált 
alkatrészeket. A viszontlátásra! 

- A viszontlátásra - szorította meg 
Tódorka a feléje nyújtott miniszter- 
helyettesi jobbot, és indult kifelé. Az 
ajtó előtt megtorpant, visszafordult. 

— Mit szól majd Papinkó vezérigaz¬ 
gató kartárs, ha egynapi gyümölcsöző 
együttműködés után meg kell válnia 
a személyi titkárától? 

Bokros vállat vont. 

- Majd fogalmaz néhány felhábo¬ 
rodott hangú beadványt. Ha lesz sza¬ 
bad ideje, gépelje le neki. 

(Vég# következik.} 



TERMÉSZETI CSODA 


Mellékelten közöljük a Képzőművészeti 
Alap Kiadóvállalatának egyik karácsonyi 
üdvözlő lapját. A kép egyedülálló termé¬ 
szeti jelenséget ábrázd: /acfenyőágat, 
erí/e/fcnyőtobozokkal. Ezek után nem 
csodálkozunk, ha majd a nyári képes¬ 
levelezőlap szezonban ribizlibokrot látunk, 
amint gusztusosán piroslik rajta jonathán- 
alma, vagy bólogató cperfát, ágai között 
érett görögdinnyékkel. 


Állítólag 

MEGTÖRTÉNT 

A Nemzeti Színház előtt. Fia - 
tál, szőrmék , csmás nő lép be a 
telefonfülkébe. Odakint nagy 
pelyhekben hull a hó. Foga van 
az időnek. A nő leemeli a tele¬ 
fonkagylót. Nem dob be tantuszt. 
Nem tárcsáz. Beszélni kezd. 
Elénk gesztusokkal magyaráz, 
időnként elkomorodik , majd mo¬ 
solyog. Vitatkozik, hízeleg, két¬ 
ségbeesik, engesztelődik , meg¬ 
nyugszik, tragikusan hallgat, jó¬ 
kedvűen csacsog. A fülke előtt 
ideges várakozók. Végre befut a 
6 -os villamos. A no visszaakaszt¬ 
ja helyére a süket kagylót , és ki¬ 
lép a viszonylag enyhet adó te¬ 
lefonfülkéből. Egy férfi dühösen 
utána szól: 

— Mégiscsak hallatlan. Tud¬ 
hatná, hogy a melegedést idő 
legfeljebb 3 perel 

g. sz. 


Az igazgató végigkala¬ 
uzolt a vállalat vala¬ 
mennyi termén, meg¬ 
mutogatta a termelési 
folyamatot, majd egy 
egészen kicsiny szoba 
ajtaját nyitotta ki előt¬ 
tem. 

Ott semmi egyebet 
nem láttam, mint egy 
középnagyságú kiber¬ 
netikus gépet. Az egész 
nem sokkal volt na¬ 
gyobb, mint egy utcai 
automata. 

— Nem tapasztalhat¬ 
ta, hogy különösebben 
fennhéjázó volnék, de 
erre csakugyan büszke 
vagyok — mondotta kí¬ 
sérőm. 

— Mi ez? 

— Ez, kérem, egy 
Amerikából importált 
kibernetikus jutalom¬ 
osztó gépezet. Ezen a 
lyukon betápláljuk a 
vállalat dolgozóinak 
névsorát, ezen a mási¬ 
kon a jutalomkeret ösz- 
szegét. Ott, azt a kart 
megrántjuk, a gép mű¬ 
ködésbe jön, az elektro¬ 
nikus agy mindent tud, 
és abszolút igazságosan 
elosztja a pénzt. Ügy 
hívjuk, hogy J-gép. 

— És mi szükség van 
erre? 

— Ugyan kérem, hi¬ 
szen ön is tudja. A ju¬ 
talomkeret elosztása a 
legkényesebb feladat. 
Az emberi agyvelő — 
ezt magam is beláttam 
— képtelen kiszabadulni 



a szubjektív mozzana¬ 
tok hatása alól. Bár¬ 
mennyire is törekedtem 
az igazságra, azelőtt, 
rajtakaptam magam, 
hogy Tóth Pistának 
azért adok százzal töb¬ 
bet, mint Nagy Miská¬ 
nak, mert Tóth Pista 
szimpatikusabb nekem. 



ő is a Fradinak szur¬ 
kol, vagy elálló füle 
van, vagy mit tudom én, 
mi. S még ha csak én 
kaptam volna rajta ma¬ 
gam, de a dolgozók is 
rajtacsíptek, és se vége, 
se hossza nem volt a rek¬ 
lamációknak. Amire az 
emberi agy nem képes, 
azt a teljesen elfogulat¬ 
lan gépi agy megoldja. 
Én, kérem, régen, juta¬ 
lomosztás után napokat 
töltöttem a panaszok 
meghallgatásával, a 
döntéseim megindokolá¬ 
sával. Most mi dolgom 
vele? Semmi. Ha a gép 


árát csak munkaórákra 
számítom át, akkor is 
megérte. 

Megilletődve hallgat¬ 
tam az érdekes magya¬ 
rázatot; és közelebb lép¬ 
tem a géphez, hogy 
megtapogassam az al¬ 
katrészeit. 

— Ne nyúljon hozzá, 
ráz! — szisszenj; fel az 
igazgató. 

— Ráz? 

— Ó, igen, elromlott, 
ki kell cserélnünk. 

Nem értettem. Hogy 
lehet, hogy egy alig pár 
hónapos gép elromlott? 

— Nagy strapának 
van kitéve... — szólt 
kedvetlenül a főnök. 

— Annyi a jutalom? 
— kérdeztem. 

— Nem, annyi a rú¬ 
gás. Ugyanis, kérem, 
most jutalomosztás után 
az történik, hogy a dol¬ 
gozók körülveszik a gé¬ 
pet. belerúgnak, gombot 
meg vadgesztenyét dob¬ 
nak a hasába, még 
olyan is akadt, aki ka¬ 
lapáccsal rávágott a 
kobakjára. 

Elhűlten hallgattam. 

— És ezek után még 
mindig azt mondja, 
hogy megérte? 

Az igazgató nevetett: 

— Már hogyne érte 
volna meg. Megtehették 
ezt a dolgozók, akkor, 
amikor én osztottam a 
jutalmakat? 

Novobáczky Sándor 

CSŐMBE: Minden hangszeren játszik 


ERHARD: Szellemidézés 

DE GAULLE: Kötéltáncos 


CSANG KAJ-SEK: Hasbeszéló 


Mandátumot 

ADENAUER: 

Gyermekhang-utánzó 


JOHNSON: Cowboy-mutatványok 

■Külpolitikai 


Gerő Sándor rajzai 


FRANCO: Bűvészmutatványok 

pgpNTATÍV HELY — Már megint lecsuktak két sikkasztót. Hogyan fogjuk 

túlteljesíteni a tervünket ? 
















































Drágább lett a szuperbenzin 


Várnai György rajza 


- Azt hiszem, 1 c kell állítani az öngyújtót! .. . 



LE A BÜROKRÁCIÁVAL! 

ZSENIÁLIS TALÁLMÁNY 

Még a fűtési idény kezdete előtt vá¬ 
sároltam egy üveg kályhacső-lakkot, 
és bevontam vele a szépítésre szánt 
csöveket. Gyönyörűek lettek, szinte 
vetekedtek a zománcozottakkal. Mikor 
azonban néhány hét múltán begyúj¬ 
tottam a kályhába, először enyhe, majd 
egyre erősödő kellemetlen füst kelet¬ 
kezett a lakásban, amit csak többszöri 
ajtó- és ablaknyitogatással sikerült ki¬ 
űznöm. De mire a légtisztítás sikerült, 
addigra a lakk is teljesen leégett a 
csövekről és korom alakjában szépen 
lehullott. . . 

Ha ez a lakk ennyire nem bírja a 
meleget, írják rá az üveg címkéjére: 
„Csak hideg füstcsövekre alkalmaz¬ 
ható !" 

x 

Seícsik Árpád, 

Budapest, XIX, Esze Tamás u. 67. 



Gavallér 


- Nem szeretem a gesztenyét! 

- Én sem, de nem sajnálok magától 
semmit sem, ami drága . . . 




/ // / 


— Nem tudod , miéit 
tört ki a figúr—radír há¬ 
borúi Csak annyit tudok, 
hogy Figúria a múlt év 
végén váratlanul megtá¬ 
madta Radíríát. Vajon 
miért tettel 

— Nagyon egyszerű. A 
figúr hadügyminisztérium¬ 
nak az év végére még ma- 
riidt hatszáz millió arany 
centosa, és azt sürgősen 
el kellett költeni! 



A feketekávé végleg csa¬ 
tát nyert. Mint az újsá¬ 
gok beszámoltak róla, egy 
sikkasztó bérelszámoló be¬ 
vallotta, hogy „a fekete¬ 


kávé vitte bűnös útra ..." 
Többé nem lehet kisebb¬ 
rendűségi érzése a fekete¬ 
kávénak. Eddig az ital, a 
lóverseny, a kártya taszí¬ 
totta az embereket a lej¬ 
tőre, volt, akit szépasz- 
szonynak ábrázatja vitt a 
gyalázatba (be kár... be 
kár ...), a feketekávénak 
azonban eddig nem vol¬ 
tak ilyen teljesítményei. 
Most végre kiderült, hogy 
a koffein bűnös gőze is 
alkalmas arra, hogy elve¬ 
gye a tisztes bérelszámo¬ 
lók józan eszét. 



Ezennel leteszem a nagy 
esküt, hogy a világ egyik 
legkomolyabb testületé a 
Mezőgazdasági Minősítő 
Tanács. Egyedül az én ja¬ 



víthatatlanul komolytalan 
természetemnek tulajdo¬ 
nítható, hogy felfigyel 
bennem a szatíra kis ma 
nója, amikor ilyen szak- 
kifejezést olvasok: „Nagy¬ 
üzemi ribiszke ” £s mind¬ 
járt érdeklődni kezdek, 
hogy mi lesz a Szeder 
Kombináttal és Pöszméte 
Művekkell 

í. L 



Nem lesz vita 


- Leraktam az útjelzőket a pinceajtónkig! 

LE A bÜROKRÁCIÁVALl 


&zalaq nélkül 

Novemberben, decemberben, 

Vér fagyott meg az emberben, 

Szíve ronggyá sorvadott. 

Lejárhatta magát holtra, 

Vándorolva boltról-boltia, 

Százfelé szaladhatott, 

Innen és túl hét határon, 

Semmi pénzért, semmi áron 

Nem kapott gépszalagot. 

* 

Kérdezgettem mindhiába: 

Múzsa fonta tán hajába 

A táskagép-szalagot 1 

Vagy konfetti lett belőle, 

S így ünnepük jóelőre 

A jövendő könyvnapot! 

Mi legyen az írónéppel, 

Hogyha szalag nélkül gépel, 

Művét hogy olvashatod! 


Novemberben, decemberben, 

Nehéz bánat dúlt szívemben, 

Író-vénám sorvadott. 

Feláldoznám minden kincsem, 

De ha egyszer szalag nincsen, 

Kéz alatt sem kaphatok, - 

Gyerünk hát egy újítással: 
Palavesszővel, nem mással 

Talán mégis írhatok. 

Szőnyi Zoltán 

—-,-— 


Dél-vietnami helyzetkép 




Balázs-Piri Balázs rajza 



/#_- 

— Látta a tévé szilvesz¬ 
teri műsorát? 

— Persze hogy láttam. 
Sőt. Láttuk. A feleségem¬ 
mel, a gyerekekkel, meg át¬ 
jöttek hozzánk a Soltészék, 
a Csukásék és a Surmá- 
nyiék is. Tizennégyen ül¬ 
tünk abban a kis szobában. 

— Ügy tudtam, hogy ma¬ 
ga nem áll szóba a Csukás¬ 
sal, amióta ő megpofozta 
magát a lépcsőházban. 

— Az asszony kibékített 
minket. 

— A Soltésznak még tar¬ 
tozik? 

— Már csak háromezer¬ 
rel. 

—* És hogy tetszett a mű¬ 
sor? 

— Nagyon gyenge volt. 

— Ne vicceljen. Én el 
voltam ragadtatva tőle. 
Szavamra mondom, végig¬ 
nézném elölről az egészet. 
Akár naponta. 

— Ugyan menjen már. 
Maga még tud nevetni 
azon, hogy valakinek habot 
vágnak a képébe? 

— A könnyeim folytak a 
kacagástól. Isteni volt. 


—• Én csak sírni tudtam 
az egészen. Egyetlen új 
viccet sem hallottam egész 
éjszaka. 

— Bánom is én, hogy új 
vagy nem új. Jó legyen. 

— És volt ebben jó? 

— Végig remek volt. 
Szellemes, friss, bátor. És 
mai. 

— Én csak dühöngtem 
rajta. És attól a bohózat¬ 
tól kiütéseket kaptam. Ép¬ 
pen most megyek a bőr- 
gyógyászatra. 

— A Major sem tetszett, 
mint aggastyán? 

— Nem akart vége len¬ 
ni. Húzták, mint a rétes¬ 
tésztát. 

— De az a millió poén! 
Frenetikus volt. 

— Az? Az magának fre¬ 
netikus volt? Akkor maga 
nem tudja, hogy mi a fre- 
netika. Én ezeket a vicce¬ 
ket már negyven évvel ez¬ 
előtt hallottam a Jancsi 
bohóctól a Barokaldi cir¬ 
kuszban. 


— Nincsenek új viccek, 
csak öreg emberek vannak. 
Tudhatná a Ludasból. 

— Maszlag! Én aztán iga¬ 
zán tudok röhögni, ha van 
min. De már megbocsásson, 
a Gobbi, mint házmester- 
né... 

— Kolosszális volt. Szel¬ 
lemes. Bátor. Friss. Mai. 

— Én a falra másztam 
tőle. Szegény gyerekek. 

— Miféle gyerekek? 

— Az én gyerekeim. 
Megpofoztam őket ideges¬ 
ségemben. Mert a Chaplin 
alatt kiették a húst a ko¬ 
csonyából. De hát nem cso¬ 
da, ha ideges az ember, 
amikor ilyen kabarét mu¬ 
tatnak a tévében. Még a 
feleségemmel is összevesz¬ 
tem. 

— Miért? 

— Mert Surmányi ki¬ 
égette a házikabátomat. 
Idegességemben a földhöz 
vágtam a korhelylevest. 
De hát nem csoda, ha ide¬ 
ges az ember, amikor ilyen 


kabarét mutatnak a tévé¬ 
ben. Maga például tudott 
nevetni a Feleki Kamillon? 

— Elragadónak találtam. 
Egy bűbáj. Egy zseni. A 
Frühlingerné is azt mondta, 
hogy ilyen jót még nem lá¬ 
tott. 

— Ki az a Frühlingerné? 

— Egy fiatal, elvált asz- 
szony a szomszédunkban. 
Én nála néztem a szilvesz¬ 
teri kabarét. 

— És hol volt a felesége, 
meg a gyerek? 

— Pápára utaztak a 
nagymamához. 

— És csinos a Frühlin¬ 
gerné? 

— Azt meghiszem! És 
milyen kedves! Képzelje, 
pezsgőt is bontottunk! 

— Mondja csak . . . Meg 
fogják ismételni a szilvesz¬ 
teri kabarét? 

— Ügy tudom, igen. 

— Akkor mutasson be 
a Frühlingernének, legyen 
szíves. Ügy szeretnék már 
kifogni egy jó tévémű¬ 
sort ... 

<t> 

Pesti szputnyik 





- Szörnyű, kinőttem anyuka cipőit! 

LOLLOBRIGIDA ÍGÉRETE 

Gina Lollobrigidát, a híres olasz 
filmcsillagot több nemzetközi állat¬ 
védő egyesület felkérte, hogy ne hord¬ 
jon leopárdbundát, mert félő, hogy ha 
a leopárdbunda túlságosan divatba jön, 
kiirtják a leopárdot, „ezt a nemes és 
szép állatot". A filmszínésznő kijelen¬ 
tette, hogy nem hordja többé a bun¬ 
dát. Ez szép tőle, de van egy olyan ér¬ 
zésünk, hogy a leopárdbunda túlságos 
elterjedése elsősorban a nyulakat so¬ 
dorja veszélybe. 


Tisztelt Uram! 

Régóta foglalkoztak a 
önt az a kérdés, hogyan 
lehetne a vezetése alatt 
álló intézménynél az ön¬ 
költséget csökkenteni és 
a saját ügykörében ezt a 
nagyon fontos kormány¬ 
zati célt megvalósítani. 
Jó alkalmat adott erre 
az a nagyszabású mun¬ 
ka, amelyet az önök kő¬ 
bányájában kezdtek el 
az egyik állami vállalat¬ 
tól bérbe vett lánctalpas 
földgyaluval. Az óriási 
masináért, gépkezelővel 
együtt, óránként 170 fo¬ 
rint bérleti díjat kellett 
fizetniök az állami vál¬ 
lalat egyszámlájára. A 
földgyalu nagyon jól dol¬ 
gozott, ennél jobban 
csak a gépkezelők dol¬ 
goztak. ön pedig azon 
dolgozott, hogyan leheti 
ne a földgyalu 170 forin¬ 
tos órabérét egy kis 
ügyeskedéssel olcsóbbá 
tenni. 

Ezennel megemelem a 
kalapomat az ön rop¬ 
pant nagy esze és lele¬ 
ményessége előtt. Ügy 
vélem, közhasznú szol¬ 
gálatot teljesítek, ha ki¬ 
vételes hozzáértésről ta¬ 
núskodó gazdasági te¬ 
vékenységéről a nyilvá¬ 
nosságnak beszámolok. 
Ekkor lépett ugyanis 
előtérbe az Ön zsenije, 
amely arra sarkallta, 
hogy az önköltségcsök¬ 
kentés maximális lehe¬ 
tőségével éljen. Mint ki¬ 



váló szakértője a kor¬ 
mány gazdaságpolitiká¬ 
jának, az önköltségcsök¬ 
kentéssel együtt a dol¬ 
gozók anyagi érdekelt¬ 
ségének elvét is szem 
előtt tartotta. 

így történt, hogy a 
gépkezelőknek serken¬ 
tésképpen napi harminc¬ 
forintos fixet, továbbá 
hétköznap tízforintos, 
vasárnap tizenöt forin¬ 
tos órabért ígért. Hogy 
önnek dolgozzanak és ne 
az állami vállalatnak! 
De nemcsak ígért, hanem 
fizetett is. Méghozzá az 



állományon kívüli bér¬ 
alapból. Egyszerűen úgy, 
hogy az állami vállalat 
gépkezelőit az önök bér¬ 
lajstromába beiktatták, 
név szerint, a többi dol¬ 
gozók közé. Lám, mire 
jó az állományon kívüli 
béralap! 

ön nem is tudja elkép¬ 
zelni, hogy ezzel milyen 
nagyszabású közgazda- 
sági fegyvertényt hajtott 
végre. Egyrészt elősegí¬ 
tette a gépkezelők élet- 
színvonalának jelentős 
emelését, mert az állami 


vállalat csak nyolc fo¬ 
rint órabért fizetett a 
gépkezelőknek. Másrészt 
pedig ön elérte, hogy a 
derék gépkezelők szor¬ 
galma és öntudata való¬ 
sággal meghatványozó¬ 
dott: fáradságot, időt és 
az állam földgyaluját 
nem kímélve túlóráztak 
önnek, minden sürgetés 
nélkül, dicséretre méltó 
•igyekezettel. Nem csoda 
hát, ha keresetük a két¬ 
szeresére nőtt. Megérde¬ 
melték! Harmadrészt 
azért, mert ön egyúttal 
sikeresen végrehajtotta, 
sőt magasan túl is szár¬ 
nyalta az önköltségcsök¬ 
kentésnek még a legop¬ 
timálisabb tervét is. 
Egy év alatt kerek 
1000 , azaz egyezer órát 
dolgozott önnek túlórá¬ 
ban a földgyalu, amiért 
170 000 forintot kellett 
volna befizetnie a gép¬ 
tulajdonos állami válla¬ 
lat egyszámlájára, amit 
azonban ön elmulaszt 
tott. Ehelyett 20 000 fo¬ 
rint fekelemunkadíjat fi¬ 
zetett ki a gépkezelők¬ 
nek. Az önköltségcsök¬ 
kentés 150 000 forint. 
Szép summa ez ilyen kis 
munkánál. 

Országosan szabadal¬ 
maztatni kellene a mód¬ 
szerét! Legalább azt is 
megtudnánk, hogy hon¬ 
nan van egyeseknek any- 
nyi pénzük ... 




ducika fa dfo tiJjothér 




Pusztai Pál rajza 

Ismeri a KRESZ-t 


Várnai György rajza 


TELEFON 

Látogatóban voltam egy is¬ 
merősömnél. Csengett a tele¬ 
fon. 

— Biztosan a feleségem — 
mondta a barátom, aki nem 
vette fel a kagylót. — Láto¬ 
gatóban van az anyósomnál. 

A készülék hatszor csengett 
ki, azután elhallgatott. 

— Hatkor jön haza — hang¬ 
zott a magyarázat. — Megbe¬ 
széltük, hogy a jelzésekből tu¬ 
dom meg, mikor érkezik. Egy 
forint megtakarítás ... 



Szicíliai maffia 


Hegedűs István rajza 


LE A BÜROKRÁCIÁVAL! 



HÁNY ARA VAN 
EGY ÁRUCIKKNEK? 

Kályhaellenzőt vettem a Vasért i. sz. 
fiókjában (VI., Lenin körút). Otthon, 
amikor kicsomagoltam, meglepetéssel 
vettem észre, hogy az ellenzőre fo¬ 
gyasztási árként 82,10 forint van rá¬ 
bélyegezve, de ve¬ 
lem a fent említett 
üzletben 93 forintot 
fizettettek a kályha¬ 
ellenzőért. 

A kályhaellenző 
egy szombathelyi 
ktsz készítménye. 

Azzal, hogy a sors 
Pestre vetette, több 
mint tíz százalékkal növekedett volna 
az értéke?! Azóta is azon tanakodom, 
hogy mi lehet az oka a több mint tíz 
forintnyi árkülönbözetnek? 

Palaczki István, 
VI., Váci út 3. 



- Azonnal visszatakarodtok Rómába, itt most a mi stábunk forgat. 


VIRÁG 

Helyszín egy virágüzlet: 

— Menyasszonyi csokorra van 
szükségem. 

— Élővirágból már kétszázötve¬ 
nért gyönyörű csokrot állíthatunk 
össze. 

— Az drága. 

— Kétszázért is van csokor. 

A vevő még tíz percig alkudozott, 
azután rendelés nélkül az ajtó felé 
indult. Az eladó utána szólt: 

— Tessék júliusra halasztani az 
esküvőt! Akkor már hetvenért, 
nyolcvanért is adhatunk szép eskü¬ 
vői csokrot. 

(P.) 


Ókori jatcklovacska Várnai György rajza 





























































































Művészi műtét 


Szívhangok 


ORVOSOK ÉS BETEGEK 


N emes Ibolya szerette 
Győzőt. Győző, 
imádta Nemes Ibo¬ 
lyát, aki egyszerű eláru¬ 
sítónő volt a Vasértban. 
Győző feleségül vette a 
világszép Ibolyát, aki két¬ 
évi házasság után is per¬ 
cekig tudott rajongani fér¬ 
jéről, az élenjáró lakatosról. 

Példás házasságuk harma¬ 
dik esztendejében Győző hir¬ 
telen meghalt. Jó barátságban 
voltam a családdal, Ibolyát 
különösen kedveltem, de 
nem mertem még részvét¬ 
látogatást sem tenni náluk, 
mert úgy éreztem, ekkora bá¬ 
natra hiába fecsérelek szava¬ 
kat. Itt csak az idő segíthet, 
és az nem én vagyok. 

Két héttel a haláleset után 
mégis találkoztam Ibolyával, 
közös barátainknál, és nem 
hittem a szememnek, amikor 
Ibolyát megláttam. 

Ízléses, egyszerű, világos 
ruhában volt, csacsogott, fi¬ 
gyelt, véleményt nyilvánított, 
örült a prémiumnak, amit 
kapott, de gyásznak nyoma 
sem volt rajta. 

Erőt vettem magamon és 
tapintatosan megkockáztat- 


— Bocsáss meg, drágám, de 
láttam közelről a házasságo¬ 
tokat, és csodálom, hogy 
most, amikor... hogy semmi 
külső jel... hogy ... bár én 
sem vagyok a külsőségek ba¬ 
rátja, de mégis ... 

Megunta dadogásomat: 

— Azt akarod tudni, miért 
nem gyászolok? 

- Azt. 


- Hát ennek igazán egy¬ 
szerű oka van. Először is gyá¬ 
szolok, de a magam módján, 
cs nem úgy, ahogy elő van 
írva. Mindig megrémültem 
azoktól a nőktől, akik talpig 
gyászban, komoran és feke¬ 
tén jöttek felém, mert gyá¬ 
szoltak valakit. Ha az ilyen 
asszony megjelent valahol, az 
emberbe belefagyott a szó, 
nem tudtam mit mondani, 
nem tudtam, észrevegyem-e 


azt, amit lehetetlen volt 
észre nem venni? Engem 
lehangolt a hivalkodó 
f gyász, és úgy láttam, 
hogy ez magát a gyászo¬ 
lj lót nem érinti, hiszen ő 
| nem látja önmagát feke¬ 
tében, csak a többieket 
; láthatja tarka színekben, 
vagy fehérben, a napot, ami 
ragyog, ha nincs ilyen tél, 
mint éppen mostan. 

En megfordítottam a dol¬ 
got. A ruhámon nem változ¬ 
tattam semmit. Nem akar¬ 
tam, hogy idegenek részvét¬ 
teljes szavakkal beszélgetést 
kezdjenek velem, ellenben 
szükségét éreztem annak, 
hogy én magam szenvedjek, 
anélkül, hogy másokat ide¬ 
gesítenék a gyászommal. Lát¬ 



hatod, hogy fekete szemüve¬ 
get hordok. Én mindent feke¬ 
tén látok, a fehéret is. Ez 
az én külső gyászom. Nem 
hivalkodó, nem tolakodó, 
szerény mély gyász az én 
fekete szemüvegem. Nem 
ütközik meg rajta senki. 

Megnyugodtam. Utaink el¬ 
váltak, aztán hat hónappal 
később megint láttam. Esz¬ 
presszóban ült dupla fekete 
mellett és lelkesen figyelte 
egy magas, barna, rokonszen¬ 
ves külsejű fiatalember elő¬ 
adását. Nagyon érdekes do¬ 
logról lehetett szó, mert Ibo¬ 
lya teljesen elmerült a fia¬ 
talemberben. Észrevettem, 
hogy kék szemüveget viselt. 
Már félgyászban volt. 

Királyhegyi Pál 



Nem közölhető kéziratot küldtek: 

B. M. Mosonmagyaróvár, - G. J. Bp., I.. 
Alsóhegy u. — „Szombathely” - P. Jó¬ 
zsef, Miskolc, - K. József, Bp., Il/a. Má¬ 
tyás kir. u. - P. István, Polgárdi, — Sz. 
István, Sajószentpéter. — M. Zoltán, Bp., 
XIV., Kassai u. - A. Z. Bp. - „Subrosa” 

— J. Zsolt, Dunaharaszti, — R. Sándor, 
^p., VII., Barát u. - T. Jenő, Rábakecöl, 

- T. Ildikó, Mátrafüred, - D. Péter, Fegy¬ 
vernek, - K. Mihály, Felsőgöd, - N. Zsu¬ 
zsa, Bp., Harmat u. — K. Tamás, Bp., 
Vm., Üllői út. - R. Mihály, Bp.. XII.. Pi¬ 
henő u. — R. Mária. Debrecen. — B. Pé¬ 
ter, Bp., XI., Ballag! M. u. - K. Jnó. Dn- 
bas. — Sz. Gizella, Kény, — T. Gábor, 
Kecskemét. — D. Jenő. Pécs. - S. Pál. 
Bp.. VII., Izabella u. — V. István, Bp.. Tas 
vezér u. - G. Gyula. Bd.. XXI., - T. Er¬ 
vin, Bd.. IX.. Hámán Kató u. - G. József, 
Bd.. XI., Bölcső u. - B. László. Bp.. V.. 
Váci u. - K. Zsuzsa, Leánvcsók. — H. Mi¬ 
hály. Budakeszi, - p. Mária, Alka, - P. 
ístván, Szllasliget, — B. János. Miskolc, - 
F. Károly. Nagykanizsa. 


Délelőtti ügyelet a moziban 

an <d 

j ... 6WA KÁT 


Gerti Sándor rajza 



- Kutya legyek, ha ez nem Bodnár, a személyzetisünk! 1 







































Egyhangúság 



- Te, Manci, nem cseréltük véletlenül el a vőle¬ 
gényünket. 


Hatalmi kérdés 

Toncz Tibor rajza 



— Nemde, kancellár úr, ön elismeri, hogy Európa én vagyok . . . 

- Feltétlenül, elnök úr: Európa én vagyok. 




Az utcai lámpák már 
„készek ”!... 


Ebjulta hazaérkezik 

Sok a füzet és a tankönyv 
A 



^Lindenki hasonlít valaki¬ 
re, ki erre, ki arra. Az em¬ 
berek sokféle tevékenységet 
fejtenek ki életük folyamán, 
s közben hasonlítanak egy¬ 
másra. Ennek a jelenségnek 
rendkívüli fontosságot tulaj¬ 
donítanak, s az is megfigyel¬ 
hető, hogy csak a híres em¬ 
berekkel való hasonlóságot 
értékelik. Vagy senki sem 
találkozott még nagynénivel, 
aki fürkészve vizsgálgatta 
Gina Lollobrigida fényképét 
és így kiáltott fel: „Tiszta 
Juliska néni! Különösen a 
szája, nézzétek csak!"? 

Nem tréfadolog ez! Ha va¬ 
laki figyelmesen néz körül a 
világban és nem egészen ki¬ 
fogástalan a látása, a híres 
emberek valóságos tömegét 
vélheti látni. Amikor az 
egyik ködös este a Nagy¬ 
körúton ballagtam, először 
Beethovennel találkoztam. 
Két lábon járó Appassionata! 
Boltozatos homloka mögött 
mennyi titáni harmónia! 
Sajnos, éppen a „Tudom, 
hogy szép nem vagyok, de 
mégis hódítok . .kezdetű 
nótát dúdolta, rendkívül ha¬ 
misan,'* s noha tudom, hogy 
idők folyamán megromlott a 
hallása, elszállt a varázs. 
Nemsokára Caligula jött ve¬ 
lem szemben. Különösen a 
hajviselete volt jellegzetes. 
Már a nyelvemen volt, hogy 
megmondjam neki, az a bri- 
tanniai hadjárat nagy mar¬ 
haság volt, amikor váratla¬ 
nul megkérdezte tőlem, hány 
óra. Különben akkor már 
nem is hasonlított Caligulá¬ 
ra, közben ugyanis a fejére 
tette sötétkék svájci sapkáját. 


A Wesselényi utcánál villa¬ 
mosra szálltam. Előzékenyen 
előre akartam engedni Chur- 
chillt, de az meglepő udva¬ 
riassággal tessékelt föl. Meg¬ 
jegyzem, láttam, hogy még 
egyet akar szívni a szivarvé¬ 
géből, mielőtt felszáll. Ilye¬ 
nek a dohányosok! A villamo¬ 
son különben Pizarro ült 
mellettem. Kedvem lett volna 
megkérdezni tőle, hogy miért 
rabolt el Peruból minden 
aranyat, de aztán meggon¬ 
doltam magamat, láttam 
ugyanis, hogy a merész arc¬ 
élű konkvisztádor alig tudja 
összekaparni a zsebéből egy 
átszálló árát, három húszfil¬ 
lérest és egy tízfillérest, ame¬ 
lyeket köztudomás szerint 
nem aranyból vertek. Köz¬ 
ben őszülő, lobogó hajú öreg¬ 
úr szállt föl, Einstein volt, s 
szerettem volna neki néhány 
kérdést feltenni az általános 
relativitás tér-időbeli konti- 
nuumjára vonatkozólag, de 
a bácsi akkor megkérdezte, 
hányas ez a villamos. Nem 
egy Einstein, gondoltam. 

Általában jó napom volt, 
csupa érdekes emberrel ta¬ 
lálkoztam, egyik hasonlóság 
döbbenetesebb volt, mint a 
másik. Jack Ruby magába 
görnyedve ődöngött, mint 
aki nem érti az egész dolgot. 
Danton az MTK vezetőségét 
szidta, szép kis demagóg az 
ilyen! Balzacot szerettem 
volna megállítani, ő azonban 
félhangosan mintha azt mo¬ 
rogta volna, hogy Goriot apó¬ 
hoz siet, de lehet, hogy mo¬ 
ziba. Esküdni mertem volna, 
hogy a Rákóczi-téri csarnok¬ 
ban az egyik tojásárus Ko¬ 


lumbusz volt, a hentes vi¬ 
szont Dzsingisz kán. Láttam 
Goldwatert is cowboy-nad- 
rágban, ami az ő korában 
persze eléggé nevetséges. A 
Hungáriában az egyik asztal¬ 
nál Shakespeare ült, előtte 
teleírt papír. Kíváncsian oda¬ 
sandítottam. Ez állt a papí¬ 
ron: „Pricc, pracc, prucc, 
mindent te se tudsz!" Mind¬ 
járt láttam, hogy nem szo¬ 
nett, inkább táncdalszöveg. 
Rögtön tudtam, hogy az il¬ 
lető mégsem Shakespeare, 
bár annak képzeli magát. 
Villont akkor vitték el a 
rendőrök, Napóleon viszont 
a szigetre ment, talán 
Walewska Máriával találko¬ 
zik, aki csak az imént vágta 
magát egy taxiba. 

Mondom, ezen a napon 
minden arc jelentett nekem 
valakit. Találkoztam még 
Cyranóval, Makariosszal, 
Marco Pólóval, Robespierre- 
rel, Mozarttal és Sobri Jós¬ 
kával. Aztán valaki hirtelen 
a vállamra csapott: 

— Szevasz, Lacikám! 

Megütődve néztem rá. Az 
illető, egy középkorú torzon- 
borz külsejű férfi, bizonyta¬ 
lanul kérdezte: 

— Nem te vagy a Feleki 
Laci, aki a Barcsayba járt? 

Ráztam a fejemet. 

— Nem, de nagyon hason¬ 
lítok magamra. 

Sose felejtem el csodálkozó 
arckifejezését. Zavartan si¬ 
mogatta a szakállát. Azt hi¬ 
szem, Rasputin volt. 

J. W. Goethe 

(sokak szerint a 
megszólalásig hasonlítok rá) 



















Vasvári Anna rajza 



Már csak ez hiányzik! 


— Szavazásra eeszem fel a kérdést: Kinek tetszett a budapesti tévé szilveszteri műsora? . . . 


LE A BÜROKRÁCIÁVAL! 

FÜGGÖNY 

Ülök a moziban. Véget ért a híradó. 
Méltóságteljesen összegördül a vi¬ 
szont elfedő függöny. Várakozásteljes 
csend, majd elkezdődik a nagyfilm. A 
függöny nem moccan. Tegyük fel, 
hogy a közönség nagy részét nem ér¬ 
dekli a film feliratozása: ki írta, ki 
rendezte, ki vágta. Ma azonban a leg¬ 
több film nem fel¬ 
irattal kezdődik, ha¬ 
nem bevezető kép¬ 
sorral. örülhetünk 
ha a függöny rán¬ 
cai mögött felfede¬ 
zünk egy-egy gyű- . 
rött arcot. 

Akad mozi, ahol 
mindössze tíz má¬ 
sodpercet kell vár¬ 
ni, de ültem már 
olyan filmszínház¬ 
ban, ahol csak más¬ 
fél perc után húz¬ 
ták szét nagy kegye¬ 
sen a függönyt. Mi ez? Előkelősködés? 
Fogadalom? Tréfa? Bosszantás? 

En ülök a moziban, te ülsz a mozi¬ 
ban, mi ülünk a moziban, ötévestől 
hetvenig mint kíváncsi kamaszok szo¬ 
rongunk a nézőtéren, és lázas igyek- 
véssel próbáljuk eltalálni: mi történhet 
a függöny mögött? 

G. Sz, 

AZ ÉV LEGEREDMÉNYESEBB SPORTOLÓI 

Gerő Sándor rajza 












































































NAPÓLEON 

KERÉKPÁRON 

' Egy toulouse-i ügyvéd, M. 
Francois Bousgarbies, panaszt 
tett a bíróságnál, hogy a 
francia TV-ben meggy alázták 
Napóleon emlékét. A szó¬ 
ban forgó TV-játékban Napó¬ 
leon kerékpáros versenyen 
vett részt tábornagyjaival. A 
bíróság elutasította a pa¬ 
naszt, s ez nem is lehetett 
vitás. Napóleon kitűnő lovas 
volt, s bizonyos, hogy bármi¬ 
lyen kerékpárt is megült vol¬ 
na. Bizonyos az is, hogy egy 
kerékpáros gárdazászlóaljjal 
megerősítette volna testőrse¬ 
gét. Végül: Franciaországban, 
ahol a kerékpáros bajnok 
nemzeti hős, senkinek az 
emlékét sem lehet meggya¬ 
lázni kerékpárral. 


Vizsgaidőszak Hegedűs István rajza 



Meglepetés a Holdon 





Önellátás 





Nehéz igaz szavakkal élni 
Egy-egy ételről bebeszélni, 

Bizonyítni számmal, ábrával, 

Hogy tele van kalóriával. 

Én még vitamint sohsem vettem. 

Az ételt izéért szerettem, 

S ha terített asztalhoz ültem, 
Tudományosan nem készültem. 

Sajnos duhaj étkező voltam. 

Nem fogyasztottam megfontoltan, 

Ezért sportdíjat nem arattam. 

Vézna és csenevész maradtam. 

Kár, kár! Bocsáss meg karalábé, 

Zeller, spenót és csalamádé: 

Most úgy élnék mint a mesékben, 
Mellkas- és muszklitúltengésben. 

Berend Ferenc 



Kép a jövőből 


Szegő Gizi rajza 





- Amióta felemelték a tarifát, már az egész családja innen telefonál... 

AZ ORCHHllA-AKClÖ tE A 


Karórámon csigalassú¬ 
sággal vánszorogtak a mu¬ 
tatók. Az ördögbe, még 
mindig hiányzik néhány 
átkozott perc .. . Négyre 
beszéltük meg Z.-vel, s én, 
elővigyázatlan bolond, ha¬ 
marább érkeztem. Végze¬ 
tes hibaforrás lehet, ha 
meglát egy ismerős. Mit 
mondok neki, miért ülök 
itt? Nem szabad senkinek 
se megtudnia, hogy de¬ 
cember 30-án nem vélet¬ 
lenül találkoztunk össze 
Z.-vel... Idegesen cigaret¬ 
tára gyújtottam. Három 
gyufaszálat is elhasznál¬ 
tam, míg sikerült, annyira 
remegett a kezem. Hiába, 
már nem nekem való az 
ilyesmi. 

Z. pontos volt és fölé¬ 
nyes, mint mindig. 

— Mi az, begyulladtál? 

— kérdezte. 

- ö, a világért se! - 
mentegetőztem zavartan. 

— Csak náthás vagyok 
kissé. Ennyi az egész. 

— Még kiszállhatsz a 
buliból. .. 

— Ugyan. 

— Hát jó, akkor elmon¬ 
dom a tervet. Először is 
igazítsuk össze az óráin¬ 
kat. Nálam négy múlt 
hatvankét másodperccel. 

- Nálam is. 

— Rendben van. Az em¬ 
berem — az egyszerűség 
kedvéért nevezzük Iksz 
kartársnak — negyed ötre 
vár az áruval. Figyelmez¬ 
tetlek, nem tűri a késést! 

- £s hogy adom át a 
pénzt? 

— Azt bízd rám. Az 
autóban kapsz majd egy 
diplomata-aktatáskát. Va¬ 
lódi antilopbőrből. 


— Értem, nehogy fel¬ 
tűnő legyen. De miről fo¬ 
gom őt felismerni? 

— Savószínű szemei 
vannak... 

- Jelszó nincs? 

— Ne vágj folyton köz¬ 
be, mert faképnél hagy¬ 
lak! Szóval odamész hoz¬ 
zá, és pléhpofával, fél- 
h angosan megkérdezed: 
„Hogy érzik magukat 
mostanság az orchideái?" 
Mire ő azt válaszolja, ha 
minden oké, hogy: „Kö¬ 
szönöm, nagyon, nagyon 
jól!" Erre te hanyagul le¬ 
teszed a pultra az akta¬ 
táskát, melléje teszed a 



blokkot, melyet előzőleg 
a pénztárnál megváltot¬ 
tál, és elsomfordálsz. 


— Nem értem. 

— Mén tökfilkó vagy! 
Tiszta jótékonykodás a 
részemről, hogy felezek 
veled. Az ajtóból aztán 
szépen visszamész a tás¬ 
káért, amit ottfelejtettél, 
hehehe. 

— Minek? 

— Ostoba fajankó! Hát 
abban van az áru ... 

— Olyan hamar hogy 
tudja beletenni, minden¬ 
ki előtt? 

— Sehogy. Két akta¬ 


táska van!! Két teljesen 
egyforma, antilopbőrből 
készült diplomatatáska. 
Iksz csak villámgyorsan 
kicseréli őket. 

- Zseniális! 

— Na, végre leesett a 
tantusz. De most már in¬ 
dulni kell. 

A gépkocsiban lopva 
be akartam venni egy 
nyugtatót, de Z. rögtön 
észrevette, és gúnyosan 
felkacagott: 

— Te, anyámasszony 
katonája!... 

Három házzal előbb áll¬ 
tunk meg. Igyekeztem a 
lehető legközömbösebb 
arcot vágva belépni a zsú¬ 
folt helyiségbe. Szerencsé¬ 
re rögtön felismertem 
Ikszet, pompás, savószín 
szemeiről. Látszott rajta, 
hogy gránitból faragott 
fickó. Az orchideákkal 
minden úgy ment, mint 
a karikacsapás. Majdneúi 
futva tettem meg vissza¬ 
felé az utat. 

Z. gyilkos pillantást ve¬ 
tett rám a volán mellől: 

- Még nyakunkra ho¬ 
zol valakit ezzel a szök¬ 
décseléssel. Elment az 
eszed?! 

Társam, miután meg¬ 
győződött róla, hogy nem 
követik a Trabantot, ki¬ 
hajtott a Margitszigetre, 
és a víztoronynál felnyi¬ 
tottuk a diplomatatáskát. 

A zsákmány a legmeré¬ 
szebb álmainkat is felül¬ 
múlta. Harminc pár hi¬ 
permodern virsli volt 
benne, olyan, amelyiknek 
nincs héja. 

Ez igen! 

Dalmáth Ferenc 


Kedves Ludas! 

A TV népszerű, „Vállalják a 
veszélyt” műsorából méltatlanul 
mellőzik azon honfitársainkat, 
akik a veszély vállalásában és 
vállaltatásában magasan 
a világszínvonal felett vannak. 

Egy felvevőgéppel minden kül¬ 
földi filmnél ékesebben és izgal¬ 
masabban lehetne bizonyítani, 
hogy azok a „hősök”, akik az 
országutakon tapossák kivilá¬ 
gít atl an kerékpárjaik pedál¬ 
ját — milyen nagy veszélyt vál¬ 
lalnak magukra, öregek és fia¬ 
talok egyaránt dacolunk a hóval, 
esővel , Rideggel és sötétséggel . 
irigylésre méltó bátorsággal kari- 
káznak a rohanó járművek kö¬ 
zött. Vállalják a veszélyt a mö¬ 
göttük jövő , vagy előzésben levő 
gépjárművekkel szemben. Vállal¬ 
ják a veszélyl, mely az ellenőrzés 
részéről leselkedik rájuk. Vál¬ 
lalják a veszélyt a gyalogosan 
közlekedőkkel szemben, akiket a 
világítás hiányában esetleg csak 
az utolsó pillanatban tudnak ki¬ 
kerülni. Szemük se rebben, ha 
\ fékcsikorgást, figyelmeztetést 
vagy színes káromkodást halla¬ 
nak. Nem egy közülük már átke¬ 
rékpározott a túlvilági ország¬ 
utakra , ahol örök fényesség van, 
és nem kell lámpát szerelni a ke¬ 
rékpárokra. Szomorú sorsuk nem 
riasztja el követőiket, akik szerte 
az országban mindenütt megta¬ 
lálhatók, de főleg hajnali szürkü¬ 
letben , és sötétedés beálltakor 
Velence, Agárd , Gárdony környé¬ 
kén. 

Igazán megérdemelnék, hogy 
nagyobb nyilvánosságot szentel¬ 
jünk nekik. 

Bokor tmre 
Tapolca 


Nyugtató % es kezdő 



















Sándor Károly rajza 


Gyarmati háború 


- Szent lobogónk 
alatt előre! 


MoBt öt esztendeje 
hunyt el Sándor Ká¬ 
roly, aki lapunknak 
tizenöt éven át volt 
népszerű, tehetséges 
és fáradhatatlan raj¬ 
zolóművésze. őrá em¬ 
lékeztetünk rajzának 
közlésével. 



K acsolai János mindent 
előkészített, hogy es¬ 
tig belopja magát 
igazgatójának, Babos elv¬ 
társnak a szívébe. Ma 
rendezik meg ugyanis a 
vállalat ünnepi kultúrestjét. 

A belopás gondosan, előre 
megtervezett három lépés¬ 
ben történt, a következő¬ 
képpen : 

1. Bevallotta Kerekes¬ 
nek, hogy ő Babos elvtárs¬ 
ban a legemberségesebb 
embert tiszteli, akit vala¬ 
ha is látott. Ezt az igazgató 
szemébe is megmondaná, 
ha nem tartanák hízelgés¬ 
nek. Mindezeket azért val¬ 
lotta be Kerekesnek, mert 
tudta, hogy az ma délután 
ultizik az igazgatóvá, és 
valószínűleg vissza fogja 
mondani, amit hallott. 

2. Leült lelkizni He- 
tesnével, a személyzetissei. 
Előadta, hogy ő, mármint 
Kacsolai, gátlásos ember, 
képtelen a saját erényeiről 
beszélni, pedig sok erénye 
van, de ha azokat el akarja 
mondani valakinek, akkor 
csak tátogat, mert hang nem 
jön ki a torkán. De Hetes- 
né előtt, akiből árad a női 
gyengédség, őelőtte spéciéi, 
képes megnyílni és elsorol¬ 
ni, hogy németből alapfokú, 
arabból középfokú, egyházi 
latinból felsőfokú nyelv¬ 
vizsgája van; hogy titokban 
elvégezte az egyetem leve¬ 


wx :« rara 


lező tagozatát tenyészállat¬ 
szakon. Kacsolai biztos volt 
abban, hogy Hetesné min¬ 
dent el fog pletykálni az 
igazgatónak. 

3. A revizori jelentését, 
amelyben Havlik Dániel 
visszaéléseiről számolt be, 
közvetlenül Babos elvtárs 


kedvezőek. Miután a kórus 
előadta a „Hazám, hazám, 
te mindenem” című áriát, 
Kacsolai Babos közelébe 
sodródott, köszönt neki, de 
Babos tudomásul sem vette. 
Az „Ami szívemen, a szá¬ 
mon, nekem ez a modo¬ 
rom” után ismét sodródott, 



titkárnőjének adta be. Ka- köszönt, de Babos csupán 
csolai kiszimatolta, hogy kimérten biccentett vissza. 
Havlik, a revíziós osztály A „Hej, te puska, puska 
vezetője Babos begyében vagy” kezdetű logikai dal¬ 
van és nyilvánvaló, hogy az mű után jsmét megközelí- 
igazgató szívesen látta vol- tette Babost, de ő nem 
na vállalaton kívül. mondta neki, hogy „Hej, te 

És akkor elérkezett az Kacsolai, Kacsolai vagy”, 
este és vele a vállalati kul- Nem mondta, mert nem 
túrünnepség, amelyen Ka- tudta. 

csolai meg akarta nyerni Minden előjel kedvezőre 
Babos kitüntető szimpátiá- fordult azonban, amikor Hé¬ 
ját és a saját előléptetését, tesné az igazgatóval rövid 
Az előjelek nem voltak beszélgetést folytatott, és 


többször is Kacsolai felé 
biccentett a fejével; egy¬ 
szer biztatóan bele is mo¬ 
solygott a szemébe s rövi¬ 
desen az igazgató — szemé¬ 
lyesen — odasétált Kacso- 
laihoz és megszólította, 
mondván: 

— Hogy érzi magát, Ka¬ 
csolai elvtárs? 

Ilyen szellemesen. Hát 
nem szép az élet? 

— Ó jól, nagyon jól... — 
felelte lelkesen Kacsolai. 
Babosnak bolondnak kellett 
volna lennie, ha nem érzi 
ki, hogy a mondat elhall¬ 
gatott folytatása így hang¬ 
zott volna: .. mert egy 

olyan lángész sugároz be fé¬ 
nyével, mint ön.” Babos pe¬ 
diglen nem volt bolond. 

így történt, hogy az em¬ 
beri számítás diadalt ara¬ 
tott, elérte célját: még az¬ 
nap este, bár burkolt, de 
félre nem érthető formában 
ígéretet kapott Kacsolai, 
hogy egy bizonyos osztály- 
vezető megürült helye reá 
vár. 

Az új csillag felemelke¬ 
dése persze nem maradt ti¬ 
tokban. Mondta is a minisz¬ 
térium jelenlevő főelőadója 
Havliknak: 

— Érdekes, erről a Ka- 
csolairól eddig nem is tud¬ 
tuk, hogy Babos klikkjéhez 
tartozik. Mikor Babost le¬ 
váltjuk, őt is feltétlenül el 
kell távolítani. 

Gombó Pál 
































Fülőp György rajzai 


TV-MAGAZI N 


Sportközvetítés előtt 



- Bemutatjuk a jégkorongot. Jól nézzék meg, mert a 
mérkőzés alatt már úgysem látják 1 

Von alkalma megtanulni 



- Mit tud ez a papagáj? 

- Megmondja a nevét, köszön, és kívülről tudja a Ma¬ 
gyar Hirdető műsorát. 

Azért a néző sem angyal 



Csapnivaló ez a műsor, és ráadásul kétszer egy héten 


nincs adás! 



Szenvedélyek rabjai 



Aki tizenkét tojásból süt tortát 


lUPAS MÁT// 

ejílekkó^Mde 



Nyolcvanadik születésna¬ 
pomon sokan köszöntöttek. 
Pályatársaim, volt tanítvá¬ 
nyaim és néhányan még az 
egykori bécsi emigráció tag¬ 
jai közül is. Ez utóbbiakkal 
beszélgetve elevenítettük fel 
régi emlékeim közül a követ¬ 
kezőt: 

Sanyarú körülmények kö¬ 
zött éltünk akkor Becsben. 
Hogy táplálkozásunkat fel¬ 
javítsuk, Bölöni György- 
gyei és Gábor Andorral gyak¬ 
ran jártuk a környező erdő¬ 
ket. Feleségeink is velünk 
tartottak. Éti csigákat gyűj¬ 
töttünk hátizsákjainkba s 
ebben különösen Bölöniné 
járt az élen. Egy alkalommal 
— egy szép esős vasárnap 
után — különösen nagy zsák¬ 
mányra tettünk szert. Teli 
hátizsákokkal tértünk meg 
estére szerény szállodánkba 
és fáradtan tértünk nyugo¬ 
vóra. Reggel ijesztő látványra 
ébredtünk: a tengernyi csiga 
az éjszaka folyamán kimá¬ 
szott a hátizsákokból és el¬ 
lepte a falakat, a bútorzatot, 
az egész szobát. Nagy keser¬ 
vesen újra összeszedtük őket, 
és lementünk reggelizni a 
szálloda éttermébe. Pincé¬ 
rünk sugárzó arccal jelent 
meg asztalunknál: 

— Pompás villásreggelit tu¬ 
dok ajánlani mondta -, 
nagyon szép éti csigáink ér¬ 
keztek ... 

Gábor Andor összehúzta 
a szemöldökét: . 

— Igen 1 Azonnal küldje 
vissza őket a második eme¬ 
let huszonnyolcba ... 

Kőhalmi Béla 

Kossuth-díjas egyetemi tanár 



Usva'qi 

Akinek évek óta ugyanaz 
a frizurája 


E heti hirdetéseink 



magával 

KÖNYVET 






























Az egyik ködös londoni 
hajnalon a Kensington Park¬ 
ban két selyemszatén térd¬ 
nadrágba és csipkés ingbe öl¬ 
tözött fiatalember heves 
kardcsatát vívott egymással, 
amikor egy rendőrjárőr felfe¬ 
dezte őket. A fiatalemberek 
elmondták, hogy álarcosbálra 
készülnek. A rendőröket nem 
elégítette ki a magyarázat, s 
mivel egy 1814-es törvény 
tiltja a párbajt királyi par¬ 
kokban, megvizsgálták a kar¬ 
dok élét, s csak akkor távoz¬ 
tak, amikor meggyőződtek 
azok tökéletes tompaságáról. 


Kritikus lesz belőle 


Várnai rajza 



- Jó, jó, de mit akar mondani? . . . 



Vége a szünidőnek! 

A mentőangyal 



Látomás 



Záróra 

(SZATIRIKUS KISREGÉNY) 


(12) 


- szólalt meg a jövevény. — Tódorka, 
léptesd olajra a nőt, azonnal beszél¬ 
nem keli veled. 

- Ide figyelj, Jenci — kezdte Péter 
leckéztető hangon —, először is, ha az 
ember egy tisztásra belép, köszönjön, 
üdvözölje a jelenlevőket. Másodszor: 
ne használjon alvilági kifejezéseket, 
zsargon szavakat, mert az se nem szép, 
se nem ildomos. 


VII. fejezet 

A bakonyi rengetegben 

X. Kettő karcsú, formás lábait maga 
alá húzva, a kiterített Népsporton ült. 
Hátát egy bükkfa törzsének támasz¬ 
totta, és koszorút font gyermekláncfű¬ 
ből. A kis tisztás szélén csacsogva-cso- 
bogva sietett tova a Gerence patak 
kristálytiszta, hűs vize. X Négy kissé 
odébb, a patak partján guggolt, és nagy 
szakértelemmel hosszújáratú papírha¬ 
jókat bocsátott útjukra. Másodmagával 
sütött a nap. 

A lány szava törte meg az idillt. 

— Tódorka, maga nem normális. 
Kezdettől fogva sejtettem, de most 
már biztos vagyok benne. Megtudta a 
mittalon titkát, és nem akarja közölni 
sem velem, sem a Főnökkel?! 

— Senkivel az ég-világon! — fordult 
meg elszántan a fiú, miután egy hosz- 
szú, hajlékony ággal sikeresen lepisz¬ 
kálta a kavics-zátonyról flottájának 
büszke vezérhajóját. — A magamfajta, 
megkövesedett lelkű kalandor életé¬ 
ben is eljöhet a pillanat, amikor úgy 
érzi: eddig és ne tovább! Nálam ez 
ma délben következett be. Mert a 
mittalon, az egy hazafias, szent dolog. 
Hiszem és vallom, hogy a közeljövő¬ 
ben, amikor más iparágaknál is beve¬ 
zetik azt a metódust, amellyel jelenleg 
csak ez az egy Mittalon-gyár műkö¬ 
dik, nagyságrendekkel nő majd a nem¬ 
zeti jövedelem. 

- Mi az a csodálatos metódus? - 
érdeklődött Beáta, és nagyot nyújtóz¬ 
va felállt. — Mi a lényege? 

- Ohó! — kacagott a fiú. - Nálam 
a legravaszabb keresztkérdései is ha¬ 
tástalanok maradnak. Értse meg, tün¬ 
dérkém, megfordítottam a fegyverem 
csövét! Betyárból pandúrrá vedlettem 
át, és megvédem a mittalon magasztos 
ügyét minden fenekedő ármánnyal 
szemben! 

- Azért hívott ide - érdeklődött 
gyanús-szelíden a lány —, hogy melo¬ 
drámát játsszon előttem? Ami az áru¬ 
lása érdemi részét illeti, azt a gyárban 
is közölhette volna. 

- Nem, a gyárban nem. Ott az a 
rókafejű Neboda Ferdinánd percnyi 
szünet nélkül leskelődik utánunk, és 
minden lépésünkről jelentést készít. 
Nézze, Beácska, tisztázzuk a helyzetet. 
A sorsom a maga kis kezében van. De 
a maga sorsa is az enyémben. Ha fel¬ 
mond a Főnöknek, és a mi oldalunkra 
áll át, a szívem örökre a magáé. Ha 
makacskodik, a szívem akkorisörökre 
a magáé, de esküszöm, hogy záros ha¬ 
táridőn belül átadom kegyedet a 
rendőrségnek! Tehát e között a két le¬ 
hetőség között választhat. 

— Érdekes — mondta elmélázva Bea, 
és a fejére illesztette az elkészült virág¬ 
koszorút —, én más lehetőséget is lá¬ 
tok. 

— Kíváncsivá tesz - lépett közelebb 
Péter, sorsára hagyva flottáját. — Fél 


órája töröm már a fejem, de csak az 
említett két variációt fedeztem fel. Mi 
lehetséges még, ezeken kívül? 

— Mondjuk, üzenek a Főnöknek, 
közlöm vele a tényállást, és javasolom, 
próbálják meg ők kiszedni magából a 
titkot. Azt hiszem, hatásos módszereik 
vannak erre. 

- Nem jó - legyintett a fiú derűsen. 

— Mi, Tódorkák, mindig is felettébb 
zárkózott természetűek, kemények, 
szófukarok voltunk. És ha egy Tó¬ 
dorka ráadásul még nem is akar be¬ 
szélni, nincs a modem inkvizíciónak 
olyan vívmánya, amellyel szóra bír¬ 
hatnák. Ezt tehát elvethetjük. Mi van 
még? 

— Meggondolandó például, hogy ha 
én itt most lelövöm magát, és megtört 
lélekkel távozom a színhelyről, nem 
akkor cselekszem-e a leghelyesebben? 

- Semmi esetre sem! - mondott el¬ 
lent határozottan Tódorka Péter. — 
Nem volna ízléses, és hosszú ideig ne¬ 
heztelnék magára. 

- Ne féljen — nyugtatta meg a lány. 

— Még ha akarnám, sem tehetném 
meg. Ugyanis nem hoztam magammal 
fegyvert. 

A fiú elégedetten vette tudomásul a 
közlést. 

- Maradjunk hát akkor mégis in¬ 
kább az első változatnál. Az minden 
szempontból megfelelőnek ... 

— Miért nem folytatja? — érdeklő¬ 
dött Beáta. 

Péter a lány válla felett mereven te¬ 
kintett a tisztás szélére. 

— Zavar, ha bizalmas természetű 
problémák tárgyalásánál odatolakszik 
egy illetéktelen személy. Ezt kirívó 
modortalanságnak tartom. 

Bea megrettenve fordult hátra. 

Felsikoltott. 

Hatalmas termetű, torzonborz, bo- 
rotváíatlan képű fickó támaszkodott 
hanyagul a magányos bükkfa törzsé¬ 
nek. Lábán filcpapucs, nadrágja csupa 
sár, hajdan fehér inge olajfoltokkal 
tarkított, szemén fekete napszemüveg. 

— Fejezzétek be gyorsan a hetyegést 


— Köpök az ildomra — lépett köze- ’ 
lebb a másik. — Majd, ha te is az út¬ 
menti árokban töltőd az éjszakát, ne¬ 
ked sem lesz kedved az udvariasko¬ 
dáshoz. Négyszemközt kell beszélnem 
a fiújával — fordult aztán gúnyos meg¬ 
hajlással Beáta felé -, tűnjön hát el a 
balfenéken. Egy-kettő! 

Tódorka az egész testében reszkető 
lány mellé lépett, és gyengéden meg¬ 
fogta a kezét. 

— Maradjon, tündérke. Ennek a Jen¬ 
éinek mindig a legrosszabb jegye volt 
magaviseletből az egész iskolában. Te 
pedig vedd tudomásul - nézett farkas¬ 
szemet az óriással -, hogy a menyasz- 
szonyommal beszélsz! Itt marad és 
punktum! öelőtte nem kell titkolóz¬ 
nod. 

— Egyen meg benneteket a fészkes 
fene! - szögezte le a Főnök testőre, 
rádiósa, összekötője és^ szobalánya, 
beleegyezése gyanánt. - Te itt szerel¬ 
meskedsz, amikor a nyakunkon a kés, 
bármelyik pillanatban lefoghatnak. 
Értsd meg, te szerencsétlen, hogy le¬ 
bukott az egész galeri! Dutyiban van 
már a Főnök, és rajtunk kívül vala¬ 
mennyien. Kelepcébe estünk. A titkos 
találkozóhelyen csaptak le ránk a 
hekusok, épp a termelési értekezlet 
időpontjában. Én csak véletlenül úsz¬ 
tam meg a zrít. A szemetet vittem le, 
és az utolsó pillanatban egy üres Kuka- 
bödönbe rejtőztem el. Kóser kégli. 
Onnan kukkojtam, amikor berakták 
őket a passzírozó kocsiba. Akkor lop¬ 
tam. egy Berva-mopedet, és lejöttem, 
hogy figyelmeztesselek titeket, szedjé¬ 
tek a sátorfátokat! 

— Igazán nagyon kedves vagy — ve¬ 
regette meg Tódorka a behemót ara- 
szos vállát. - Szívből sajnálom, hogy 
csalódást kell okoznom neked. Én 
ugyanis nagyon jól érzem magam 
itten, tehát maradok. Igazság szerint 
akkor is kiléptem volna a társulato¬ 
tokból, ha nem következik be ez a 
tegnap esti kellemetlenség a találkozó- 
helyen, amiről mesélsz. 

— Dilinós voltál — legyintett Jen¬ 
ci —, dilinós vagy ma is. Dugd a fejed 
szántszándékkal a hurokba, engem 







nem izgat. De palacsintává verlek, ha 
.nem rohansz azonnal X Kettőért. Meg¬ 
értetted? 

— Nem — meresztett nagy szemeket 
Péter. — Miért rohannék érte, amikor 
itt áll előtted teljes életnagyságban? 
Remélem azonban, ő sem tart veled. 

— Micsoda? — ordított nagyot Jenci, 
és lekapta fekete napszemüvegét. Rá¬ 
meredt a lányra. - Szóval, tubicám, 
te volnál az X Kettő? 

— Légy szíves, ne tegezd a jövendő¬ 
belimet — állt eléje harciasán Tódor- 
ka, de a másik egyetlen karmozdulat¬ 
tal félresodorta. 

— Te lennél az X Kettő, igazán? Ve¬ 
led élek én hat éve balkézről? Tudod, 
hogy irtóra megváltoztál?! Szőkéből 
barna lettél, fogytál is hirtelen vagy 
húsz kilót. És egy fejjel kisebb vagy, 
mint azelőtt. Megmondod végre, hogy 
ki vagy? 

A lányhoz lépett, megragadta a kar¬ 
ját, magához rántotta. 

— Hallgatsz? Jó, akkor megmondom 
én! Hekusok macája, akit leküldték 
ide, hogy szórakozzon el ezzel a zöld¬ 
fülűvel. Leküldték az én Marim he¬ 
lyébe, akit biztosan már előbb sittre 
vágtak. Szép! £s megmondom azt is, 
hogy most mit csinálok veled! Látod 
— dugta Beáta iszonyodó szemei elé 
rettenetes lapát tenyereit —, ezzel a két 
kezemmel tekerem ki a nyakadat. 
Mint egy csirkének! 

Akkor kezdett akcióba Tódorka, és 
bebizonyította, hogy a tettek embere. 
Odalépett Jencihez és határozottan 
megkopogtatta a hátát. 

— Nézd; öregem, ami megtörtént, az 
megtörtént. Végy erőt magadon, az 
élet sokszor állítja az embert nehéz 
megpróbáltatások elé. Én megértem a 
fájdalmadat, de a bosszúállás csúnya, 
és... 

Nem fejezhette be nevelő szándékú 
etikai fejtegetéseit, mert volt iskola¬ 
társa megfordult, ütött, és Tódorka, 
átrepülve a bokrok felett, a Gerence 
csobogó habjai között találta magát. 

Nem sokáig időzött a patakban. Ki¬ 
lábalt, lerázta magáról a vizet, és el¬ 
szántan nckitámadt ellenfelének. 

Kis puli a vaddisznónak! 

Kovái Beáta csinos arcocskája el¬ 
szürkült a rémülettől. 

Tódorka ugyanis pofon legyintette a 
behemótot, aztán hátra ugrott. Amaz 
elbődült, és rárohant a személyi tit¬ 
kárra. Péter elkapta csuklóit, és hátra¬ 
dőlve, magára rántotta. De már esés 
közben jobb lába talpát támadója ha¬ 
sának feszítette, és amikor földet ért, 
elleniele súlyát és lendületét is hasz¬ 
nosítva, átrepítette a feje felett. 

Nagy nyekkenés, utána tartós csend. 

A mérkőzés máris véget ért. Jenci 
békésen feküdt a fűben, szelíden és 
mozdulatlanul. 

Tódorka gyorsan rendbe hozta ruhá¬ 
zatát, aztán egy szomorú pillantást ve¬ 
tett a földön fekvőre. 

— 0 kezdte — fordult Beátához. - 
Maga is láthatta, először ő ütött! Most 
legalább egy óráig nem tér magához. 
Restellem a dolgot, irtózom minden 
erőszaktól... 

— Restelli? — ugrott a nyakába bol¬ 
dogan a lány. - De hiszen maga való¬ 
ságos hős! Az életemet mentette meg! 
Ha nem lép közbe, ez a vadállat meg¬ 
öl! 


- Ilyesmitől tartottam magam is — 
bólintott szerényen Tódorka. 

- Hol tanult dzsúdót? Ilyen hátra- 
vetődéses dobás még egy bajnoknak is 
becsületére vált volna. 

— Ugyan, semmiség az egész. A Fo¬ 
nalmerevítőben, mielőtt az üzemi nap¬ 
közi otthon élére állítottak volna, el¬ 
végeztettek velem egy cselgáncs tan¬ 
folyamot is. Sohasem hittem volna,, 
hogy még hasznát veszem az életben. 

Pár perc múltán már ott bandukol¬ 
tak a Mittalonhoz vezető úton, hogy 
megkérjék Neboda Ferdinándot, szál¬ 
lítaná be a furgonnal egyelőre a falusi 
őrszobára Jencit a festői szépségű tisz¬ 
tásról. 

Közben a lány elmesélt egypár lé¬ 
nyeges apróságot az ügy előzményei¬ 
ről. Az az elhárító csoport, amelyik¬ 
ben ő alhadnagyi rangban tevékeny¬ 
kedik, két hete vette őrizetbe a valódi 
X Kettőt, akit már régóta szemmel tar¬ 
tottak. Meglepően közlékenynek bizo¬ 
nyult. Elmondotta: Bakony tündéribe 
készült, hogy terepszemlét tartson a 
Mittalon-gyár környékén, és kifürkész- 



sze a behatolás lehetőségeit. Némi ún- 
szolásra ismertette a Kapcsolattartás 
módozatait, a rövidhullám hosszát, a 
hívójelet stb. Személyesen azonban 
csak Jencit ismerte, és bár rendelkezé¬ 
sükre bocsátotta a titkos találkozóhely 
címét, fennállt a veszély, hogy nem si¬ 
kerül egyszerre az egész társaságot le¬ 
fülelniük, és a szabadlábon maradók 
újra szervezkednek. X Kettő legértéke¬ 
sebb felvilágosítása az volt, hogy min¬ 
den hónap első péntekjén az elsötétí¬ 
tett szobában általános eligazítást tart 
a Főnök, ekkor teljes létszámban ösz- 
szegyúlik a banda. Ilyen körülmények 
között az elhárító csoportnak már csak 
azt kellett elérnie, hogy a soron követ¬ 
kező, tizenhat nap múlva esedékes ta¬ 
lálkozásig ne fogjanak gyanút a ké¬ 
mek. 

- Ekkor határoztak úgy - folytatta, 
nem mindennapi logikáról téve tanú- 
bizonyságot Tódorka —, hogy magács- 
ka jön le X Kettő gyanánt, és mindig 
pötyögtet valamit az adóján a Főnök¬ 
nek, nehogy aggódjék szegény. Hála 
az égnek, hogy magát küldték! 

- Pontosan így történt - kacagott 
a lány. - Nem is gondoltam, hogy ez 
olyannyira sikerül, hogy amikor el¬ 
romlik az adóm, és három napig nem 


jelentkezem, már új embert küldenek 
le a munka folytatására. Magát. Hála 
istennek! 

— Az utolsó két szavát sokfélekép¬ 
pen lehetne értelmezni, de én a leg¬ 
kedvezőbb formában veszem tudomá¬ 
sul - szögezte le Péter. - De egy dolog 
még most sem világos. Miért hajszolt 
engem annyira, miért erőszakolta min¬ 
denáron, hogy járjunk a végére a 
mittalon rejtélynek? Ez nem tartozha¬ 
tott a maga feladatkörébe! 

A lány megállt, szembefordult Tó- 
dorkával, és megint olyan különösen 
nézett rá, mint az előtte való nap 
délutánján, a készáru-raktárban, ami¬ 
kor a fiú éppen felocsúdott ájulásából. 

- Azért tettem, mert már kezdettől 
nem hittem magának. Nem hittem el, 
hogy tapasztalt kém, hogy bűnös vál- 
lalkozások egész sora van már a háta 
mögött. Próbára akartam tenni, azt 
akartam, hogy színt valljon, még mi¬ 
előtt a Főnök bandáját véglegesen le¬ 
kapcsolnánk. Csak ez menthette meg 
a felelősségre vonástól. Beismerem, 
nem egészen szabályszerűen jártam el, 
de az volt a célom, hogy megismer¬ 
kedjék a mittalon titkával, és foglal¬ 
jon állást: velünk van-e, vagy elle¬ 
nünk? 

— De hát akkor — hüledezett Tódor¬ 
ka —, akkor hát magácska kezdettől 
tudta, hogy mi a Mittalon-gyár? 

— Hogyne. Nagyszerű dolog. Mittere 
latin szó, magyarul annyit tesz, mint: 
küldeni. Satöbbi, satöbbi. 

- Bokros? 

Beáta megrázta a fejét. 

— Szolgálati titok. Éne a kérdésre 
nem válaszolok. 

— Értem — fogadta el az indokolást 
készségesen a fiú. — De ha már a mi¬ 
niszterhelyettes neve szóba került, ne¬ 
kem holnap délig jelentenem kell 
neki hogy elfogadom-e a felkínált 
gondnoki állást itt az üzemben, vagy 
sem. Nem főgondnoki, hanem igazi 
gondnoki munkáról lenne szó. Én ezt 
eredetileg attól tettem függővé, hogy 
Beácska kém marad-e, vagy hajlandó 
megjavulni. Igazából a második eshe¬ 
tőségben reménykedtem. És tessék, fel¬ 
borult minden. Jól borult fel, de felbo¬ 
rult. Pedig már milyen szépen elter¬ 
veztem a jövőnket. Hogyha majd gyö¬ 
keret verünk itten, elkérem Bokros 
elvtárstól gondnoki lakásnak a raktár 
épületét. Néhány választófal, és máris 
kész egy kis modem lakás. Szoba, 
konyha, gyerekszoba, mellékhelyisé¬ 
gek. De most szörnyű dilemmában va¬ 
gyok. Mert egy kém egy kémnőt még 
Feleségül kérhet, de egy majdnem kém 
egy aktív rendőr-alhadnagy bajtárs¬ 
nőt?! Mi a véleménye? 

— Azt tanácsolom — vonta össze 
szemöldökét töprengón a lány —, hogy 
a felkínált állást Fogadja el. Valami 
azt súgja, hogy ha nem is egyik napról 
a másikra, de a másik dolog is rendbe¬ 
jön! 

— Igazán? — rikoltott nagyot Tódor¬ 
ka. — Akkor minek várjak a válasszal 
holnap délig? Rohanok Bokros elv¬ 
társhoz. 

£s az udvariasság iménti bajnoka, 
fakéjpnél hagyva szíve hölgyét a bp- 
köto-úton, vad vágtába kezdett a gyár¬ 
kapu irányában. 

Vége 

Ha Pesten lakna ... 


Házassági alap 



gombot és elindul? ... 


ifáffw Mfaktum idnieH- • - 


Mottó: Nincsenek régi vic¬ 
cek, csak öreg emberek 
vannak. Egy újszülöttnek 
minden vicc új. 

Kovács azt kérdi a Jeteiig 

tói: 

— Lacika, ha adnék neked 
egy tízforintost. uA t csinálnál 

vele? 

— Felváltanám öt kétforin¬ 
tosra. 

— Hát aztán? 

— Aztán a kétforintosokat 
f el vá 11 a n ám egy forintosokra 
— Hát aztán? 

— Aztán az egészet felvál¬ 
tanám húszfilléresekre. 

— Te buta! Van ennek va 
lami értelme? 


— De még mennyire van. 
Váltás közben majd csak té¬ 
ved egyszer valaki. 

* 

Fehér találkozik Feketével, éi 

azt kérdi tőle: 

- Mondd csak, mit csinálnál, 
ha azt mondanám, hogy te egy 
tolvaj vagy? 

— Bí; perelnélek. 

- ha csak gondolnám? 

— Az ellen nem tehetnék 
semmit. 

Hát jó, akkor csak gondo¬ 
lom. 


Csúszós út 



- Igazán felszórhatta volna már ezt a járdát! 




- Na és, ha a februári sorsjátékon nem maga nyeri 
lakást? 

- Akkor legfeljebb elválunk! 


Központi fűtés 


Zebra 

Mészáros András rajza 


— A mi téessünknek ez az út a legfontosabb 
















































Alkotó értekezlet 


Mire jó egy orr? 



M egmondom őszintén, 
bosszankodva olvastam a 
Népszabadság vasárnapi 
számában a következő kis 
hírt: „Különös nyulat ejtett 
el az Egyesült Államokban 
egy 12 éves kisfiú; a nyúl¬ 
nak három szarva van , s 
azok olyan csavartak , mint 
a kosoké ” 


Mi ebben a különös? 
Azért, mert a közönséges 
vadnyúlnak általában csak 
két szarva van? És hogy 
csavartak? Ugyan, kérem! 
Nyúl — nyúl! Tudom, hogy 
a lapoknak szükségük van 
külföldi furcsaságokra, s ha 
nincs 120 éves menyasz- 
szony, jó a kétfejű róka is, 
de azért a mindennapi ese¬ 
tekből ne csináljunk szen¬ 
zációt. Jómagam például a 
napokban egy eléggé külö¬ 
nös állattal találkoztam, 
mégsem vertem nagydobra, 
mert nem szeretem a fon¬ 
toskodást. Pedig valamivel 
különösebb volt, mint az 
amerikai nyuszi. 

A Városmajorban tűnt 
fel, s ha az emberek általá¬ 



ban nem lennének a saját 
dolgaikkal elfoglalva, má¬ 
sok is felfigyeltek volna 
erre a mintegy hat méter 
hosszú, de alig három mé¬ 
ter magas leopárdra, amely 
az egyik bokorból kúszott 


elő. Az igazat megvallva, 
kezdetben én sem észleltem 
rajta semmi különöset, s 
csak később vettem észre, 
hogy hat lába van, kopol- 
tyúval lélegzik és az agan¬ 
csai foszforeszkálnak. Tol¬ 
lazata lilás fényű volt, s azt 
is megfigyeltem, hogy osz¬ 


tódás útján szaporodik. 
Olyan erszénye volt, mint 
egy kengurunak, de farzse¬ 
bei is voltak. Kellemetlen 
hangon brekegett, majd 
később csicseregni kezdett, 
végül elhallgatott és lehe- 


veredett egy pad mögé. Ek¬ 
kor kétágú nyelvét kinyújt¬ 
va sziszegett, de az volt az 
érzésem, hogy nem mérges. 
Ormánya alig érte el az át¬ 
lagos elefántét, annál fej¬ 
lettebbek voltak azonban 
uszonyai. Csendesen kérőd- 
zött különben, mialatt tol¬ 


lászkodott, majd meglepe¬ 
tésemre zümmögni kezdett. 
Erre a hangra különben 
többen odanéztek, de ami¬ 
kor láttáik, hogy nem szú¬ 
nyog, megnyugodva vissza¬ 
fordultak. Ekkor meg akar¬ 
tam simogatni az állatot, 
de egy elektromos ütésre 
visszarántottam a kezemet. 
Érdekes,’ addig nem vettem 
észre, hogy a különös állat¬ 
ban van valami villamos¬ 
ra jaszerű. 

Különben nem volt vala¬ 
mi intelligens állat. Fran¬ 
ciául eléggé rossz kiejtés¬ 
sel beszélt, Sartre-nak 
egyetlen regényét sem is¬ 
merte, a modern zenével 
szemben pedig vaskalapos 
álláspontra helyezkedett. 
Sok értelmét nem is láttam 
a vele való beszélgetésnek, 
az idő drága, az ember vá¬ 
logassa meg a társaságát. 
Szerencsémre az állat is 
eléggé szófukar volt, szun¬ 
dított egyet, majd harminc 
forintot kért tőlem kölcsön, 
és elrepült. 

Feleki László 































Jelmezbál 


Toncz Tibor raj: 


SZiLáiM 

IGÉNYES VEVŐ 

Férfi lep be az Éjjel-Nappal 
Gyógyszertárba. Átnyújtja a recep¬ 
tet: 

— Egy doboz Diaphilint legyen 
9zíves. De szépet adjon, mert beteg¬ 
nek viszem. 

PESSZIMIZMUS 

Az élet az ábrándozás megrontó ja. 

FERFI-MENTAUTAS 

Barátom az eszpresszóban küny* 
nyes szemmel, keserűen meséli: 

- Ha tudnád, mennyire szeret¬ 
tem azt a nőt. Kitaláltam a legtit¬ 
kosabb gondolatait, dédelgettem; 
kényeztettem, mindene megvolt 
mellettem, és most tessék, mégis 
otthagytam egy másikért! 

S —í G. Sz. 


* 



- Na látja, miniszterelnök űr, egészen jól áll magán az imperialista jelmez.. . 





ŐSZÍNTÉN! 


A lapokban gyakran találunk olyan cikkeket, ame¬ 
lyekben egy-egy hónapokig, sőt évekig tartó bürokra¬ 
tikus huzavonáról számolnak be. Ilyenkor rengeteg 
adatot, számot, nevet olvashatunk, ki mit csinált, il¬ 
letve ki mit nem csinált, és mikor és hol és meddig 
és miért. A cikkek végén általában rendbejönnek a 
dolgok: a bűnösök elveszik büntetésüket és a jók el¬ 
nyerik jutalmukat. Véleményem szerint nagyon érde¬ 
kes és sokkal őszintébb lenne, ha egyszer valamelyik 
újság így adna hírt egy évekig tartó, bonyolult, bürok¬ 


ratikus ügyről és annak 
EGY ÜIlTÁS 

Január 20. 

X. Y. beadta az újítását. 
Szív, vérnyomás, idegek rend¬ 
ben. Étvágy, közérzet kitűnő. 

JéQudr 21. 

A vérnyomás egy kicsit 
emelkedett, idegek rendben. 
Etvány, közérzet kitűnő. 

Febttiár 17. 

A vérnyomás ingadozik, 
rossz közérzet. Étvágy jó, ide¬ 
gek rendben. 

Április 9. 

Magas vérnyomás, álmat¬ 
lanság, gyomoridegesség. 

Juaius 15. 

Gyomoridegesség, a bal váll 
rángatódzik, a vérnyomás 
emelkedik. 


elintézéséről: 

TÖRTÉNETE . 

Augusztus 8. 

Étvágytalanság, nikotinmér¬ 
gezés, üldözési mánia. 

Szeptember 30. 

Üldözési mánia, kényszer¬ 
képzetek, ideges rángatódzás 
a bal szemben. 

December 2. 

Memóriazavarok, félelem¬ 
érzet, összeférhetetlenség. 

Január 20. 

Szívidegesség, depressziós 
állapot. 

Március 1 7. 

Teljes idegkimerültség. 

. MáfCilfa r^-02 V 
ektübei.2&i£' 

Gondos kórházi kezelés. 




Október 21. 

Szív, vérnyomás, idegek 
rendben. Étvágy, közérzet ki¬ 
tűnő. 


hol a bal vállbán, hol a jobb 
vállbán, félelemérzet, álmat¬ 
lanság, összeférhetetlenség, 
magas vérnyomás, memória- 
zavarok. 


Október 28. 

Étvágytalanság, nikotinmér¬ 
gezés, üldözési mánia. 

December 8. 

Üldözési mánia, kényszer¬ 
képzetek, ideges rángatódzás 


Február 7* 

Szív, vérnyomás, idegek 
rendben. Étvágy, közérzet ki¬ 
tűnő. 

Jfehrüár Hffá 

X. Y. öt kilót hízott. 


A cikkből, azt hiszem, mindenki rájött, hogy nem 
lehetett valami sima ügy, és azt is mindenki tudja, 
hogy X. Y. újítását két év után, december 8-a és feb¬ 
ruár 7-e között fogadták el és február 17-én vezették 
be. 

Aki akarja, még odaírhatja a cikk végére, hogy X. Y. 
törhetetlen optimizmussal tekint a jövőbe. 

Vagy valami ehhez hasonlót. 

Mikes György 

Őrangyal-történet 



Osztályvezető Kartárs! 

Véleménye szerint be¬ 
osztottja, akivel öt esz¬ 
tendő óta barátságosan 
együtt dolgozik, modor- 
talan, nagyképű, meg¬ 
bízhatatlan ember, s a 
kiküldetések alkalmával 
hamisan felszámított 
napidíjakkal rendszere¬ 
sen becsapja a vállala¬ 
tot. E véleménye ellené¬ 
re az eltelt öt év alatt 
még csak meg sem dor¬ 
gálta őt, sohasem kapott 
öntől szóbeli vagy írás¬ 
beli figyelmeztetést, s 
nem indított ellene fe¬ 
gyelmi eljárást sem. 

Aligha tudnám méltó 
szavakkal dicsérni az ön 
jószívűségét. 

De nemcsak hogy nem 
torolta meg beosztottjá¬ 
nak magatartását és vi¬ 
selt dolgait, hanem öt 
évig mélyen hallgatott 
erről, szorosan magába 
zárva a titkot ahelyett, 
hogy ha mással nem is, 
de legalább a beosztott¬ 
jával tudatta volna, 
hogy modortalan, nagy¬ 
képű, megbízhatatlan és 
csal a napidíjjal. 

Aligha tudnám méltó 
szavakkal dicsérni az ön 
diszkrécióját. 

Amikor a beosztottja 
megelégelte önnel az 
együttműködést, és egy 
másik osztályvezető után 
nézett, az új főnöknek 
kiszemelt osztályvezető, 
telefonon felhívta önt 
és információt kért tá¬ 


vozni készülő beosztott¬ 
járól. ön készséggel kö¬ 
zölte osztályvezető kol¬ 
légájával, hogy beosz¬ 
tottja modortalan, nagy¬ 
képű, megbízhatatlan és 
csal a napidíjjal. S kö¬ 
zölte azt is, hogy ennél 
bővebb információt tele¬ 
fonon nem áll módjában 
adni róla. 

Aligha tudnám méltó 
szavakkal dicsérni az ön 
tapintatos eljárását. 

Persze, az élet nem 
ilyen egyszerű. Az új 
főnöknek kiszemelt osz¬ 



tályvezetőt kíváncsi ter¬ 
mészettel áldotta meg az 
ég, s érthető, ha ezután 
levélben kért öntől bő¬ 
vebb információt beosz¬ 
tottja személyét és maga¬ 
tartását illetően. Annál 
inkább furdalta a kíván¬ 
csiság, mert az ön be¬ 
osztottja természetszerű¬ 
leg nem mulasztotta el 
vele tudatni, hogy egész 
pályafutása alatt soha 
meg nem dorgálták, szó¬ 
beli vagy írásbeli fi¬ 
gyelmeztetésben soha¬ 
sem részesítették, és fe¬ 
gyelmi eljárást sem in¬ 
dítottak ellene. 


A levélre ön telefonon 
válaszolt. Megismételte, 
hogy beosztottja modor¬ 
talan, nagyképű, meg¬ 
bízhatatlan és csal a 
napidíjjal, de ezt nem 
hajlandó írásban adni, 
mert ez az ön magánvé¬ 
leménye, amit hivatalo¬ 
san, papíron nem áll 
módjában igazolni. 

Aligha tudnám méltó 
szavakkal dicsérni az ön 
végtelen óvatosságát. 

De engedje meg, hogy 
megkérdezzem: Miért 

nem ad ön írásban is 
olyan véleményt a be¬ 
osztottjáról, mint ami¬ 
lyen véleményt telefo¬ 
non adott? És ha nem 
ad olyan véleményt írás¬ 
ban, akkor miért ad 
olyant telefonon? To¬ 
vábbá: ha beosztottja 
magatartása miatt való¬ 
ban oka volt önnek a 
fegyelmi megindítására, 
akkor miért nem indí¬ 
totta meg a fegyelmit? 
Ha pedig nem volt oka 
a fegyelmi megindításá¬ 
ra, akkor miért ad olyan 
információt, amely miatt 
fegyelmit kellett volna 
indítania? 

És még egy kérdés! 
Mit szólna ahhoz, ha azt 
állítanám, hogy ön kis¬ 
kaliberű és megbízhatat¬ 
lan ember, aki magatar¬ 
tásával mérhetetlen ká¬ 
rokat okoz? Persze nem 
írásban állítanám, ha¬ 
nem csak telefonon ... 




Pusztai Pál rajza 


DuCika 04 a cAattáJl i kLcA&fa 














































Varázsló-konzílium 


A világutazó 



- Itt nem segít a mágikus tánc! Influenzás... 


íA.nj \bh//Jy\ 



Tán vannak, akik örülnek e hírnek: 
az aranyat ma halmozzák a filmek. 

Lám, egyik helyen az „Aranyfej” járja, 
a sarkon túl az „Aranykezű Marja” 
itt „Aranyfog”, ott meg „Az aranyember ”.!y 
Elgondolkozom, visszanéző szemmel, 
sőt rosszallóan, elég felindultan: 
az arany mennyi bajt hozott a múlt bán! 

Az aranyborjú, mit körülloholtak, 
hogy áldozzanak az éhes molochnak, &yí 

♦s a csillogó rém, a vérszomjas állat 
csak nyomort szült és nagy tragédiákat! 

De ma? A bálvány nálunk összeomlott, 
ne bámuljuk már ezt a tőkés-dolgot, 
az eszmény más, ez régi ócska holmi, 
miért kell újból , mindig visszahozni? 

Vagy tán az „arany” jelentése elvi, 
s csupán a művek értékét jelenti? 

... Nos, jegyet veszek. Visz a nézők sodra, 
jól figyelek, lassanként megnyugodva 
és megkönnyebbült szemmel nézem végig: 

— Á, nincs baj! Nem mind arany, ami fénylik! 

Lovászy Márton 



Erdei Sándor rajza 



Eszményi hivatal 



Szinkronizálás 


Szerencsés bukás 

A Magyar Nemzet arról 
tudósít, hogy a Clyders 
Cottage nevű angol ver¬ 
senyló elesett, és két he¬ 
lyen eltörte a kulcscsont¬ 
ját. 

Azért szerencsés baleset 
ez, mert a lovaknak — 
nincs kulcscsontjuk. Aján¬ 
lott irodalom: Dr. Kovács 
Gyula: Háziállatok anató¬ 
miája. 


Különleges eset 

A Népszava hírt adott 
arról , hogy a bázeli állat- 
kertben újszülött ta¬ 
piz született. Persze, még 
nagyobb szenzáció lett 
volna, ha egy közép¬ 
korú tapír lát napvilá¬ 
got. 


Kinek mi jut az eszébe? 

A Szabad Föld egyik 
tudósítása így kezdődik: 

„S kitántorgott Ameri¬ 
kába másfél millió embe¬ 
rünk ... Ez az Ady-snr 
jut önkéntelenül eszem¬ 
be ...” 

Érdekes, nekünk önkén¬ 
telenül az jutott eszünk¬ 
be, hogy ezt az Ady-sort 
József Attila írta. 

dr. Árgus 












































Az öntudat ébredése 


Pusztai Pál rajza 



- Oisznóság! Ennyit hagyják lógni az embert! 


LE A BÜROKRÁCIÁVALI 

TÉRHATÁSÚ PANASZ 


Minap egy szaküzlet kira¬ 
katában őszinte örömmel üd¬ 
vözöltem az első magyar 
sztereó-lemezjátszót. 

- Úgy látszik, kezdünk fel¬ 
zárkózni a világszínvonal¬ 
hoz! — állapítottam meg elé¬ 
gedetten. 

Ezt a tendenciát egyébként 



az ízléses kivitelű készülék 
ára is tükrözi. 2500 froncsiba 
kóstál! Ennyiért már illik va¬ 
lamit nyújtani a kedves ve¬ 
vőnek, ugyebár... 

Mivel magam is bigott 
lemezgyűjtő vagyok, bemen¬ 
tem hát a boltba, hogy az 
új konstrukciót közelebbről 
megszemléljem. Ekkor meg¬ 


hökkentő felfedezést tettem. 
A hipermodern gramofon 
nem alkalmas úgynevezett 
normál lemezek lejátszá¬ 
sára!! 

Ez azt jelenti, hogy a le¬ 
mezgyűjtők kilencvenkilenc 
százaléka, mert körülbelül 
ennyien nem hajlandók ki¬ 
dobni normál lemezeiket, e 
mellett a térhatású masina 
mellett még egy másik le¬ 
mezjátszót is kénytelen lesz 
tartani odahaza, ami aligha 
nevezhető a tér hatásos ki¬ 
használásának ... 

Ha már a készüléket nem 
sikerült úgy megtervezni, 
hogy a lejátszófej tűit cserél¬ 
ni lehessen aszerint, hogy *»z 
ember normál-, mikro- vagy 
sztereó-lemezt kíván hallgat¬ 
ni, akkor legalább mellékel¬ 
jenek hozzá egy külön nor¬ 
mál lejátszófejet is, mert. azt 
hiszem, a legtöbben szívesen 
áldoznak a kétezerötszáz fo¬ 
rinton felül még száz vagy 
kétszáz forintot azért, hogy 
ily módon megspóroljanak 
maguknak egy csomó bosszú¬ 
ságot ... 

(d—th) 


riLKNOVELLA 


S 3 A filmgyári dramaturgiára beállított Gyön - 

gyösvisontai , a népszerű író. 

— Hoztam egy filmdrámát. Egy lélekidomár 
története. 

A dramaturg elhúzta a száját: 

— Ha már dráma , akkor legyen kémdráma. 
Tudhatnád , hogy azt falja a közönség. Láthat¬ 
tad, hogy verekednek a jegyekért mindenütt , 
ahol a „Kém nyomában” című film megy! 

— Na jó, akkor ezt itt sem hagyom. Van 
egy ötletem. 

öt hét múlva átadta a filmnovellát. 


SUNDERLAND, 

I 

A kémelhárító osztály fő¬ 
nökéhez belép a nagysza- 
kállú FF 83 . Jelenti, hogy 
beépült az Intelligence Ser¬ 
vice-be, a francia 2. irodá¬ 
ba, a CIC-bc és a Gehlen 
szervezetbe. Megtudta, hogy 
Denis Henderson nem angol 
tábornok, hanem spanyol 
cipész. 

— Nagyon jól dolgozott 
— mondta a kémfőnök, és 
letartóztatta FF 83 -at. 

— De miért? — dadogta 
FF 83 . 

— Mert az imént jelen¬ 
tette a műszaki lehallgató 
csoport, hogy ráépült a ma¬ 
ga telefonjára, és így min¬ 
dent megtudtunk. Maga 
Silvana Sica, az olasz kém¬ 
elhárító főnökének felesége. 

II 

Silvana Sicát egy cellába 
zárják Daisy Burlington- 
nal, aki vérével írja a fal¬ 
ra, hogy a börtönrácsban 
lehallgató készülék van el¬ 
rejtve. Sica rejtélyesen mo¬ 
solyog, elővesz a frissen 
tupírozott hajából egy dió 
nagyságú készüléket, amely- 
lyel pillanatok alatt eltün¬ 
teti a rácsot. 

— Most már beszélhe¬ 
tünk, meg is szökhetnénk, 
de előbb meg kell tudnom, 
hogy ki C. X. 111 felső kap¬ 
csolata. 

— Én vagyok, tehát ak¬ 
kor uzsgyi! 

III 

Ebben a pillanatban be¬ 
jön a börtönőr. Halkan így 
szól: 


A KÉMFÖNÖK 

— Mit csinált a rezgő¬ 
nyárfa ezüstszínű levele? 

— Lehullott — mondja a 
két nő egyszerre. 

— Még egy szót mondok. 
Fénylik! 

— Nem mind arany, ami! 

— Rendben van. Tudták 
a jelszót. Közlöm az Agár 
tervet. Én vagyok az össze¬ 
kötőjük. Don Alfredo, fe¬ 
dőnevén Hapci, a felső vo¬ 
nalam. — Ebien a pillanat¬ 
ban belép egy orangután, 
leüti a börtönőrt és Sunder- 
land tábornokként mutat¬ 
kozik be. 

— Ez az álruha se hasz¬ 
nált — mondja —, lebuk¬ 
tunk! — Tovább azonban 
nem beszélhetett, mert 
Daisy Burlington ráfogta 
revolverét Sunderlandra. 

— Letartóztatom! Sun- 
derland én vagyok! De egy 
feltétel alatt menekülhet. 
Hajlandó vagyok magát be¬ 
szervezni a szanszkrit kém- 
elhárítóba. 

— Maga nem Sunderland 
— kiáltotta most egy sza¬ 
kállas alak az ajtóban —, 
hanem Joachim von Karl- 
stein, aki Daisy Burlington 
fedőnéven szerepelt. 

— Fel a kezekkel! — 
hangzott ekkor az erélyes 
felszólítás az ablakból. 

Don Alfredo, azaz Hapci 
állt az ablakban, 

— Drágám — suttogta 
Silvana Sica, és Hapci kar¬ 
jaiba vetette magát. 

Az igazi szerelem győze¬ 
delmeskedett ... 


— Remek — mondta dramaturg. 

— Nem kellene egy kis logikát belevinnem? 

— Megbolondultál? Hogy elrontsad?! így 
lesz siker! 

Palásti László 



























Dél-Vietnamban 


Vasvári Anna rajza 


fjét nem íSmerL 

Mottó: Nincsenek régi vic¬ 
cek, csak öreg emberek 
vannak. Egy újszülöttnek 
minden vicc új. 

Két asszony beszélget. 

- Hogy van a köd vés fia? - kérdezi az 
egyik. 

- A cirkuszban dolgozik. Neki van a 
legjobb dolga a világon. Nem csinál sem¬ 
mit, csak háromszor napjában bedugja a 
fejét az oroszlán torkába. Különben egész 
nap szabad. 

♦ 

Kovács váratlanul hazaérkezik, és a 
feleségét egy idegen férfi ölében találja. 
Az asszony kétségbeesetten Kovács elé 
veti magát : 

— Könyörgöm, bocsáss meg nekem, 
egy pillanatra megfeledkeztem magam¬ 
ról. 

Kovács megcsóválja a fejét: 

— Ügy látom, hogy inkább énrólam 
feledkeztél meg! 



Taylor: Mi van? Partizánok, buddhisták vagy puccs?... 




Tudom, hogy csak 
nyelvészeti kérdés, de ha 
az emberiség jövője függ 
tőle, szóvá kell tenni. 
Figyelmeztetem a világ 
vezetőit , hogy az atom- 
kísérletek betiltását 
ne szorgalmazzák. Ha 
ugyanis az atomreakto¬ 
rokat beadjuk a MÉH- 
nek és abbahagyjuk az 
atomkísérleteket, akkor 
elvágjuk a lehetőségét 
az atomenergia békés 
Jelhasználásának. Elé¬ 
gedjünk meg az atom¬ 
fegyverkísérletek meg¬ 
tiltásával! 



Törpék előnyben! Az 
egyik helyen törpe víz¬ 
müvet építenek, másutt 
törpe szakrendelőket lé¬ 
tesítenek. Ha jobban 
megvizsgálnám kiviteli 
tervünket, kiderülne, 
hogy kertitörpe-expor- 
tunk évről évre növeke¬ 
dik. Hiába, kis ország 
vagyunk, s nem is ér¬ 
tem, hogyan merészeltek 
az elmúlt vasárnap ná¬ 
lunk óriás műlesiklóver- 
senyt rendezni! 



Magam is elszörnyed- 
tem, amikor azt olvas¬ 
tam egyik lapunkban, 


hogy „főzetlen csalánt 
etettek meg a nyugatné¬ 
met hadsereg egyik ejtő¬ 
ernyős egységénél, fe¬ 
gyelmezési okokból” A 
lap szerint a nyugatné¬ 
met hadsereg felügyelő¬ 
je szigorú vizsgálatot in¬ 
dított. A vizsgálat ered¬ 
ménye nem is lehet két¬ 
séges: ezentúl megfőzik 
a csalánt. 



Nem olyan egyszerű 
dolog az az űrhajózás! 
A „Műszaki Élet ” leg¬ 
utóbbi számában olvas¬ 
tam., hogy Ameriká¬ 
ban már űrhajós-borot¬ 
vát hoztak forgalomba, 
amely „vákuummal 
szívja be a szőr¬ 
szálakat, s így 
megakadályozza, 
hogy azok súlyta¬ 
lanul lebegve 

szennyezzék az 
űrhajó levegőjó 
Tekintettel arra, hogy 
a legközelebbi állócsil¬ 
lagig egy másodpercen¬ 
ként 100 kilométeres se¬ 
bességgel haladó űrhajó 
mintegy 12 000 esztendő 
alatt teszi meg az utat . 
elhatároztam, hogy köz¬ 
ben nem borotválkozom, 
hanem szakállat növesz¬ 
tek. Nincs arcbőr, amely 
egyetlen utazás alatt fél¬ 
millió borotválkozást ki - 
bír! 

t. 1. 




Egyedül állok a Dohány 
utca sarkán. Kitaszítva. Előt¬ 
tem a Hungária kávéház 
csak nekem bezárt ajtaja. A 
fémkeretes üveglap, amelyik 
csak előttem nem nyílik 
meg. Pedig két perccel ez¬ 
előtt még nem tudtam sem¬ 
mit ... 

Mint minden reggel, el¬ 
indultam a Hungiba, meg¬ 
inni a reggeli feketét. Kezem 
a fogantyún, lendíteném az 
ajtót, de nem enged ... Nini, 
bezárták ma a Hungit... 
Benézek az ablakon. Embe¬ 
rek reggeliznek, újságot ol¬ 
vasnak, pincérek loholnak. 
Nem tudják, hogy bezárták 
őket. Persze: biztosan szállí¬ 
tottak ide valamit, süte¬ 
ményt vagy trafikárut, és az, 
aki kikísérte a szállítót, segí¬ 
tett neki kinyitni az ajtót, 
szórakozottan ráfordította 
belülről a kulcsot. Várok, 
majd csak észreveszik. De . .. 
Jön egy incifinci kislány. Ta¬ 
lán tizenhat éves és negyven 
kiló. Egy ujját beakasztja a 
kallantyúba, s az ajtó enge¬ 
delmesen tárul. Belibben. 

Ugróm, rántom, zárva. Ci- 
bálom, tépem, hiába. Min¬ 
denki bent van, mint min¬ 
den reggel. Feketét isznak, 
beszélgetnek, s én, a kitaszí¬ 
tott, az egyedülhagyott pró¬ 
bálom marokra fogni táncoló 
idegeimet. 

Valaki jön bentről. Egysze¬ 
rűen kinyitja az ajtót, kilép 
az utcára. Lassan, félve köze¬ 
lítek. Szinte érinteni se me¬ 
rem. összeszedem magam, 
megpróbálom. Zárva ... ! 

Tehetetlenül, teljes remény¬ 
telenséggel állok félre, és per¬ 
ceken át nézem a boldogo¬ 
kat, a befogadottakat, akik 


könnyeden ki-be járnak a 
Hungáriába. Nekik nyitva az 
ajtó. Artikulátlan ordítás 
hagyja el a számat, nekiesem 
a fogantyúnak, rángatom, 
húzom, remegő erőfeszítéssel 
akarom rákényszeríteni az 
ajtóra az engedelmességet... 
Hiába. 

Megadom magam. Vége » 
munkának, az életnek, jön 
az elmegyógyintézet. A bará¬ 
tok — amíg eszébe jutok vala¬ 
kinek — szánakozva mondják 
majd: „Szegény, a diliházba 



került. Azt hitte, csak neki 
van zárva a Hungi ajtaja. 
Menthetetlen." 

Most.. . most jön valaki. 
Mögötte lopakodom. Az ajtó 
nyílik. Hirtelen közéteszem 
a lábam. Egy lendítés... 
Bent vagyok!... 

Bandi bácsi, a trafikos siet 
elém: 

— Mi van, szerkesztő úr? 
Karikás a szeme, sápadt. . . 
Beteg? 

— Bandi bácsi - kapom el 
a kezét Bandi bácsi drá¬ 
ga ... az ... az ... ajtó . . . 
nekem . .. nem . .. nyílt... 

— Ja, az ajtó? Eltört benne 
az a kattogó golyócska. Egy¬ 
szer nyílik, aztán meg olyan, 
mintha beszegezték volna. 
Aztán megint nyílik. Mind¬ 
járt jönnek a szerelők, meg¬ 
csinálják ... 

Falud! András 

Programbeszéd 


Gerő Sándor rajza 




lUPAS M/Jy/ 




Egyszer vidéken a Kaméliás hölgy 
címszerepét is eljátszottam. A hal- 
doklási jelenetben persze virágot 
kaptam. Prudence, hűséges szoba¬ 
lányom hozta az ágyamhoz, és én 
igyekeztem mosolyt erőltetni ar¬ 
comra, hogy örömömet érzékeltes¬ 
sem. Fájdalmas mosoly volt ez, a 
haldokló kínos mosolya. A nézőtér 
első soraiban nem mosolyogtak. Ka 
cagni kezdtek . A Kaméliás hölgy 
haldoklási jeleneténél! Azután me¬ 
gint csend lett, tovább folyt az elő¬ 
adás, persze én közben folyton azon 
töprengtem, hogy mi váltotta ki ezt 
a kacagás ti Végre összecsapódott a 
függöny, véget ért az előadás. Nagy 
taps, meghatott arcok, de a nézőtér 
elején most is mosolyogtak. Miért! 

A virágcsokrot a kezemben szo¬ 
rongattam, és miközben meghajolva 
köszöntem meg a tapsokat, pillan¬ 
tásom a virág burkolópapírjára 
esett. £s ekkor megértettem, hogy 
mi történt. A Kaméliás hölgy szín¬ 
padára a helybeli virágüzlet csokrát 
hozták be. Es a selyempapírra rá 
volt nyomtatva nagy betűkkel a 
cégjelzés: „Fekete Lajosné kerté¬ 
szete és virágboltja ” 

Komlós Juci 


PÁRIZSI VICC 

A nagy gépkocsigyár piacra 
dobja legújabb termékét: az iga¬ 
zán törpe-autót. A reklám-hadjá¬ 
rat idején bárki kipróbálhatja, 
mindenki ingyen beleülhet. 

Egy érdeklődő próbaútra indul. 
A gyár embere vezeti a kocsit. 
A vevőszándékú úr egy idő múl¬ 
va megszólal: 

— Mondja, barátom, mi ez a 
fal. amely mellett már egy ne¬ 
gyedórája megyünk. 

— Monsieur, amit ön lát, az 
nem fal, hanem a járdaszegély! 


A nászéjszaka reggelén 


fcrdei Sándor rajza 



- Nem, drága Marikám, semmi újság az égvilágon . . . 










































Öregedés 


Kényes beteg 



Diplomáciai szolgálat 



.Követség” ... 




























































Javaslat a sorbanállás megszüntetésére 

Szűr-Szabó József rajza 



HALLOTTUNK EGY VICCET 

Szín: egy divatos pesti jósnő rendelője. 

— A 112 -CS sorszámot kérem - hang¬ 
zik az ajtó mögül egy fátyolos hang. 

A férfi várakozásteljesen néz a sejtel¬ 
mes félhomályban ülő Pithiára: 

— Könyörgök, segítsen rajtam! Két¬ 
ségbeejtő a helyzetem. T mádom a fele¬ 
segemet, . de az asszony minden dél¬ 
után négy és hat között eltűnik. Este 
viszont jelentős összegű pénzt hoz 
haza. Tessék mondani, hová tűnik el 
az asszony, és becsületes úton szerzi a 
pénzt a feleségem? 

— Nyugodj meg, Dezső — hangzik re¬ 
kedten a fátyol mögül. — £n vagyok a 
feleséged! 

Amióta felfedeztem ezt a 
dolgot a vigasz-kutyákkal, a 
honi sajtó tekintélye nagyot 
nőtt előttem. A vigasz-ku¬ 
tyák mind sűrűbb jelentke¬ 
zése a lapok hasábjain éke¬ 
sen bizonyítja, hogy nálunk 
a szerkesztők féltő gonddal 
vigyáznak az olvasóközön¬ 
ség folyamatos lelki egyen¬ 
súlyára. 

Ne nyúlj a lexikon után, 
kedves olvasóm, ne keresd 
benne a „vigasz-kutya” 
címszót. Ezt a gyűjtőfogai¬ 
mat ugyanis e percben ta¬ 
láltam ki, és tüstént mégis 



magyarázom — méghozzá 
szemléltető módon —, hogy 
mi a jelentése. 

Például reggel kézbe ve¬ 
szed kedvenc lapodat és el¬ 
olvasol egy üzemi riportot 
a második oldalon. Az áll 
benne, hogy mindenféle bü¬ 
rokratikus huzavona, buta 
szervezetlenség, és tudo¬ 
mánytalan előrelátás kö¬ 
vetkeztében a szóban forgó 
gyár messzemenően nem 
teljesíti export-kötelezettsé¬ 
geit. Mivel jóérzésű, becsü¬ 
letes ember vagy, felhábo¬ 
rodsz ezen, kedvetlen le¬ 
szel, szomorú és ingerült, 
hiszen tetemes kár érte a 
népgazdaságot. 

Talán egész napod el 
lenne rontva, ha nem akad 
meg a szemed a harmadik 
oldalon, egy kis híren. Ar¬ 
ról a növekvő érdeklődés¬ 
ről tájékoztat, ami világ¬ 
szerte mutatkozik a magyar 
pulik iránt. Hovatovább 


MiitfürP 'Tűi 


egyetlen londoni, párizsi, 
New York-i juhász sem haj¬ 
landó magyar pulik közre¬ 
működése nélkül terelgetni 
a nyáját. Magad is szereted 
ezt a kedves, okos, fürge 
szőrgombolyagot, szívből 
örülsz sikerének, és mikor 
arról is értesülsz, hogy ta¬ 
valy nem kevesebb, mint 
százhetven pulit exportál¬ 
tunk, már dagasztja kebled 
a jogos nemzeti büszkeség. 

Az előző üzemi riporttal 
felbolygatott lelki egyen¬ 
súlyod helyrebillen. De 
csak átmenetileg. Mert a 
negyedik oldalon már azt 
olvasod, hogy a rábízott ér¬ 
tékek hűtlen kezelése révén 
miként harácsolt össze is¬ 
mét néhány százezer fo¬ 
rintot valaki: egy pénztá¬ 
ros, raktáros, gondnok, 
igazgató, vagy magasrangú 
tisztviselő. Csikorgatod a 
fogadat, a kezed ökölbeszo¬ 


rul, hát még mindig talál¬ 
nak utat-módot, alkalmat 
bűnös üzelmeikhez az ilyen 
alvilági elemek?! Hát már 
sohasem vetünk véget az 
effajta disznóságoknak?! 



Dühösen gyűrnéd össze a 
lapot, de pillantásod egy 
keretes novellácskára té¬ 
ved, az ötödik oldalon. Tar¬ 
talma röviden a következő: 
Kiment az erdőkerülő, hogy 
kerülje az erdőt. Elkísérte 
a vizslája. Amikor hazaér 
az erdőkerülő, keresi a láj- 
biját. Nincs sehol. Elve¬ 
szett. De még ennél is na¬ 


gyobb baj, hogy a vizsla 
sem kerül elő. Így megy ez 
reggeltől estig. Egy teljes 
héten ál. Akkor az erdőke¬ 
rülő ismét útra kél, hogy 
kerülje az erdőt. Hát, egy 
tisztáson mit lát? Ott a láj- 
bi, és rajta ül a kutyája. 
Lefogyva, fázva, de tánto¬ 
ríthatatlan hűséggel őrzi a 
gazdája holmiját. 

Elgondolkozva és picit 
meghatottan vágod zsebre 
az újságot. Lám, nem csak 
gonoszságot, álnokságot, 
fondorlatos csalást lát maga 
körül az olvasó, hanem a 
Hűségnek, a szeretetnek, az 
önfeláldozásnak szép pél¬ 
dáit is. 

Jó közérzettel, vidáman 
indulsz munkába, életszem¬ 
léleted ismét derűs és biza¬ 
kodó. 

És kinek köszönheted 
mindezt? A puliknak, a 
vizsláknak, és társaiknak, 
egyszóval az újságok vi¬ 
gasz-kutyáinak. 

Általuk tér vissza az em¬ 
beriségbe vetett erős hited! 

Kürti András 



Várnai György rajza 





































































Mint már annyiszor, 
most is olvastam egy elég 
érdekes dolgot az újságban. 
Azt olvastam, hogy Mexi¬ 
kóban elkészült a 125 ezer 
férőhelyes Azték Stadion. 

A gondolatébresztő tudó¬ 
sítás részletesen ismertette 
ama széleskörű biztonsági 
óvintézkedéseket, amelyek 
a játékosok, valamint a bí¬ 
rák testi épségét vannak 
hivatva védelmezni, külö¬ 



nös tekintettel a latin 
labdarúgó-szurkolók köz¬ 
ismerten heves vérmérsék¬ 
letére. 

A pályát hat méterrel a 
lelátók szintje alá süllyesz¬ 
tették, hogy a nézők ne 
tudjanak meccs közben be- 
rohangászni, s a sportolók 
két, egymástól távol levő 
alagúton át közelíthetik 
meg az öltözőket, ahonnan 
szintén alagutakon lehet 
eljutni a csapatok autó¬ 
busz-parkolóhelyeihez. 

Szóval, az alkotók pon¬ 
tosan tisztában voltak ve¬ 
le, hogy manapság mit kell 
legfőképp szem előtt tartani 
egy stadion tervezésénél... 

Azonban, úgy érzem, a 
mammut-költséggel épített 
reprezentatív sportlétesít¬ 
mény mégsem tökéletes. A 
drukkerek pillanatnyi fel¬ 
indulásukban változatlanul 
bedobálhatnak a játéktérre 
sörösüvegeket, féltéglákat, 
sőt — tekintve, hogy Kö¬ 
zép- és Dél-Amerikában a 
fegyverviselést kevésbé kö¬ 
tik bizonyos formaságok¬ 


hoz, mint mifelénk — be 
is lőhetnek. 

Feltétlenül ajánlatos vol¬ 
na tehát a tribün elé go¬ 
lyóálló üveglapokat felsze¬ 
relni, amikben legfeljebb 
már csak nehéztüzérség te¬ 
het kárt, viszont ágyúkat a 
stadion területére behozni 
ugyanakkor szigorúan ti¬ 
los legyen. 

Arra az esetre is számít¬ 
va, ha mindez kevésnek bi¬ 
zonyul a spontán népharag 
ellen, körözzön állandóan a 
pálya fölött egy helikopter, 
ahonnan, amennyiben ilyen 
igény felmerül, villámgyor¬ 
san kötélhágcsót bocsáta¬ 
nak le a játékvezetői hár¬ 
mas számára. S a helikop¬ 
terről pedig közvetlenül le¬ 
hetne átszállni transzkon¬ 
tinentális légijáratokra úgy, 
hogy a bíró és a két part¬ 
jelző pár órán belül abszo¬ 
lút biztonságban érezhetik 
magukat a latin szurkolók 





dühe elől valahol a világ 
túlsó felén. 

Persze, mindez csak fél¬ 
megoldás, mert a hatalmas 
tribünökön a nézőket vi¬ 
szont semmi sem védi. Vál¬ 
tozatlanul ripityává püföl- 
hetik egymást holmi előny- 
szabály vagy les miatti 
nézeteltérés kapcsán. 

Igen, az volna az igazi, ha 
mind a 125 ezer nézőnek 
külön alagút állna rendel¬ 
kezésére, hogy bármikor 
kereket oldhasson, amikor 
testi épsége veszélyben fo¬ 
rog. 

Dalmáth Ferenc 


-í- 

Cserbenhagyta áldozatát 



TERVEZŐIRODÁBAN 


Fülöp György rajzai 


Tcssck mondani, hol építenek új gyárat Icgküzc 


PERSPEKTÍVA 


- No meg 
megy az uram 


- Jaj, csak tapintatosan keltsük fel, mert sértődés és 
rögtön odébbáll ... 


VÁNDORBOTTAL A KEZÉBEN 



CSINTALAN CSILLAGOK 

Képregény-fejléc a Kelet-Magyarország című napilapból: 


.« iroda a ttm. . 


- l htodé*. 


ECF1-CS11WGOK.- 


Soöreg: Márkon tinié 29. 


Rajz: Záréi Erőé 

I 009ÖÍK U6A10JUJI HALL6ATJÁH A ? 

| XUHTtséT. ___^ 

/ tffl* HW W 

Érdekes, eddig azt hittük, hogy Gárdonyi Gézának is 
van valami köze az Egri csillagokhoz... 


VI Ttzoc 

_ BA. AZ £SflK 

ÖT 19 HOZOTT. 

MeRGeS Kfe Ve 


AZ OK 

Az emberszabású majmok népe 
azért állat ma s nem dicsó 
ember, mert nem jutott eszébe 
a nyíl, meg az ágyékkötő. 

Ámbár, lehet, az emberhadtól 
harcot, szerelmet láthatott, 
ás fejcsóválva szólt: no, akkor 
maradjunk inkább állatok! 

VERS CÍM NÉLKÜL 

Két bicska ellen elég egy fokos, 
két gyenge egy erőset földre nem ver ; 
két erőssel elbánik egy okos, 
hat okossal elbánik egy gazember. 


DERÉK CSALÁDFENNTARTÓK 

Hogy Krisztus borrá változtatta 
a vizet! Itt ma egy sereg 
feleség azon kesereg, 
hogy férje borrá változtatja 
mit megkeres: a kenyeret. 

NAQY MÜ 

Nagy művet írni... felheviilni, hűlni, 
az íróasztalhoz odaszögezve 
éveken át, míg alakot ölt az eszme —, 
egy gyilkosságért nem kell ennyit ülni! 

Török Rezső 


Egy távoli zugban 


Hegedűs István rajza 



- Mi készül itt, lelkecskcim, autósztráda? 


E heti hirdetéseink 




























































































Spóroljunk a telefonnal 


Fiacskám, meghúztam a gul)ásnak valót! 


- Bontsák le, emberek, csak egyemeletes lesz. 




Postagalamb Tam-tam Zászlójelek 

Példázat az üzemi anyagtakarékosságról 






TAKARÉKOSSÁG 


Dél-vietnami folklór 



B. János, Hosszúhetény, - B. József. Bp., 
Vin., Horváth Mihály tér, - N. Tibor, 
Nagybereki, - S. József, Balsa, — M. 
Béla, Dunaújváros, - Sz. László, Bp., 
XI., Ménesi u. - B. Sándor, Miskolc, - 
Sz. Zoltán, Nagylóc, - J. Sándor, Oros¬ 
háza, - D. Péter, Fegyvernek, - S. Tibor, 
Bp., X., Harmat u. - D. Erzsébet, Bp., 
XIII., Pozsonyi u. — H. János, Békéscsa¬ 
ba, — „Szombathely” — H. László, Bp., 
XIX., Jóka u. — Hné, Bp., XII., Városma¬ 
jor u. - B. Gyula, Balatonfűzfő. - V. A.. 
Bp., IV., Munkácsy u. — A. Jolán, Pécs. 

- R. Ferenc, Bp., XHI., Párkány u. - O. 
György, Miskolc, - N. Iné, Bp., XTV., 
Nagy Lajos u. - M. László. Hódmezővá¬ 
sárhely, — Zs. Péter, Bp., VI.. Weiner u. 

- Sz. Zoltán, Nagylóc, — B. Ferenc, Bp., 
XV., Dobó u. — A. István, Bp., XIII.. Pan¬ 
nónia u. — T. János, Arad, — M. Zoltán, 
Bp.. XIV., Kassai u. - B. János, Miskolc, 

í^-c„Pierre” - . István. Bp., VII., Wesselé¬ 
nyi u. - L. László. Bp., VI., Bajcsy Zsi¬ 
linszky u. 



- Őserdő mellett nem jó lakni! 

Sajdik Ferenc rajza 



























































P árizsban, a XIX. kerületben van 
a Piacé des Fétes. magyarul az Ünnepek 
Tere. Meredek és kacskaringós szűk ut¬ 
cácskák vezetnek a térre, mintha Óbudá¬ 
ról a Rózsadomb felé indulna fel az em¬ 
ber, azzal a különbséggel, hogy közben 
az Ecseri piacot is érinti, s mellesleg 
utcabál van a házak között. Ezen a kör¬ 
nyéken az üzletsorok hetivásár jelleget 
öltenek, az élelmiszerboltok piaccá alakul¬ 
nak s minden holmijukkal az utcára vo¬ 
nulnak ki a járókelők lába elé. Ezekbe 
az utcákba autóval betévedni végzetes sze¬ 
rencsétlenség, s például a Riand utca la¬ 
kói azt emlegetik, hogy egyszer egy va¬ 
donatúj Renault gépkocsival behajtott a 
Rue Riand-ba egy eltévedt hollandus, és 
mire kivergődött az utcából, az autó fél 
oldalán egy Citroen sárhányót viselt, nyi¬ 
tott sportkocsi-tetővel és a csomagtartóra 
egy halaskofa asztala volt szilárdan rá¬ 
húzva. Azóta a lehetetlen külsejű gépko¬ 
csikat a kerületben csak Rue Riand-típusú 
gépkocsinak nevezik. 

Az út felső végén, az Ünnepek Te¬ 
rén, mintha csak incselkedni akarna a 
nem idevalósi autósokkal, egy sereg ga¬ 
rázs és autójavító üzem van, alkalmi áron 
kapható gépkocsik tucatjával. Az autó¬ 
sok e térről a belváros felé, helyesen 
Dél-Amerika irányában kell elinduljanak, 
és csak egy idő múlva kanyarodhatnak 
vissza Párizsba. Aki hamarabb fordul a 
város közepének, az minimálisan megőszül 
a Rue Riand-ban és mellékutcáiban. 

Mindezekről akkor még semmit sem 
tudtam, midőn a metróból kiléptem a 
térre. Párizs c negyedében soha azelőtt 
nem láttam, s félórával előbb örömmel 
konstatáltam, hogy az Ünnepek Terének 
metróállomása van, és így kérdezősködés 
nélkül, könnyűszerrel, a föld alól egye¬ 
nesen kisétálhatok a térre. A zsebemben 
egy garázstulajdonos címe volt feljegyez¬ 
ve, akitől a következő percekben egy 
gépkocsit fogok átvenni. A garázstulajdo¬ 
nost sem ismerem ez ideig, annyit tudok 
róla, hogy egy gépkocsi van nála, amely 
tegnap óta az enyém. A gépkocsiról sem 
tudok semmit, az egész dolog olyan, mint 
egy meglehetősen világos agyrém. 

Az egész eseménysorozat alig huszon¬ 
négy órával előbb kezdődött. Két hét óta 
unokabátyámnál vendégeskedem itt, Pá¬ 
rizsban, aki . jónevű orvos és nem a sza¬ 
vak embere, különösen nem a magyar 
szavaké, melyet harminc év óta, mióta 
Franciaországban él, csupán velem gyako¬ 
rol egy-két levélben, s tízévenként egy 
rövid találkozás alkalmával. Azt mondja 
tehát unokabátyám lakonikus egyszerűség¬ 
gel a sajt után, elutazásom előestéjén, 
kilenc órakor: 

- Nem vettem meg vissza a vasúti je¬ 
gyedet, hanem vásároltam neked inkább 
egy használt gépkocsit, mert arra gondol¬ 
tam, hogy szívesen mégy haza autóval, 
és legalább otthon is hasznát veszed neki. 
Hát utazz vele jól, csókoltatom a húgo¬ 
mat. 

Azzal megcsókolt és elment egy bete¬ 
géhez.' Ott maradtam az asztalnál egye¬ 
dül, egy camambert és egy kecskesajt kö¬ 
zött,.^ kezemben monsieur Huval pontos 
címével: Ünnepek Tere 5., akitől reggel 
kapok egy autót és indulok haza. A bő¬ 
röndöm már össze van csomagolva, van 
még egy kézitáskám, egy műanyag szaty¬ 
rom és egy autóm. 

Szobámba sietek, felnyitom bőröndö- 
•met és előveszem belőle a magyar-német 
és magyar-francia szótárakat. Kétnyelvű, 
francia-német autós kézi társalgási köny¬ 
vet fogok szerkeszteni magamnak az útra. 
s e célból most lemegyek a Szép Fegy- 
verkovácsnéba. 

A Szép Fegyverkovácsné kellemes kis 



kávéház a Champs-Elysées egyik olcsóbb 
mellékutcájában, ahová magyar barátaim¬ 
mal járunk. Rendesen a Champs-Elysées- 
ről érkezem a Szép Fcgyverkovácsnéba, 
a kávéház előtt megszemlélem a Sexi 
címet viselő sztriptíz-bár bejáratán elhe¬ 
lyezett szemérmetlen műsorkalauzt, azzal 
pedig továbbsietek a kávéházba, és ren¬ 
delek egy limonádét. Ez alkalommal 
azonban ügyet sem vetek a Sexi fényké¬ 
pes ízelítőjére, hanem besietek törzsasz¬ 
talomhoz, magam elé teszem a szótárakat, 
és fogalmazni kezdek. 

„Bocsánat, uram, volna szíves meg¬ 
nézni, hogy miért nem megy ez a gép¬ 
kocsi?” Ez lesz az első mondat, amit le¬ 
írok. Meglehetősen általános, de viszont 



minden esetben alkalmazni lehet. „Kö¬ 
szönöm, uram, a segítségét, remélem, most 
már eljutok vele a legközelebbi javítómű¬ 
helybe.” Ez, hogy úgy mondjam, nem 
gyakorlati mondat, de az udvariasság 
szempontjából szükségesnek látszik, és 
legalább beszélgetek a pasassal, míg az 
autó alatt fekszik. „Csupán átutazóban 
vagyok, kevés pénzem van, szeretném cse¬ 
kély javítással megúszni a dolgot.” 

- Mit csinálsz itt ezekkel a szótárak¬ 
kal? - mondja egy hang fölöttem és le¬ 
ül az asztalhoz. Geréb jött meg. Geréb 
már egy éve él Párizsban, kulturális meg¬ 
bízatással utazott ide s holnapután megy 
Budapestre repülőgéppel. - Fröccs - szól 
hanyagul a pincér felé, aki megértőén 
bólint és tovasiet. 

Geréb egy éve jár a Szép Fegyver- 
kovácsnéba. Amikor az első napokat töl¬ 
tötte Párizsban, mély megdöbbenéssel fe¬ 
dezte fel, hogy Franciaországban nem is¬ 
merik a fröccsöt. A franciák elsőrangúan 
ismerik a bort, az egy decit, a fél litert, 
a litert, a hektolitert, sőt ismerik a szó¬ 
davizet is, de csak gyümölcsszörpök hígí¬ 
tására és különböző konyakok kísérőitala 
gyanánt. A szódavíz és a bor keveréké¬ 
ről Geréb kulturális megbízatása előtt a 
francia népnek fogalma sem volt. A Szép 
Fegyverkovácsnéban zajlott le egy esz¬ 
tendővel ezelőtt az a történelmi pillanat, 
midőn a kétségbeesett Geréb a felszol¬ 
gálótól fél liter bort, egy teli szódás¬ 
üveget és egy vizespoharat kért. A pin¬ 
cér inkább gondolhatott arra, hogy Geréb 
zsonglőr, aki a különböző, össze nem 
illő holmikkal dobálózni fog, mint hogy 
összeönti a vizespohárba a bort a szódá¬ 
val és megissza. Az eljárás hihetetlen 
meglepetést keltett a környező asztaloknál, 
egy svéd gyufakirály, aki a szomszéd asz¬ 
talnál ült azzal a szándékkal, hogy kép¬ 


telen kalandokba fog Párizsban bonyolód¬ 
ni, megkóstolta Geréb fröccsét és azon¬ 
nal átült Geréb asztalához. Félórával ké¬ 
sőbb a svéd a Szép Fegyverkovácsné ösz- 
*zes belátható asztalat tröccsrc látta ven¬ 
dégül, majd összetolták az asztalokat és t 
Geréb, miközben bemutatta a klasszikus 
nagyfröccs és a házmester elkészítési mód-’ 
jait, rövid előadást rögtönzött a magyar 
borászatról, ügyesen rátérve később az 
iparosítás általános elvi problémáira, a 
szocializmus építésének szakaszában, majd 
a termelőszövetkezetekről beszélt. Ha a 
Szép Fegyverkovácsné történetesen csak 
egy órával később zár be aznap, a svéd 
gyufakirály még az éjszaka elindult volna 
Gerébbel a kapitalizmus ellen. 

Szóval ez volt Geréb. Most leül mel¬ 
lém és megpróbál beleolvasni a fogalmaz¬ 
ványomba. 

- Mondd csak - kérdem tőle egyked¬ 
vűen nincs véletlenségből egy Buda- 
pest-Párizs autótérképed? Ugyanis vásá¬ 
roltam egy gépkocsit és térképre már nem 
maradt pénzem. 

Reméltem, hogy legalábbis leesik a 
székről. Ehelyett a táskájához nyúl és ki¬ 
vesz belőle egy térképet. 

- Svájcon át mégy? - kérdi. 

- Nem - mondom neki elhűlve. 
Nyugat-Németországon át, arra gyorsabb. 
Te tudtad, hogy autóm van? 

- Nem - mondja közömbösen, és 
visszateszi a térképet. 

- És nem is vagy meglepődve, hogy 
autót vásároltam? 

- Miért legyek - mondja Geréb. - Aki 
Budapestről Párizsba utazik, az mind az¬ 
zal a rögeszmével jön, hogy autót vigyen 
haza. Az utolsó pillanatban sokan vettek 
már autót. 

- De te tudod, hogy nekem milyen ki¬ 
számított pénzem vanl 

- Kevés pénzből is lehet itt autót 
venni - mondja Geréb tájékozottan .. . 

- Már ötszáz forintnak megfelelő frankért 
kaphatsz egy roncsot. 

- De én nem roncsot vettem! - fele¬ 
lem sértődötten, és mindjárt lidérc ül a 
lelkemrc. Csakugyan, milyen kocsit is vet¬ 
tem? Hiszen még a márkáját sem isme¬ 
rem. Csak nem kaptam unokabátyámtól 
egy roncs-kocsit? Az jut hirtelen az 
eszembe, hogy egy esztendővel ezelőtt, 
egyik zenész barátom valami nagyon olcsó 
gépkocsit vásárolt itten, Párizsban, és a 
gépkocsival Münchentől csak lépésben tu¬ 
dott haladni, mert a kipufogó-csöve lesza¬ 
kadt, és a barátom nadrágszíjával volt a 
karosszériához erősítve. Ausztriában pe¬ 
dig a gépkocsi egyszerűen felrobbant, és a 
zenészt csupán lélekjelenléte mentette meg 
a pusztulástól, mert a kocsival egyenesen 
belehajtott egy alpesi hegyipatakba, amely 
szerencséjére az országút mentén haladt. 

- Milyen kocsit vettél tulajdonképpen? 

- kérdi megenyhülten Geréb. 

- Majd meglátod - felelem kitérően. 

- Holnap délben itt leszek vele a Szép 
Fegyverkovácsné előtt. Este elbúcsúzunk 
vele Párizstól. 

•Körülbelül ezek voltak az előzmé¬ 
nyek, és most itten állok az Ünnepek 
Terén. Néhány lépésre tőlem, az úttest 
szélén autók álldogálnak, valamennyinek 
az ablakán ez a krétával felmázolt felirat 
áll: „Occasion” - vagyis alkalmi vételek. 
Elindulok az autósor mellett, és a sor vé¬ 
gén felfedezem Huval úr garázsát. A be¬ 
járat előtt egy szerelőruhás fiatalember 

Pusztai Pál rajza 

Űrhajós dilemmája a Marson 




Részletes beszámoló a végzett munkáról 



TEHETSÉGES ROKONOK 

Figyelemre méltó közleményt 
olvastunk nemrég a Magyar Nem¬ 
zetben : 

„Érdekes kísérletet folytatott az 
állatkertben a Puerto Rico-i Tró¬ 
puskutató Intézet. A majomketre¬ 
cekbe embereket zártak, a maj¬ 
mokat viszont kiengedték. A maj¬ 
mok pontosan úgy viselkedtek, 
mint az állatkert legtöbb látoga¬ 
tója: körülállták a ketreceket, in¬ 
gerelték az embereket, banánhéj¬ 
jal, gyümölcs-csutkával dobálták 
őket.” 

Ha a májmok, állatkerti közön¬ 
ségnek. ami meglehetősen bonyo¬ 
lult feladatkör, ilyen prímán be¬ 
váltak, igazán érdemes volna őket 
kipróbálni az élet egyéb terüle¬ 
tein is. Például_ ............ 

de ezt talán döntsék el inkább a 
szakértők. 



Szeptember Jenő egy 
ellenállhatatlan humorú 
verssel került be egysze¬ 
riben a magyar szatiri¬ 
kusok élcsapatába. A 
nevezetes versen, mely a 
cipők rossz minőségéről 
szólt, egy ország kaca¬ 
gott* a vers egv-egy so¬ 
rát pedig (mint pl.: Meg 
lehet aztat szokni — 
Hogy a talp és a felső¬ 
bőr közt — Kikandikál 
a zokni ...) betéve fújta 
az egész nemzet. A cipő¬ 
ipar derült legjobban a 
versen, és egyáltalában 
nem bántódott meg a 
kiváló író szellemes, 
szatirikus írásától. Sőt. 
nem sokkal utóbb, két 
estére kibérelte a Ka¬ 
baré Színházat, mert 
Szeptember Jenőnek egy 
új villámtréfája ismét 
csak a cipők rossz minő¬ 
ségével foglalkozott. 
A pompás jelenetben, 
amelyben egy rabló 
nemcsak a lábnyomát 
hagyja a betörés színhe¬ 
lyén, hanem a cipőtal¬ 
pát is, a nézők gurultak 
a röhögéstől, s a humo¬ 
rista neve egyszer s min¬ 
denkorra összeforrt a 
cipőipar termelési gyen¬ 
géivel. 

A cipőgyártó vállala¬ 
tok természetesen to¬ 
vábbra is igyekeztek 
megőrizni humorérzékü¬ 
ket a munkájukkal fog¬ 
lalkozó szatirikussal 
szemben, ám kisvártat¬ 
va, midőn egy hazafias 
ünnepen csípős cikkecs¬ 
ke jelent meg az ünnepi 
sajtóban Szeptember Je¬ 
nő tollából ezzel a cím¬ 
mel: „Hogyan kerül a 
csizma az üzletbe?”, a 
cipőipar vezetői mégis 
kénytelenek voltak ref¬ 
lektálni a humorista 
újabb megjegyzéseire. 
Az Egyesült Cipőipari 


Tröszt ezért rövid közle¬ 
ményben tájékoztatta a 
nagyközönséget arról, 
hogy lépéseket fognak 
tenni a cipők minőségé¬ 
nek megjavítása érdeké¬ 
ben. 

Szeptember Jenő erre 
a közleményre is meg¬ 
felelt: nem sok idő múl¬ 
ván, egy műsoros est al¬ 
kalmával, melyen maga 
konferált, s aggodalmá¬ 
nak adott kifejezést, 
mert — mint mondotta 


Szeptember stílusa azon¬ 
ban már nem volt a régi. 
Bizonytalanul nyúlt a 
témához is, mert köz¬ 
ben a cipőgyártás terüle¬ 
tén bevezettek néhány 
új termelési eljárást és 
megjavult a ragasztás 
minősége is. A népszerű 
író eszmei zűrzavarba 
került, jó hírét erősen 
megtépázta egy cipész 
nyílt levele is Szeptem¬ 
ber Jenőhöz, melyben a 
cipész bebizonyította. 



— ha a cipőgyártó válla¬ 
latok a beígért lépéseket 
a jelenleg kapható ci¬ 
pőkben fogják megtenni, 
úgy nem juthatnak ezek¬ 
ben messzire. A konfe- 
ransz, habár őszinte tap¬ 
sot kapott, mégsem volt 
az előző sikerekhez mér¬ 
hető, s egy kritikus meg 
is jegyezte, hogy Szep¬ 
tember Jenő egy kissé 
mintha fáradt ember be¬ 
nyomását keltette volna. 

Szeptember hangját 
ezután márciusig nem 
lehetett hallani. Állító¬ 
lag betegeskedett, való¬ 
jában a kedélyállapotá¬ 
val voltak bajok. Tavasz 
elején jelentkezett újra: 
egy kis bürokrácia-cik¬ 
kel adott hírt magáról, 
ironikusan panaszkodva 
arról, hogy nem tudott 
harmincötös gyermekci¬ 
pőt kapni. Egy hónappal 
később humoreszkje is 
megjelent: „Beszélgetés 
egy lázadó talpbéléssel”. 


hogy a kiváló szatirikus 
nem tud különbséget 
tenni a lábbelik rüsztje 
és kaplija közt. 

Szeptember Jenő: 
„Suszter, maradj a kap¬ 
tafánál!” címen, érzé¬ 
keny glosszácskában fe¬ 
lelt a levélírónak — ez 
volt szatíraírói életút¬ 
jának utolsó fellobbaná- 
sa. Egy-egy szellemes 
szókép, találó jelző mel¬ 
lett egyre több ostobasá¬ 
got tartalmazott az írás, 
csökönyös butasággal 
emlegetve a cipőtalpak¬ 
ból kiálló szögeket, 
holott akkor már a cipő¬ 
gyártáshoz nem is hasz¬ 
náltak szöget. 

Az elmegyöngeség azon 
a napon hatalmasodott 
el felette, melyen a cipő¬ 
ipar az első, kiváló mi¬ 
nőségű áruját szállította 
le a kiskereskedelemnek. 

Somogyi Pál 


Egyhangú élet 


Takács Zoltán rajza 

Sötét lett hát. Elment a társaság is, 

Ketten maradtak, üres a szoba. 

S ők kéjjej szúrják-csípik egymást máris, 
Közéjük vág a féltés ostora. 

Rekedten szól az egyik: „Drágaságom, 

Úgy gondolod neked mindent szabad? 

Vagy — véled — vak vagyok, s nem látva látom: 
Szemérmetlen bámultatod magad. 

Villogtasd tested domború opálját, 

Gyönyörködtesd azt, kinek pénze van. 

Csak meg ne sejtsék telkednek kopárját, 

Mert varázsodnak tüstént vége van!” 

Amaz kacag, gúnyosan metsz a hangja: 
„Féltésedet tűrjem, mint a birka, 

Amit teszek a természet parancsa — 

Harminc évvel ifjabb vagyok ... cirka ... 
Kívánnak engem, s ha ez téged zavar, 

Nos, mondd meg végre hát mit is tegyek. 

Tudd meg lényem forró vágyakat kavar. 

Hogy egyszer majd a birtokuk legyek” 

„Te léha némber, nemde elfelejted, 

Hogy én háromszor annyit dolgozom, 

Míg drágán vesznek néked filmselejtet, 

A fél országot szórakoztatom.” 

(De csitt, az Olvasó is ráhibázik, 

Mit elárulni éppen készülék. 

Hogy az, ki itt egymással disputázik, 

Nem két személy, csupán két k é s z ü 1 é k.) 
Az érvet érv, a szót meg szó követte, 

Míg csak győzte a gőgös rádió, 

S szégyenkezve míg le nem sütötte, 

Képernyőjét a televízió. 

— novo — 


A második ,, ausradieren " 

Szűr-Szabó József rajza 






f \2 OROSZLÁNOK, nró 

ÓRaKOR MENN6K EL 


HAZULRÓL 


OR> 



Na tessék, gondolta magá¬ 
ban a férj, már megint be¬ 
ugratott . .. Pedig hányszor 
megfogadtam, hogy nem me¬ 
sélek el itthon semmit, úgy¬ 
sem figyel rám .. . Megkérdi, 
mi újság, aztán, amikor be¬ 
szélni kezdek, feláll, és ki¬ 
megy a konyhába ... Meg¬ 
kérdi valamiről a vélemé¬ 
nyemet, de látom a tekinte¬ 
tén, hogy egészen máson jár 
az esze ... Hát ezért kár volt 
megnősülnöm .. . Persze, 
lánykorában egészen más 
volt, akkor leste a szavaimat, 
és minden érdekelte, amit 
mondtam ... De most!... 

— És? — kérdezte az asz- 
szony, miközben ide-oda 
mászkált a szobában. — Miért 
nem folytatod? 

— Érdekel egyáltalán, amit 
mondok? 

— Hát persze hogy érdekel 
- mondta az asszony, és ki¬ 
ment az előszobába. Kisvár¬ 
tatva visszatért, hogy kiürít¬ 
se a hamutálcákat. 


- Ééés — folytatta ingerül¬ 
ten a férj -, és az oroszlánok 
négy órakor mennek el ha¬ 
zulról ... 

Az asszony nem szólt egy 
szót sem, a térítőkét igaz¬ 
gatta. 

— Mondom, hogy az o- 
rosz-lá-nok négy órakor men¬ 
nek el hazulról... 

Semmi hatás. 

— De csak hétfőn, kedden 
és pénteken .. . Mondd, fi¬ 
gyelsz rám? 

— Figyelek - felelte az asz- 
szony, és elhagyta a szobát. 

A férj dühében az ajkát 
harapdálta. „Fantasztikus! 
Mondhatok én itt akármit.. . 
Hát lehet így élni?... Nem, 
így nem lehet élni!" 

— És?! — kiáltotta az asz- 
szony a konyhából. — Miért 
nem fejezed be, amit elkezd- 
tél? 

— Mondom, hogy az orosz¬ 
lánok hétfőn, kedden és pén¬ 
teken négy órakor mennek el 
u ° 7 rilról. A töhbí nnnoknn 


házhoz jön a nyelvtanár... 
Figyelsz? 

— Ne kérdezd mindig, hogy 
figyelek-c, persze hogy fi¬ 
gyelek .. . 

„Ez az én sorsom. Van egy 
feleségem, mégis magányos 
vagyok..." 

- És? 

— A nyelvtanár Agárdon 
született, de nagyon jól be¬ 
szél magyarul. Persze, egy kis 
akcentussal. A bicskát úgy 
ejti, hogy töpörtyű. Hallasz 
engem? 

- Hallak — felelte odakünn 
az asszony. — Persze hogy 
hallak, nem vagyok süket. 

„Ez válóok. Ha ez nem 
válóok, akkor nem tudom, 
mi a válóok. A feleség soha¬ 
sem figyelt oda a férjére." 

- És? 

Remegő kézzel cigarettára 
gyújtott, aztán lehunyta a 
szemét. Abban a pillanatban 
a válóperes bíró előtt látta 
magát. Az agg bíró zokogott, 
amikor ő előadta a panaszát, 


és könnyeit törülve így szólt: 
„Igaza van, drága fiam, hogy 
nem akar többé ezzel a nő¬ 
vel élni. Én megértem önt. 
drága fiam . . 

— És?! — kiáltotta az asz- 
szony. 

— Mit és? 

— Nincs tovább? 

— De van — mondta dühö¬ 
sen a férj. — A nyelvtanár 
csak oroszlánokat tanít. Fó¬ 
kákat nem vállal, mert nem 
tud úszni... Figyelsz? 

- Figyelek ... 

„Azt mondja, hogy figyel. 
A drága kis asszonyka figyel. 
Az én drága kis asszonykám 
csupa figyelem .. . Mindjárt 
felrobbanok!" 

- És? 

— Nincs és! — üvöltötte a 
férj habzó szájjal. — Nincs!! 

— Pukkadj meg — mondta 
az asszony —, ha nem tudsz 
valamit végigmesélni... 

Mikes Györev 











Nem is rossz tipp 


Sftjdik Ferenc rajz* 


A kritikus páholya 






- Amióta szombatonként a moziban árulják a kenyeret, legalább csak egy helyen kell 
sorhanállni ! 


HÁROM KICSI MÓKUS 


- Ne tessék ott fent lármázni! 


Indokolás 


- öt főosztályt szervezünk, mert 
emeletes lesz az új irodaépület! 


ot- 


Négy éve van televí¬ 
zióm. Négy éve áll a 
szoba sarkában, de iga¬ 
zán közel egymáshoz 
csak a múlt hét szom¬ 
batján kerültünk. Akkor 
egy szempillantás alatt 
leomlottak azok a vá¬ 
laszfalak, amelyek mind 
ez ideig meggátolták a 
bensőséges, jóbaráti 
viszony kialakulását kö¬ 
zöttünk. Ezen a szombat 
estén az történt ugyan¬ 
is, hogy Varga József 
kedvesen mosolyogva fe¬ 
lém fordult a képernyő¬ 
ről és megkért: ha ne¬ 
tán van három felesle¬ 
ges mókusom, adjam át 
őket a televíziónak, mert 
nekik most nagy szük¬ 
ségük lenne ezekre az 
állatkákra. 

Tudom, nem valami 
férfias dolog, de köny- 


nyem is kicsordult a 
meghatottságtól. Igen, 
ilyenféle közeledésre, 
közvetlen hangra, a bi¬ 
zalmas, meleg személyi 


kapcsolat kialakulására 
vágytam már hosszú 
ideje. Hogy ne mindig 
csak néző legyek, hanem 
— ha még oly kis mér¬ 
tékben is —, néha ma¬ 
gam is kivehessem a ré¬ 
szemet a televíziós mű¬ 


sorok létrehozásából. 
Szűnjék meg végre a 
rideg, merev, pusztán 
termelő-fogyasztó kap¬ 
csolat a televízió és kö¬ 
zöttem. Osszuk meg 
gondjainkat, oldjuk meg 
közös erővel a felmerülő 
problémákat. Hiszen 
nyilvánvaló, hogy egy¬ 
másra vagyunk utalva. 

Sajnos, felesleges mó¬ 
kusokkal pillanatnyilag 
nem rendelkezem. De ha 
már itt tartunk, megké¬ 
rem, kedves Varga elv¬ 
társ, maguk úgyis annyi 
helyen járnak, jó össze¬ 
köttetésekkel is rendel¬ 
keznek, ha tudná/nak ne¬ 
kem valahonnan egy pár 
42 -es papucsot... Filc¬ 
talpú is megfelel. Kösz. 

Kürti Andr*s 

Pusztai Pál rajza 

